**ЧАСОСЛОВ**

ЧАСОСЛОВ

САДРЖИ СВЕ СЛУЖБЕ

ПО ПОРЕТКУ СВЕТИХ

ЈЕРУСАЛИМСКИХ МАНАСТИРА

И ЦЕЛЕ САБОРНОКАТОЛИЧАНСКЕ

ПРАВОСЛАВНЕ ЦРКВЕ ХРИСТОВЕ

У ИМЕ

ОЦА И СИНА И СВЕТОГА ДУХА

с благословом

Његове Светости

Архиепископа пећког,

Митрополита београдско-карловачког

и Патријарха српског

Господина ПАВЛА

у издању Светог Архијерејског Синода Српске

Православне Цркве

одштампа се ова књига

ЧАСОСЛОВ

Лета Господњега

две хиљаде седмог

у Штампарији Српске Патријаршије

у Београду

СВАКОЈУТАРЊА МОЛИТВА

Уставши од сна и са постеље, стани с побожношћу и страхом Божјим, и реци:

У име Оца и Сина и Светога Духа. Амин.

Молитвама Светих Отаца наших, Господе Исусе Христе, Боже наш, помилуј нас. Амин.

Ако је свештеник: Благословен Бог наш, свагда, сада и увек и у векове векова. Амин.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

И следеће Тројичне тропаре, глас 1: Уставши од сна, припадамо Ти, Благи, и ангелску песму кличемо Ти, Моћни: Свет, Свет, Свет си, Боже, Богородицом помилуј нас.

Слава, глас 2: Из постеље и сна подигао си ме, Господе; ум мој просвети и срце, и усне моје отвори, да Те певам, Света Тројице: Свет, Свет, Свет си, Боже, Богородицом помилуј нас.

И сада, глас 3: Судија ће изненада доћи, и свачија ће дела открити, но са страхом зовемо у поноћи: Свет, Свет, Свети си, Боже, Богородицом помилуј нас.

Господе, помилуј. (дванаест пута)

И молитва благодарна са мољењем: Уставши од сна, благодарим Ти, Света Тројице, што се због Своје велике доброте и дуготрпељивости ниси разљутила на мене лењивог и грешног, нити ме погубила са безакоњима мојим, него си показала Своје уобичајено човекољубље, и подигла мене који сам лежао несвесно, да Ти јутрењујем, и славословим моћ Твоју. И сада, просветли моје духовне очи, отвори уста моја, да се поучавам речима Твојим, и разумем заповести Твоје, и творим вољу Твоју, и певам Ти у свесрдном исповедању, и славословим пресвето Име Твоје, Оца и Сина и Светога Духа, сада и увек и у векове векова. Амин.

Молитва друга: Слава Ти, Царе, Боже Сведржитељу, Који си Својим божанским и човекољубивим Промислом удостојио мене грешног и недостојног, да устанем од сна, и добијем улаз у свети Дом Твој. Прими, Господе, и глас молитве моје као и Светих Умних Сила Твојих, и благоволи да чистим срцем и духом смиреним приносим Ти хвалу са нечистих усана мојих, да и ја будем заједничар мудрих девојака, са упаљеном свећом душе моје, и славим Те у Оцу и Духу прослављеног Бога Сина. Амин.

**ПРАВИЛО О ВАСКРСУ**

уместо **Полуноћнице**, Часова и Повечерја

(од **Ускрса** до **Томине недеље**)

Благословен Бог наш...

(или: Молитвама Светих Отаца наших...)

Христос васкрсе из мртвих,

смрћу смрт уништи,

и свима у гробовима

живот дарова. (три пута)

Васкрсење Христово видевши, поклонимо се Светоме Господу Исусу, јединоме Безгрешноме. Крсту Твоме клањамо се, Христе, и свето Васкрсење Твоје певамо и славимо. Јер си Ти Бог наш, осим Тебе другога не знамо, Име Твоје именујемо. Ходите сви верни, поклонимо се светом Васкрсењу Христовом. Јер, гле, кроз Крст дође радост свему свету. Увек благосиљајући Господа, певајмо Васкрсење Његово; јер ради нас претрпевши крсг, смрћу смрт разруши. (три пута)

Ипакој, глас 4: Поранивши рано Мироносице са Маријом, и нашавши камен одваљен од гроба, слушаху од Анђела: Што с мртвима као човека тражите Онога Који је у вечној светлости? Видите погребне повоје, трчите и свету проповедајте: да је васкрсао Господ, умртвивши смрт, јер је Он Син Бога, Који спасава род човечански.

Кондак, глас 8: Ако си и у гроб сишао, Бесмртни, но Адову си силу разорио, и васкрсао си као Победитељ, Христе Боже, женама Мироносицама рекавши: Радујте се! и Твојим Апостолима мир дарујући, палима дајући васкрсење.

У гробу телесно, у аду с душом као Бог, у Рају с разбојником, и на Престолу био си, Христе, са Оцем и Духом, све испуњујући, Неограничени.

Слава: Гроб Твој - извор васкрсења нашег, Христе, показа се као живоносан, као лепши од Раја, ваистину светлији од сваке царске одаје.

И сада: Вишњега си освећено Божанско обитавалиште, Богородице; радуј се, јер се Тобом даде радост онима који кличу: Благословена си Ти међу женама, Свебеспрекорна Владичице.

Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови...

Христос васкрсе из мртвих,

смрћу смрт уништи,

и свима у гробовима

живот дарова. (три пута)

ПОЛУНОЋНИЦА СВАКОДНЕВНА

Свештеник говори: Благословен Бог наш...

А ако није свештеник: Молитвама Светих Отаца наших...

Слава Теби, Боже наш, слава Теби.

Царе Небески, Утешитељу, Душе Истине, Који си свуда присутан и све испуњаваш, Ризницо добара и Животодавче, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Тада: Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите, поклонимо се и припаднимо самоме Христу, Цару и Богу нашем! (поклон)

И одмах: Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми незнано и тајно премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати Лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од Лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови Јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Тада: Катизма 17 (Псалам 118.)

Блажени су непорочни на путу, који ходе у закону Господњем. Блажени су који истражују сведочанства Његова, свим срцем тражиће Њега. Јер који чине безакоње не ходише путевима Његовим. Ти си заповедио заповести Твоје да се чувају веома. Требаше да право иду путеви моји, да чувају законе Твоје. Тада се нећу постидети, када пазим на све заповести Твоје. Исповедићу Ти се, Господе, у правости срца, када научим судове правде Твоје. Законе Твоје чуваћу, немој ме оставити до краја. Чиме ће успети младић на путу своме? Чувајући речи Твоје. Свим срцем својим тражах Те, не одбаци ме од заповести Твојих. У срцу своме скрих речи Твоје, да не бих сагрешио Теби. Благословен си, Господе, научи ме законима Твојим. Уснама мојим објавих све судове уста Твојих. На путу сведочанстава Твојих уживах, као у сваком богатству. О заповестима Твојим размишљаћу, и разумећу путеве Твоје. У законима Твојим учићу се, нећу заборавити речи Твоје. Узврати слуги Твоме, оживи ме, и чуваћу речи Твоје. Отвори очи моје, и схватићу чудеса Твоја из закона Твога. Дошљак сам ја на земљи, не скриј од мене заповести Твоје. Заволе душа моја да жели судове Твоје у свако време. Запретио си гордима, проклети су који скрећу од заповести Твојих. Узми од мене срамоту и понижење, јер сведочанства Твоја истраживах. Јер кнезови седоше и клеветаху на ме; а слуга Твој размишљаше о законима Твојим. Јер сведочанства Твоја поучење су моје, и закони Твоји савети су моји. Прилепи се земљи душа моја, оживи ме по речи Твојој. Путеве моје објавих, и услишио си ме; научи ме законима Твојим. Путу закона Твојих уразуми ме, и размишљаћу о чудесима Твојим. Задрема душа моја од чамотиње, утврди ме у речима Твојим. Пут неправде удаљи од мене, и законом Твојим помилуј ме. Пут истине изабрах, судове Твоје не заборавих. Прилепих се сведочанствима Твојим, Господе, немој ме постидети. Путем заповести Твојих трчах, када си раширио срце моје. Законоположи ми, Господе, пут правила Твојих, и њега ћу тражити свагда. Уразуми ме, и истраживаћу закон Твој, и чуваћу га свим срцем мојим. Води ме стазом заповести Твојих, јер ову вољу зажелех. Приклони срце моје у сведочанства Твоја, а не у грамзивост. Одврати очи моје да не виде сујету, на путу Твоме оживи ме. Постави слуги Твоме реч Твоју, ради страха Твојега. Уклони срамоту моју, од које страхујем, јер су судови Твоји добри. Ево зажелех заповести Твоје, правдом Твојом оживи ме. И да дође на ме милост Твоја, Господе, спасење Твоје, по речи Твојој. И одговорићу ругачима мојима реч, јер се поуздах у речи Твоје. И не узми са уста мојих реч истине до краја, јер се на судове Твоје поуздах. И чуваћу закон Твој свагда, довека, и у век века. И хођах у ширини, јер заповести Твоје истраживах. И говорах о сведочанствима Твојим пред царевима и не стиђах се. И поучавах се у заповестима Твојим, које заволех веома. И подигох руке своје ка заповестима Твојим које заволех, и уживах у законима Твојим. Опомени се речи Твоје слуги Твоме, којом си ми дао наду. То ме утеши у понижењу моме, јер реч Твоја оживи ме. Горди безаконоваху до краја, но од закона Твога не одступих. Опоменух се судова Твојих од века, Господе, и утеших се. Жалост ме обузе од грешника, који остављају закон Твој. Псалмопевљиви ми бише закони Твоји у месту боравишта мојега. Опоменух се у ноћи Имена Твога, Господе, и сачувах закон Твој. То ми се догоди, јер законе Твоје истраживах. Удео си мој, Господе, рекох да чувам закон Твој. Помолих се лицу Твоме свим срцем својим, помилуј ме по речи Твојој. Размишљах о путевима Твојим, и повратих ноге моје на сведочанства Твоја. Припремих се, и не смутих се, да чувам заповести Твоје. Ужад грешника саплетоше ме, али закона Твога не заборавих. У поноћ устајах да Ти се исповедам за судове правде Твоје. Заједничар сам свих који Те се боје, и који чувају заповести Твоје. Милости Твоје, Господе, пуна је земља; законима Твојим научи ме. Доброту си учинио са слугом Твојим, Господе, по речи Твојој. Доброти и васпитању и знању научи ме, јер заповестима Твојим поверовах. Пре но што понижен бих, ја сагреших, зато реч Твоју сачувах. Добар си, Господе, и у доброти Твојој научи ме законима Твојим. Умножи се на мени неправда гордељивих, а ја ћу свим срцем својим истраживати заповести Твоје. Усири се као млеко срце њихово, но ја се поучавах закону Твоме. Добро ми је што си ме унизио, да бих научио законе Твоје. Добар ми је закон уста Твојих, већма од хиљада злата и сребра.

Слава: Руке Твоје створиле су ме, и саздале су ме; уразуми ме, и научићу се заповестима Твојим. Који се боје Тебе видеће ме и обрадоваће се, јер се на речи Твоје поуздах. Познах, Господе, да су судови Твоји правда, и ваистину си ме смирио. Нека буде милост Твоја да ме утеши, по речи Твојој слуги Твоме. Нека ми дође милосрђе Твоје, и живећу, јер је закон Твој поучење моје. Нек се постиде гордељивци, јер ми неправедно безаконоваху; а ја ћу уживати у заповестима Твојим. Нека ми се поврате који Те се боје, и који знају сведочанства Твоја. Нека буде срце моје непорочно у законима Твојим, да се не бих постидео. Чезне душа моја за спасењем Твојим, и у реч Твоју поуздах се. Ишчилеше очи моје за речју Твојом, говорећи: Када ћеш ме утешити? Јер постадох као мех на мразу, законе Твоје не заборавих. Колико је дана слуги Твоме? Када ћеш ми учинити суд од гонитеља мојих? Причаху ми безаконици уживања (своја), али не као (што је) закон Твој, Господе. Све су заповести Твоје истина; неправедно ме гоњаху, помози ми. Умало ме не докрајчише на земљи; а ја не напуштах заповести Твоје. По милости Твојој оживи ме, и чуваћу сведочанства уста Твојих. До века, Господе, Реч Твоја остаје на небу. Из нараштаја у нараштај истина је Твоја; основао си земљу, и пребива. Наредбом Твојом пребива дан, јер све и сва служи Теби. Да није закон Твој поука моја, тада бих пропао у понижењу моме. До века нећу заборавити законе Твоје, јер си ме њима оживио.

Твој сам ја, спаси ме, јер законе Твоје истраживах. Мене очекиваху грешници да ме погубе; сведочанства Твоја разумедох. Свакога свршетка видех крај, широка је заповест Твоја веома. Колико заволех закон Твој, Господе; сав дан поучење је моје. Већма од свих који ме уче разумедох, јер сведочанства Твоја поука су моја. Већма од стараца разумедох, јер заповести Твоје истраживах. Од сваког пута злог спречих ноге моје, да бих сачувао речи Твоје. Од судова Твојих не уклоних се, јер си ми Ти поставио закон. Како су слатке грлу моме речи Твоје, већма од меда (и саћа) устима мојим. Од заповести Твојих разумедох, зато омрзох сваки пут неправде, (јер си ми Ти поставио закон). Светилник је ногама мојим реч Твоја, и светлост стазама мојим. Заклех се и одлучих да чувам судове правде Твоје. Понизих се до краја; Господе, оживи ме по речи Твојој. Добровољне (приносе) уста мојих благоволи, Господе, и судовима Твојим научи ме. Душа је моја у рукама Твојим свагда, и закона Твога не заборавих. Поставише ми грешници замку, и од заповести Твојих не залутах. Наследих сведочанства Твоја до века, јер су радост срца мога. Приклоних срце моје да твори законе Твоје, до века за награду. Безаконике омрзох, а закон Твој заволех. Помоћник мој и заштитник мој јеси Ти, у речи Твоје поуздах се. Уклоните се од мене, лукави, и истраживаћу заповести Бога мојега. Заштити ме по речи Твојој, и живећу, и не посрами ме од очекивања мога. Помози ми, и спашћу се, и поучаваћу се у законима Твојим свагда. Поништио си све који одступају од закона Твојих, јер је неправедна замисао њихова. Као преступнике сматрах све грешнике земље, ради тога заволех сведочанства Твоја. Прикуј страху Твоме тело моје, јер се судова Твојих бојим. Учиних суд и правду, не предај ме онима који ми чине неправду. Сачекај слугу Твога на добро, нека ме не клеветају гордељивци. Очи моје ишчилеше за спасењем Твојим, и за речју правде Твоје. Учини са слугом Твојим по милости Твојој, и законима Твојим научи ме. Слуга сам Твој, уразуми ме, и познаћу сведочанства Твоја. Време је Господу чинити; разорише закон Твој. Ради тога заволех заповести Твоје већма од злата и топаза (драгог камена). Ради тога по свима заповестима Твојим управљах се, сваки пут неправедан омрзох. Чудесна су сведочанства Твоја, тога ради истраживаше их душа моја. Објава речи Твојих просветљује, и уразумљује децу. Уста своја отворих, и привукох дух, јер заповести Твоје зажелех.

Слава: Погледај на ме и помилуј ме, по суду оних који љубе Име Твоје. Кораке моје управи по речи Твојој, и да не овлада мноме икакво безакоње. Избави ме од клевете људске, и чуваћу заповести Твоје. Лице Твоје просветли на слугу Твога, и научи ме законима Твојим. Изворе вода изведоше очи моје, зато што не сачуваше закон Твој. Праведан си, Господе, и прави су судови Твоји. Заповедио си правду за сведочанства Твоја, и истину (Твоју) веома. Изједе ме ревност за дом Твој, јер заборавише речи Твоје непријатељи моји. Разжежена је реч Твоја веома, и слуга Твој заволе је. Млађи сам ја и унижен, законе Твоје не заборавих. Правда је Твоја правда до века, и закон је Твој истина. Туга и невоља снађоше ме; заповести Твоје поука су моја. Сведочанства су Твоја правда до века; уразуми ме, и живећу. Завапих свим срцем мојим; услиши ме, Господе; законе Твоје тражићу. Завапих Теби, спаси ме, и чуваћу сведочанства Твоја. Претекох пре времена, и завапих; у речи Твоје поуздах се. Претекоше очи моје јутро, да изучавам речи Твоје. Глас мој чуј, Господе, по милости Твојој; по суду Твоме оживи ме. Приближише се који ме гоне безакоњем, а од закона Твога удаљише се. Близу си Ти, Господе, и сви су путеви Твоји истина. Од почетка познах од сведочанстава Твојих, да си их до века основао. Види понижење моје, и избави ме, јер закон Твој не заборавих. Суди суд мој, и избави ме; ради речи Твоје оживи ме. Далеко је од грешника спасење, јер законе Твоје не потражише. Милосрђе је Твоје много, Господе; по суду твоме оживи ме. Многи су прогонитељи и тлачитељи моји, од сведочанстава Твојих не одступих. Видех одступнике, и разједах се, јер речи Твоје не сачуваше. Види да заповести Твоје заволех; Господе, милошћу Твојом оживи ме. Почетак је речи Твојих истина, и до века су сви судови правде Твоје. Начелници ме прогоне низашта, и од речи Твојих убоја се срце моје. Обрадоваћу се речима Твојим, као који налази добит многу. На неправду омрзох и згадих се, а закон Твој (врло) заволех. Седам пута на дан хвалих Те за судове правде Твоје. Мир је многи љубитељима закона Твог, и нема им спотицања. Ишчекивах спасење Твоје, Господе, и заповести Твоје заволех. Сачува душа моја заповести Твоје, и заволе их веома. Сачувах заповести Твоје и сведочанства Твоја, јер су сви путеви моји пред Тобом, Господе. Нека се приближи мољење моје преда Те, Господе; по речи Твојој уразуми ме. Да изађе прозба моја преда Те, Господе; по речи Твојој избави ме. Изговориће уста моја песму, када ме научиш законима Твојим. Говориће језик мој реч Твоју, јер су све заповести Твоје правда. Да буде рука Твоја да ме спасе, јер заповести Твоје изабрах. Зажелех спасење Твоје, Господе, и закон Твој поучење је моје. Живеће душа моја, и хвалиће Те, и судови Твоји помоћи ће ми. Залутах као овца изгубљена; потражи слугу Твога, јер заповести Твоје не заборавих.

И на крају Слава, И сада: Верујем у једнога Бога Оца, Сведржитеља, Творца неба и земље и свега видљивог и невидљивог. И у једнога Господа Исуса Христа, Сина Божјег, Јединородног, од Оца рођеног пре свих векова. Светлост од Светлости, Бога истинитог од Бога истинитог, рођеног, не створеног, јединосушног Оцу, кроз Кога је све постало. Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек. И Који је распет за нас у време Понтија Пилата, и страдао и био погребен. И Који је васкрсао у трећи дан, по Писму. И Који се вазнео на небеса и седи с десне стране Оца. И Који ће опет доћи са славом, да суди живима и мртвима, и Његовом царству неће бити краја.

И у Духа Светога, Господа Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке. У једну свету, саборну и апостолску Цркву. Исповедам једно крштење за опроштење грехова. Чекам васкрсење мртвих. И живот будућега века. Амин.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

И свештеник узглашава: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

Тада ове тропаре, глас 8: Ево Женик долази у поноћи, и блажен је слуга кога нађе будна; а недостојан је онај кога нађе да спава. Пази, зато, душо моја, да се сном не отежаш, да не будеш предана смрти, и изван Царства затворена; него се прени зовући: Свет, Свет, Свет си, Боже, Богородицом помилуј нас.

Слава: Помишљајући на онај страшни Дан, душо моја, бдиј палећи свећу твоју и уљем је просветљујући, јер не знаш када ће ти доћи глас који говори: Ево Женика. Бдиј, зато, душо моја, да не задремаш и не останеш изван куцајући, као пет (лудих) девојака, него будно очекуј да сусретнеш Христа Бога са уљем изобилним, и Он ће ти дати Божанску одају славе Своје.

И сада, Богородичан: Тебе необориву Стену, Тврђаву спасења, Богородице Дјево, молимо: замисли противника уништи, жалост народа Твога промени на радост, град Твој огради, свет Твој обрати, православне утврди, за мир света моли, јер си Ти, Богородице, Нада наша.

Тада: Господе, помилуј. (четрдесет пута)

И молитву ову: Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешне милујеш, Који све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти и избави нас од сваке невоље, зла и болести: огради нас светим Твојим Анђелима, да њиховом заштитом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Господе, помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Боже, смилуј се на нас, и благослови нас, обасјај нас лицем Твојим, и помилуј нас.

И ми: Амин.

И, ако се пева Алилуја, чинимо три велика поклона, говорећи тајно ову молитву Светога Јефрема, делећи је на три дела:

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Тада дванаест малих поклона, говорећи на сваки поклон: Боже, очисти ме грешнога.

И потом опет ову молитву (целу): Господе и Владару живота мога... и један велики поклон.

Тада молитву ову Светог Мардарија:

Владико, Боже Оче, Сведржитељу, Господе, Сине Јединородни, Исусе Христе, и Свети Душе, једно Божанство, једна Сила, помилуј ме грешнога, и Ти којим знаш судовима спаси ме, недостојног слугу Твога, јер си благословен у векове векова. Амин.

Ако, пак, није Алилуја, изоставља се Господе и Владару живота мога, и поклони, а говори се само Владико, Боже Оче, Сведржитељу...

И ове молитве:

(Треба знати да се ова молитва говори од 22. септембра до Недеље Цветне.)

Молитва Василија Великога:

Господе Сведржитељу, Боже сила и сваког тела, Који на висинама живиш и на смирене гледаш, а срца и утробе испитујеш, и скривене тајне људске јасно знаш, Беспочетна и Вечна Светлости, у којој нема промене нити сенке измене; Ти Сам, Бесмртни Царе, прими мољења наша, која Ти у садашње време ноћи, уздајући се у мноштво доброте Твоје, из нечистих усана приносимо; и опрости нам прегрешења наша, која учинисмо делом и речју и мишљу, у знању или незнању, и очисти нас од сваке нечистоте тела и духа, чинећи нас храмом Светога Духа. И даруј нам да, бодрим срцем и трезвеном мишљу, пређемо сву ноћ садашњег живота, очекујући долазак светлога и сјајног Дана Јединороднога Сина Твога, Господа и Бога и Спаса нашега Исуса Христа, у који ће Судија свих доћи са славом, да свакоме узврати по делима његовим; да се не нађемо клонули и заспали, него бодри и усправни на делање заповести Његових, и готови да уђемо заједно у радост и божанску Одају славе Његове, где је непрестани глас оних који празнују и неисказива сладост оних који гледају неизрециву лепоту Лица Твога. Јер си Ти истинита Светлост, Која просвећује и освећује све и сва, и Тебе пева сва твар у векове векова. Амин.

Тада свештеник, уздижући руке, говори молитву истога Светога Василија:

Тебе благосиљамо, Боже Вишњи и Господе милости, Који свагда чиниш са нама велике и неиспитљиве, славне и изузетне ствари, којима нема броја; Који си нам дао сан за одмор немоћи наше и олакшање трудова многотрудног тела нашег. Благодаримо Ти што нас ниси погубио са безакоњима нашим, него си по обичају био човекољубив, и нас који смо несвесно лежали подигао си да славословимо моћ Твоју. Зато молимо Твоју неизмерну доброту: просветли наше мисли и очи, и ум наш од тешкога сна лености подигни; отвори уста наша и испуни их хвале Твоје, тако да можемо непоколебиво певати и псалмопојати и исповедати се Теби, у свему од свих слављеноме Богу, Беспочетном Оцу, са Јединородним Твојим Сином, и Свесветим и Благим и Животворним Твојим Духом, сада и увек и у векове векова. Амин.

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите, поклонимо се и припаднимо самоме Христу, Цару и Богу нашем! (поклон)

И Псалме:

Псалам 120.

Подигох очи моје ка горама, одакле ће доћи помоћ моја. Помоћ је моја од Господа, Створитеља неба и земље. Не дај нози твојој да се спотиче, нити да задрема чувар твој. Гле, неће задремати, нити ће заспати чувар Израиљев. Господ ће те сачувати, Господ је заштита твоја на десној руци твојој. Дању те сунце неће опећи, нити месец ноћу. Господ ће те сачувати од сваког зла, сачуваће душу твоју Господ. Господ ће сачувати улазак твој, и излазак твој, од сада и до века.

Псалам 133.

Ево, сада благосиљајте Господа све слуге Господње, који стојите у храму Господњем, у дворима дома Бога нашега. Ноћу уздигните руке своје ка Светињи, и благословите Господа. Благословиће те Господ са Сиона, Који је створио небо и земљу.

Слава, И сада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да бу-де воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

И ове тропаре, глас 8: Помени, Господе, као Добар, слуге Твоје, и све што у животу сагрешише опрости; јер нико није безгрешан осим Тебе, Који можеш и преминулима дати покој.

Ти Који дубином мудрости човекољубиво све уређујеш, и корисно свима дарујеш, упокој, Господе, душе слугу Твојих; јер на Тебе наду положише, Творца и Саздатеља и Бога нашега.

Слава, кондак: Са светима упокој, Христе, душе слугу Твојих, где нема бола, ни жалости, ни уздисања, но где је живот бесконачни.

И сада, Богородичан: Славимо Те као Блажену сва покољења, Богородице Дјево, јер у Тебе благоволи сместити се Несместиви Христос Бог наш. Блажени смо и ми имајући Тебе за заштиту, јер се Ти дан и ноћ молиш за нас, и скиптри народа Твога молитвама се Твојим утврђују. Зато певајући кличемо Ти: Радуј се, Благодатна, Господ је с Тобом.

Свештеник: Јер је Твоје Царство...

Господе, помилуј. (дванаест пута)

И молитву ову: Помени, Господе, уснуле у нади васкрсења живота вечнога, оце и браћу нашу, и све који у побожности и вери скончаше, и опрости им сваки грех вољни и невољни, што речју или делом или помишљу сагрешише; и настани их у места светла, у места зелена, у места одмора, одакле одбеже сваки бол, туга и уздах, где посета Лица Твога весели све од века Свете Твоје; даруј њима и нама Царство Твоје и заједништво у неизрецивим и вечним добрима Твојим, и насладу бескрајног и блаженог живота Твога. Јер Ти си живот и васкрсење и покој уснулих слугу Твојих, Христе Боже наш, и Теби славу узносимо, са Беспочетним Твојим Оцем, и Пресветим и Благим и Животворним Твојим Духом, сада и увек и у векове векова. Амин.

Преславна Приснодјево, Мати Христа Бога, принеси нашу молитву Сину Твоме и Богу нашем, и моли да Тобом спасе душе наше.

Молитва Светог Јоаникија:

Надање је моје Отац, прибежиште моје Син, покров је мој Дух Свети; Тројице Света, слава Теби.

Сву наду своју на Тебе полажем, Мати Божја, сачувај ме под кровом Твојим.

Слава, И сада: Господе, помилуј. (три пута)

Благослови.

И свештеник чини отпуст, говорећи Христос Истинити Бог наш...

И бива отпуст. И добијемо уобичајен опроштај.

Потом свештеник говори: Помолимо се за мир свега света.

И ми: Господе, помилуј. (често)

Помолимо се за благоверни и христољубиви православни род наш и за све благочестиве и православне хришћане.

За Преосвећеног Архиепископа (или Митрополита или Архијереја) нашег (име).

За оца нашег игумана (име) и сву у Христу браћу нашу.

За одсутне оце и браћу нашу.

За оне који нас мрзе и оне који нас воле.

За оне који нам чине милосрђе и који нам служе.

За оне који нама недостојнима заповедише да се молимо за њих.

За избављење заробљеника (и затвореника).

За оне који по мору плове и по ваздуху лете.

За оне који болесни леже (за рањенике, сироте, избеглице, прогнанике и све страдалнике).

Помолимо се и за изобиље плодова земаљских.

И за сваку душу хришћана православних.

Поменимо као блажене благочестиве цареве, православне Архијереје, ктиторе свете обитељи ове (и светих Божјих цркава и манастира), родитеље наше и учитеље, и све раније преминуле оце и браћу нашу, који овде почивају, и посвуда православне.

Предстојатељ: Рецимо и за себе саме.

Господе, помилуј. (три пута)

Предстојатељ: Молитвама Светих Отаца наших, Господе Исусе Христе, Боже наш, помилуј нас. Амин.

Пази, овако треба певати Полуноћницу целе седмице.

Треба знати да на Светој Гори Атонској, после Помени Господе, говоре следеће тропаре:

Помилуј нас, Господе, помилуј нас, јер ми грешници, немајући никаквог оправдања, Теби као Владици приносимо ову молитву: Помилуј нас.

Слава: Господе, помилуј нас, јер се у Тебе уздамо; не гневи се јако на нас, нити помињи безакоња наша, но и сада као Милостив погледај и избави нас од непријатеља наших; јер си Ти Бог наш, и ми смо народ Твој, сви смо дела руку Твојих, и Име Твоје призивамо.

И сада: Милосрђа двери отвори нам, благословена Богородице, да не пропаднемо ми који се у Тебе надамо, но да се Тобом избавимо од беда, јер си ти спасење рода хришћанскога.

И свештеник јектенију: Помилуј нас, Боже...

Још се молимо да се сачува град овај, и света обитељ ова, и свака обитељ, село, град и крај, од глади, помора, земљотреса, потопа, пожара, покоља, најезде туђинаца и међусобног рата, и да Благи и Човекољубиви Бог буде милостив и предусретљив, да одврати сваки гнев уперен на нас, и избави нас од блиске и праведне Своје претње, и да нас помилује.

И остало... Господе, помилуј. (четрдесет пута)

Возглас: Услиши нас, Боже...

Затим: Слава, И сада.

И отпуст.

ПОЛУНОЋНИЦА СУБОТЊА

Свештеник говори: Благословен Бог наш.

Слава Теби, Боже наш, слава Теби.

Царе Небески, Утешитељу, Душе Истине, Који си свуда присутан и све испуњаваш, Ризницо добара и Животодавче, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите, поклонимо се и припаднимо самоме Христу, Цару и Богу нашем! (поклон)

Тада Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми незнано и тајно премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови Јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Катизма 9 (Псалми: 64-69)

Псалам 64.

Теби приличи песма, Боже, на Сиону, и Теби ће се одати молитва у Јерусалиму. Услиши молитву моју; к Теби ће свако тело доћи. Речи безаконика надјачаше нас, и безбоштва наша Ти ћеш очистити. Блажен је кога си изабрао и примио, настаниће се у дворима Твојим. Испунићемо се добрима дома Твога; свет је храм Твој, чудесан у правди. Услиши нас, Боже, Спаситељу наш, надо свих крајева земље, и оних на мору далеком; Који припрема горе снагом Својом, Који је препојасан силом, Који потреса дубину морску; шум валова морских (ко ће поднети)? Смутиће се народи, и устрашиће се који живе по крајевима (земље) од чудеса Твојих; изласке јутра и вечера (Ти) украшаваш. Посетио си земљу, и напојио си је, умножио си да је обогатиш. Река Божија испуни се водама; припремио си храну њихову, јер је таква припрема Твоја. Бразде њене напој, умножи плодове њене; у капљама њеним обрадоваће се растући. Благословићеш венац године благости Твоје, Господе, и поља Твоја испуниће се плодношћу; обогатиће се лепоте пустиње, и брегови ће се опасати весељем. Оденуше се овнови овчији, и долине ће умножити пшеницу; кликтаће, јер ће химне (Теби) певати.

Псалам 65.

Ускликните Господу, сва земљо! Псалмопојте Имену Његовом, дајте славу хвали Његовој. Реците Богу: Како су страшна дела Твоја! У мноштву силе твоје ласкаће Ти непријатељи Твоји. Сва земља нека се поклони Теби, и псалмопева Теби, нека псалмопоје Имену Твоме, Вишњи! Ходите и видите дела Божија; страшан је у саветима (Својим) већма од синова људских. Он, Који преобраћа море у сушу, по реци проћи ће ногама. Тамо ћемо се обрадовати Њему, Који снагом Својом господари веком; очи Његове надгледају народе; они који (Га) огорчују нека се у себи не величају.

Благословите, народи, Бога нашег, и чујте глас хвале Његове, Онога Који је ставио душу моју у живот, и Који није дао ноге моје у спотицање. Јер си нас искушао, Боже; разжегао си нас као што се разжиже сребро; увео си нас у замку, ставио си невоље на плећа наша. Попео си људе на главе наше, прођосмо кроз огањ и воду, и извео си нас у одмор. Ући ћемо у дом Твој са (жртвом) свеспаљеницама; одаћу Ти завете моје које изрекоше усне моје, и изговорише уста моја у невољи мојој. Свеспаљенице обилне принећу Ти, са кадом тамјана и овновима; принећу Ти теоце и јарад.

Ходите, чујте, и казиваћу вам, сви који се Бога бојите, шта је учинио души мојој. К Њему завапих устима мојим, и уздигох реч под језиком мојим. Ако неправду видех у срцу моме, нека ме не услиши Господ. Ради тога услиша ме Бог, чу глас мољења мога. Благословен Бог Који не одбаци молитву моју, и милост Своју од мене.

Псалам 66.

Боже, смилуј се на нас и благослови нас, просветли лице Твоје на нас, и помилуј нас. Да буде познат на земљи пут Твој, у свима народима спасење Твоје. Нека Те исповедају и хвале народи, Боже, нека Те исповедају и хвале народи сви. Нека се узвеселе и обрадују народи, јер ћеш судити народе у правди, и народе ћеш одвести на земљу. Нека те исповедају и хвале народи, Боже, нека Те исповедају и хвале народи сви. Земља даде плод свој; благослови нас Боже, Боже наш. Благослови нас, Боже, и нека се боје Њега сви крајеви земаљски.

Слава:

Псалам 67.

Да васкрсне Бог и да се расеју непријатељи Његови, и да беже од лица Његовог (сви) који Га мрзе. Као што ишчезава дим, да ишчезну; као што се топи восак пред лицем огња, тако да погину грешници од Лица Божијег. И праведници да се узвеселе, да се обрадују пред Богом, да се насладе у весељу. Певајте Богу, псалмопојте Имену Његовом; пут учините Ономе Који је узишао на запад, Господ је име Њему, и обрадујте се пред Њим. Нека се потресу (сви) од Лица Његовог - Оца сирочади и Судије удовица. Бог је у месту светоме Своме. Бог настањује усамљене у дом, Он изводи оковане у јунаштву, такође (и) огорчујуће који обитавају у гробовима. Боже, када си Ти исходио пред народом Твојим, када си Ти пролазио кроз пустињу, земља се потресе, јер и небеса дадоше кишу од Лица Бога Синајскога, од Лица Бога Израиљева. Кишу добровољну одредио си, Боже, наслеђу Твоме (у земљи обећаној); и она ослаби, а Ти си је утврдио. Животиње Твоје бораве у њој; припремио си (је) сиромаху у доброти Твојој, Боже. Господ ће дати реч онима који благовесте снагом многом. Цар над војскама (народа) љубљенога, и лепотом дома разделиће плен. Ако починете усред наслеђа (земље обећане), (бићете као) крила голубице посребрена, и плећа њена у сјајности злата. Када Наднебески разгоњаше цареве по њој (земљи Хананској), заснежи се на Селмону. Гора Божија (Васанска), гора богата, гора бујна, гора хумовита. Зашто завидите горе богате, гори (Сионској) на којој благоизволе Бог да обитава на њој? Јер ће се Господ настанити (на њој) до краја. Колесница Божија десетохиљадита, хиљаде управљајућих; Господ је на њима на Синају, у светињи. Узишао си на висину, запленио си плен, узео си даре у људима, јер се и непокорни за настањење (покорише). Господ Бог благословен, благословен Господ из дана у дан; помоћи ће нам (на путу) Бог спасења наших. Бог наш, Бог је Који спасава; и Господа Господа су врата смрти. Али ће Бог скршити главе непријатеља Његових, врх власи оних који ходе у преступима својим. Рече Господ: Из (горе) Васана ћу вратити (непријатеље), вратићу их из дубина морских; да се омочи нога твоја у крви, језик паса твојих од крви непријатеља. Виђени бише покрети Твоји, Боже, покрети (певача) Бога мојега, Цара Који је у Светињи. Пристигоше начелници близу псалмопојућих, усред девојака са бубњевима. У Црквама благосиљајте Бога, Господа са извора Израиљевих! Тамо је (у хору) Венијамин најмлађи у иступању, кнезови Јудини вође њихове, кнезови Завулонови, кнезови Нефталимови. Заповеди, Боже, силом Твојом; оснажи, Боже, ово што си учинио међу нама. Ради храма Твога у Јерусалиму, Теби ће донети цареви дарове. Запрети зверима из трске (ритова Египта), крдо бикова међу јуницама народа, да не (нападну и) затворе опробане као сребро; расеј народе који хоће ратове. Доћи ће посланици из Египта, Етиопија ће пружити руку своју Богу. Царства земаљска, певајте Богу, псалмопојте Господу. Певајте Богу Који седи на небу небеском на истоку; ево даће гласом Својим глас силе. Дајте славу Богу; на Израиљу је великолепност Његова, и сила Његова у облацима. Диван је Бог у Светима Својима, Бог Израиљев, Он ће дати силу и утврђење народу Своме. Благословен Бог.

Слава:

Псалам 68.

Спаси ме, Боже, јер дођоше воде до душе моје. Упадох у блато дубоко, и нема дна; зађох у дубине морске, и бура потопи ме. Уморих се вичући, промукну грло моје, ишчилеше очи моје од надања на Бога мога. Умножише се већма од власи главе моје, они који ме мрзе узалуд; оснажише се непријатељи моји, они који ме прогоне неправедно; оно што не узимах, то враћах. Боже, Ти си познао безумље моје, и прегрешења моја од Тебе се не скрише. Нека се не посраме због мене они који стрпљиво чекају Тебе, Господе, Господе над војскама; нити да се постиде због мене они који Те траже, Боже Израиљев. Јер ради Тебе подношах ругање, стид покри лице моје. Отуђен постадох браћи својој, и странац синовима матере моје. Јер ревност за Дом Твој изједе ме, и ругања оних који Тебе руже падоше на мене. И покрих постом душу моју, и постадох себи за поругу. И узех за одећу моју врећу, и постадох њима за причу. Нада мном уживаху они што седе на вратима, и о мени певаху винопије. А ја молитвом својом (хитах) к Теби Господе; време је благовољења, Боже, у мноштву милости Твоје; услиши ме, Господе, јер је блага милост Твоја; по мноштву милосрђа Твога погледај на ме. Не одврати лице Твоје од слуге Твога, јер сам жалостан, брзо ме услиши. Погледај на душу моју, и избави је; ради непријатеља мојих избави ме. Јер Ти знаш поругу моју, и посрамљење моје, и стид мој; пред Тобом су сви тлачитељи моји. Увреду очекиваше душа моја и муку; и очекивах сажаљивача, и не беше (га), и тешитеља, и не нађох. И дадоше ми за храну жуч, и у жеђи мојој напојише ме оцтом. Нека буде трпеза њихова пред њима за замку, и за узвраћај, и за саблазан. Нека се помраче очи њихове да не гледају, и леђа њихова заувек погури; излиј на њих гњев Твој, и јарост гњева Твога нека их снађе. Нека буде двор њихов пуст, и у насељима њиховим нека не буде становника. Јер онога кога си Ти ранио, они прогањаху, и на бол рана мојих (бол) додаваху. Додај безакоње на безакоње њихово, и да не уђу у правду Твоју. Нек буду избрисани из књиге живих, и са праведнима нека се не запишу. Сиромах и болник ја јесам; спасење Твоје, Боже, нека ме прихвати. Хвалићу Име Бога мога са песмом, величаћу Га у похвали; и (то) ће угодно бити Богу већма од млада телета, којем израстају рогови и папци. Видите сиромаси, и обрадујте се; тражите Бога, и жива ће бити душа ваша. Јер услиша Господ убоге, и сужње Своје не понизи. Нека Га хвале небеса и земља, море и све што се у њима креће. Јер ће Бог спасити Сион, и изградиће се градови Јудеје. И настаниће се тамо, и наследиће је (народ Твој); и семе слугу Твојих поседоваће је (Јудеју), и који љубе Име Твоје настаниће се у њој.

Псалам 69.

Боже, на помоћ моју пази; Господе, у помоћ ми похитај. Да се постиде и посраме који траже душу моју; да се врате натраг, и да се посраме који ми хоће зала; да се поврате одмах постиђени, који ми говоре: Добро, добро! Нека се обрадују и узвеселе због Тебе сви који Те траже, Господе, и да говоре свагда они што љубе спасење Твоје: Да се узвелича Господ! А ја сам ништ и убог, Боже, помози ми. Помоћник мој и Избавитељ мој јеси Ти, Господе, не закасни.

И на крају: Верујем у једнога Бога Оца, Сведржитеља, Творца неба и земље и свега видљивог и невидљивог. И у једнога Господа Исуса Христа, Сина Божјег, Јединородног, од Оца рођеног пре свих векова. Светлост од Светлости, Бога истинитог од Бога истинитог, рођеног, не створеног, јединосушног Оцу, кроз Кога је све постало. Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек. И Који је распет за нас у време Понтија Пилата, и страдао и био погребен. И Који је васкрсао у трећи дан, по Писму. И Који се вазнео на небеса и седи с десне стране Оца. И Који ће опет доћи са славом, да суди живима и мртвима, и Његовом царству неће бити краја.

И у Духа Светога, Господа Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке. У једну свету, саборну и апостолску Цркву. Исповедам једно крштење за опроштење грехова. Чекам васкрсење мртвих. И живот будућега века. Амин.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

И свештеник узглашава: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

И тропаре ове, глас 2: Несаздана Природо, Створитељу свих, усне наше отвори, да јављамо хвалу Твоју, кличући: Свет, Свет, Свети си, Боже, Богородицом помилуј нас.

Слава: Вишње Силе подражавајући ми на земљи, победничку песму приносимо Ти, Благи: Свет, Свет, Свети си, Боже, Богородицом помилуј нас.

И сада: Из постеље и сна подигао си ме, Господе, ум мој просвети и срце, и усне моје отвори да Те певам, Света Тројице: Свет, Свет, Свет си, Боже, Богородицом помилуј нас.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, који праведне љубиш и грешнике милујеш, Који све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да њиховом заштитом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Господе, помилуј. (три пута)

Слава, И сада: Часнију од Херувима...

Именом Господњим, оче благослови.

Свештеник: Боже, смилуј се на нас, и благослови нас...

Молитва: Владико, Боже Оче, Сведржитељу, Господе, Сине Јединородни, Исусе Христе, и Свети Душе, једно Божанство, једна Сила, помилуј ме грешнога, и којим знаш судовима спаси ме недостојног слугу Твог, јер си благословен у векове векова. Амин.

И ова молитва Светог Евстратија:

Величајући величам Те, Господе, што си погледао на смерност моју, и ниси ме предао у руке непријатеља, него си спасао од невоља душу моју. И сада, Владико, нека ме покрије рука Твоја, и нека дође на ме милост Твоја, јер се смути душа моја, и болна је у исхођењу своме из овог мојег окајаног и нечистог тела, да је не сусретне лукава замка противника и саплете је због знаних и незнаних греха мојих учињених у животу овом. Милостив ми буди, Владико, и нека не угледа душа моја мрачни и тамни изглед злих демона, него да

је прихвате Анђели Твоји радосни и светли. Дај славу Имену Твоме светоме, и Твојом силом изведи ме на Божански суд Твој. А када ми се буде судило, нека ме не захвати рука кнеза овога света и повуче ме грешника у дубину ада, него Ти стани преда ме, и буди ми Спас и Заштитник. Помилуј, Господе, душу моју оскврњену страстима житија (овог), и прими је чисту кроз покајање и исповедање, јер си благословен у векове векова. Амин.

Тада: Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

И Псалме:

Псалам 120.

Уздигох очи моје ка горама, одакле ће доћи помоћ моја. Помоћ је моја од Господа, Створитеља неба и земље. Не дај нози твојој да се спотиче, нити ће задремати чувар твој. Гле, неће задремати, нити ће заспати чувар Израиљев. Господ ће те сачувати, Господ је покров твој на десној руци твојој. Дању те сунце неће опећи, нити месец ноћу. Господ ће те сачувати од сваког зла, сачуваће душу твоју Господ. Господ ће сачувати улазак твој, и излазак твој, од сада и до века.

Псалам 133.

Ево сада благосиљајте Господа све слуге Господње, који стојите у храму Господњем, у дворима дома Бога нашега. У ноћима уздигните руке своје ка Светињи, и благословите Господа. Благословиће те Господ са Сиона, Који је створио небо и земљу.

Слава, И сада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

И ове тропаре, глас 8: Помени, Господе, као Добар, слуге Твоје, и све што у животу сагрешише, опрости; јер нико није безгрешан осим Тебе, Који можеш и преминулима дати покој.

Ти Који дубином мудрости човекољубиво све уређујеш, и корисно свима дарујеш, упокој, Господе, душе слугу Твојих; јер на Тебе наду положише, Творца и Саздатеља и Бога нашега.

Слава: Са светима упокој, Христе, душе слугу Твојих, где нема бола, ни жалости, ни уздисања, но где је живот бесконачни.

И сада: Славимо Те као Блажену сва покољења, Богородице Дјево, јер у Тебе благоволи сместити се Несместиви Христос Бог наш. Блажени смо и ми имајући Тебе за заштиту, јер се Ти дан и ноћ молиш за нас, и скиптри народа Твога молитвама се Твојим утврђују. Зато певајући кличемо Ти: Радуј се, Благодатна, Господ је с Тобом.

Господе, помилуј. (дванаест пута)

И молитву ову: Помени, Господе, уснуле у нади васкрсења живота вечног оце и браћу нашу, и све који у побожности и вери скончаше, и опрости им сваки грех вољни и невољни, што речју или делом или помишљу сагрешише; и настани их у места светла, у места зелена, у места одмора, одакле одбеже сваки бол, туга и уздах, где посета Лица Твога весели све од века Свете Твоје; даруј њима и нама Царство Твоје и заједништво у неизрецивим и вечним Твојим добрима, и насладу Твога бескрајног и блаженог живота. Јер Ти си живот и васкрсење и покој уснулих слугу Твојих, Христе Боже наш, и Теби славу узносимо, са Беспочетним Твојим Оцем, и Пресветим и Благим и Животворним Твојим Духом, сада и увек и у векове векова. Амин.

Преславна Приснодјево, Мати Христа Бога, принеси нашу молитву Сину Твоме и Богу нашем, и моли да спасе Тобом душе наше.

Молитва Светог Јоаникија:

Надање је моје Отац, прибежиште моје Син, покров је мој Дух Свети, Тројице Света, слава Теби.

Сву наду своју на Тебе полажем, Мати Божија, сачувај ме под кровом Твојим.

Слава, И сада: Господе, помилуј. (три пута)

Благослови.

Отпуст од свештеника, и опроштај.

**ПОЛУНОЋНИЦА ВАСКРСНА**

Свештеник: Благословен Бог наш.

И ми говоримо: Амин.

Слава Теби, Боже наш, слава Теби.

Царе Небески, Утешитељу, Душе Истине, Који си свуда присутан и све испуњаваш, Ризницо добара и Животодавче, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цар нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми незнано и тајно премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

И одмах говоримо Тројични канон владајућег гласа, и потом ове Тројичне (Григорија Синаита):

Достојно је ваистину у песмама славити Надбожанску Тројицу: Беспочетног Оца, и Који је све саздао, Сабеспочетног Логоса, предвечно од Оца нетљено рођенога, и Светога Духа, из Оца надвремено исходећега.

Достојно је ваистину славити Тебе, Бога Логоса, од Кога трепте и дрхте Херувими, и Кога славослове Небеске Силе, Који је васкрсао тридневно из гроба; Христа Животодавца, са страхом прославимо.

Божанским песмама величајмо, прославимо сви богодолично Оца и Сина и Божанскога Духа, Триипостасну Моћ и једно Царство и Господство.

Ону Коју хвале сви земнородни и славослове Силе Небеске, Којој се сви верни поклањају, Јединицу по суштини, Триипостасну Тројицу (прославимо).

Господоначалну над Херувимима и неупоредиво Богоначалну над Серафимима, нераздељиву Тројицу у Јединици, истинско Богоначалство, Тебе величамо.

Оцу Беспочетноме и Богу, Сабеспочетноме Логосу, са Духом, поклањамо се; песмама чествујемо Једну нераздељиву сједињујућу Суштину и Трибројну Јединицу.

Твоје лучезарне муње нека ми засијају, Боже мој, Триипостасни Светворче, и покажи ме домом светлим и светлоносним и непроменљивим Славе Твоје неприступне.

Онога од Кога трепте и дрхте Херувими, и Кога славослове Анђелске војске, од Дјеве неизрециво оваплоћенога, Христа Животодавца, са страхом прославимо.

Видећи Сина Твога богодолично васкрслога из мртвих, Пречиста Дјево, твар се испуњаваше радости неизрециве; Њега славословећи и Тебе похваљујемо.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима

својим; и не уведи нас у искушење, но избави нас од злога.

Свештеник: Јер је Твоје Царство...

Ипакој гласа. Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

И возглас свештеника: Боже, смилуј се на нас, и благослови нас, обасјај нас лицем Твојим, и помилуј нас.

И молитва Пресветој Тројици:

Свемогућа и Животворна, Света и Светлоначална Тројице, Која си, једино из доброте сваку светску и надсветску твар из небића у биће привела, и Која о свему промишљаш и све одржаваш; Која си, после других и неизрецивих доброчинстава Твојих роду нашем земаљском, даровала нама, због телесне немоћи наше, покајање све до смрти; не остави нас јадне да у злим делима својим умремо, нити да будемо подсмех зачетнику зла и завидљивцу и погубнику нашем. Јер видиш, Милосрдни Господе, колика је његова напаст и непријатељство према нама, и колико је наше странствовање и слабост и немоћ. Но молимо Те: покажи Твоју неисцрпну доброту на нама, који Те сваки дан и час гневимо преступањем часних и животворних заповести Твојих; и оно што смо у досадашњем животу нашем, и до садашњега часа, сагрешили, било речима или мислима, све нам опрости и отпусти. Удостој нас да остатак живота свога проведемо у покајању и умиљењу, и у држању светих заповести Твојих. Ако ли смо сладошћу били заведени, или преварени иђасмо за мрским и некорисним и штетним жељама; ако, гневом и неразумном јарошћу покренути, увредисмо некога од браће своје; ако ли се језиком у примамљиве и лукаве и јаке мреже (ђавоље) уплетосмо; ако ли којим од наших чула, или чак и свима, вољно или невољно, у знању или незнању, од заноса или од навике, безумно склизнусмо; ако ли злим и сујетним помислима савест своју упрљасмо; ако ли којим другим начином сагрешисмо, злом навиком и обичајем тиранисани - Ти нам све опрости и отпусти, Свемилосрдни и Свеблаги и Многомилостиви. И даруј нам убудуће бодрост и снагу да творимо вољу Твоју, добру и благоугодну и савршену; да променивши ноћно и мрачно зло светлосним покајањем, као по дану благообразно ходимо, и јавимо се Твоме Човекољубљу ми недостојни, чисти и очишћени, певајући Те и величајући у векове векова. Амин.

И отпуст, и остало уобичајено.

Тада свештеник говори јектенију:

Помолимо се за мир свега света.

Помолимо се за благоверни и христољубиви род наш. И остало.

А ми: Господе, помилуј. (кротким и тихим гласом)

И по свршетку исте, говори Предстојатељ:

Молитвама Светих Отаца наших, Господе Исусе Христе, Боже наш, помилуј нас.

А ми: Амин.

Крај ПОЛУНОЋНИЦЕ.

ПОРЕДАК ЈУТРЕЊА

Ако је Велика Четрдесетница, када свештеник благослови Благословен Бог наш..., говоримо:

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Слава, И сада: Ходите, поклонимо се... (три пута)

И два Псалма (19-20).

Ако није Четрдесетница, после Благословен Бог наш...:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

И два Псалма (19-20).

(Ови се псалми у манастирима говоре полако, док свештеник кади храм и сву братију.)

Псалам 19.

Услишиће те Господ у дан жалости, заштитиће те Име Бога Јаковљевог. Послаће ти помоћ са Светиње, и са Сиона заштитиће те. Опоменуће се сваке жртве твоје, и свеспаљеница Твоја биће обилна. Даће ти Господ по срцу твоме, и све намере твоје испуниће. Обрадоваћемо се спасењу твоме, и у Име Господа Бога нашега величаћемо се. Испуниће Господ све молбе твоје. Сада познах да Господ спасе Помазаника Свога. Услишиће га са неба светога Свога; моћно је спасење деснице Његове. Једни (се хвале) колима, и други коњима, а ми ћемо се величати Именом Господа Бога нашега. Они се саплетоше и падоше, а ми устасмо и усправисмо се. Господе, спаси цара (Свога), и услиши нас, у дан у који Те призовемо.

Псалам 20.

Господе, силом Твојом узвеселиће се цар, и спасењу Твоме обрадоваће се веома. Жељу срца његовог Ти си му дао, и молитве усана његових ниси га лишио. Јер си га предусрео благословима доброте, ставио си на главу његову венац од драгог камења. Живота је тражио од Тебе, и дао си му дужину дана у век века. Велика је слава његова у спасењу Твоме, славу и величанство ставићеш на њега. Јер ћеш му дати благослов у век века, развеселићеш га радошћу Лица Твога. Јер се цар нада у Господа, и милошћу Вишњега неће се поколебати. Да се окрене рука Твоја на све непријатеље Твоје, десница Твоја да нађе све који Те мрзе. Јер ћеш их учинити као пећ зажарену, у време (гнева) Лица Твога. Господ ће их гневом Својим смутити, и огањ ће их прогутати. Род њихов са земље погубићеш и семе њихово између синова човечијих. Јер подигоше зло на Тебе, смислише замисли које не могу извршити. Јер ћеш их натерати у бекство, с осталима Твојима погодићеш лице њихово. Уздигни се, Господе, Силом Твојом, певаћемо и псалмопојати моћи Твоје.

Слава, И сада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

И тропаре ове: Спаси, Господе, народ Твој, и благослови наслеђе Твоје; победу даруј правовернима над (свима) непријатељима, и Крстом Твојим чувај народ Твој православни.

Слава: Узневши се на Крст добровољно, истоименом Твоме новом народу даруј милости Твоје, Христе Боже; узвесели силом Твојом православни и христољубиви род наш, победу дајући над непријатељима, јер за помоћ има Твоје оружје мира (Крст), као непобедиву победу.

И сада: Заштито силна и непостидна, не презри, Блага, мољења наша, Свехвална Богородице; утврди православне хришћане, спаси оне које си позвала да царују, и даруј им победу са неба, јер си родила Бога, Једина Благословена.

Свештеник: Помилуј нас, Боже, по великој милости Твојој, молимо Ти се, услиши и помилуј.

Народ: Господе, помилуј. (три пута)

Још се молимо за благоверни и христољубиви православни род наш и за Високопреосвештеног Архиепископа (или Митрополита или Преосвештеног Епископа) нашега (име).

Још се молимо за сву браћу и за све православне хришћане.

Возглас: Јер си милостив и човекољубив Бог...

Народ: Амин.

Именом Господњим благослови, оче.

Свештеник: Слава Светој и Јединосуштној и Животворној и Нераздељивој Тројици, свагда, сада и увек и у векове векова.

Народ: Амин.

И почињемо Шестопсалмије (Псалми 3, 37, 62, 87, 102, 142), слушајући са сваким ћутањем и умиљењем. Чредни, пак, брат или Предстојатељ, са побожношћу и страхом Божјим говори:

Слава на висини Богу, и на земљи мир, међу људима добра воља. (три пута)

Господе, усне моје отвори, и уста ће моја објављивати славу Твоју. (два пута)

Псалам 3.

Господе, што се умножише који ме угњетавају? Многи устају на мене, многи говоре души мојој: Нема му спасења у Богу његовом. А Ти си, Господе, Заштитник мој, Слава моја, и подижеш главу моју. Гласом мојим ка Господу виках, и услиша ме са свете горе Своје. Ја уснух и спавах, устадох, јер ће ме Господ заштитити. Нећу се уплашити од мноштва народа, који ме около нападају. Устани, Господе, спаси ме, Боже мој, јер си Ти поразио све који ме узалуд мрзе, зубе безбожника скршио си. Господње је спасење, и на народу Томе благослов је Твој.

И опет: Ја уснух и спавах, устадох, јер ће ме Господ заштитити.

Псалам 37.

Господе, немој ме јарошћу Твојом карати, нити ме гневом Твојим казнити. Јер стреле Твоје забодоше се у мене, и спустио си на ме руку Твоју. Нема исцељења телу моме од лица гнева Твога; нема мира у костима мојим пред лицем грехова мојих. Јер безакоња моја превазиђоше главу моју, као бреме тешко оптеретише ме. Усмрдише се и загнојише ране моје, услед безумља мога. Пострадах и скруших се до краја, сав дан постиђен ходих. Јер се слабине моје испунише поругама, и нема исцељења телу моме. Злостављан бих и унижен веома, риках од уздисаја срца мога. Господе, пред Тобом је сва жеља моја, и уздисање моје од Тебе се не сакри. Срце моје смути се, остави ме снага моја, и светлост очију мојих и она није са мном. Пријатељи моји и ближњи моји спрам мене дођоше и сташе, и најближи моји на одстојању стадоше. Тражитељи душе моје ужурбаше се, и који ми искаху зла говораху погубне ствари, и по цео дан смишљаху лукавства. А ја као глув не слушах, и као нем не отварах уста своја; бејах као човек који не чује, и који на устима својим нема оправдања. Јер у Тебе се, Господе, поуздах; Ти ћеш ме услишити, Господе Боже мој. Јер рекох: Да ми се не порадују непријатељи моји; и при спотицању ногу мојих изговорише тешке речи нада мном. А ја сам на ударце спреман, и бол је мој стално преда мном. Јер безакоње моје ја ћу објавити, и побринућу се за грехе своје. А непријатељи моји уживају, и осилише се нада мном, и умножише се који ме мрзе неправедно; који ми узвраћају зло за добро оклеветаше ме, јер идох за праведношћу. Не остави ме, Господе Боже мој, и не удаљи се од мене. Похитај ми у помоћ, Господе спасења мога.

И опет: Не остави ме, Господе Боже мој, и не удаљи се од мене. Похитај ми у помоћ, Господе спасења мога.

Псалам 62.

Боже, Боже мој, к Теби рано раним. Жедна је Тебе душа моја, колико пута Теби (чезне) тело моје, у земљи пустој и непроходној и безводној. Тако се у Светом (Храму) јавих Теби, да видим силу Твоју и славу Твоју. Јер је боља милост Твоја од живота; уста моја хвалиће Те. Тако ћу Те благосиљати у животу моме, у Име Твоје подизаћу руке своје. Као сала и масти да се насити душа моја, и уснама радости да (Те) хвале уста моја. Када бих Те спомињао на постељи мојој, у јутрима бих размишљао о Теби. Јер си постао Помоћник мој, и под кровом крила Твојих обрадоваћу се. Прилепи се душа моја уз Тебе, а мене прихвати Десница Твоја. Они узалуд тражише душу моју; пропадоше у дубине земље, предани ће бити мачевима, постаће удео лисицама. А цар ће се радовати у Богу, хвалиће се свако ко се Њиме заклиње; јер затвори уста оних који говоре неправду.

И опет: У јутрима бих размишљао о Теби. Јер си постао Помоћник мој, и под кровом крила Твојих обрадоваћу се. Прилепи се душа моја уз Тебе, а мене прихвати Десница Твоја.

Слава, И сада: Алилуја, Алилуја, Алилуја, слава Теби, Боже. (три пута, без поклона)

Господе помилуј. (три пута)

Слава, И сада:

Свештеник, пак, говори Молитве јутарње тајно, стојећи гологлав пред Светим дверима.

Псалам 87.

Господе Боже спасења мога, дању и ноћу виках пред Тобом. Да изађе преда Те молитва моја, приклони ухо Твоје мољењу моме. Јер се душа моја испуни зала, и живот се мој спусти до Ада. Прибројан бих онима који силазе у гроб, постадох као човек беспомоћан, међу мртвима слободан. Као убијени који леже у гробу, којих се више не сећаш, и који од руке Твоје бише одбачени. Поставише ме у јаму најдубљу, у места мрачна, и у сенку смрти. На мени се утврди јарост Твоја, и све валове Твоје навео си на ме. Удаљио си познанике моје од мене, поставише ме за гађење себи; затворен бих, и не излажах. Очи моје изнемогоше од сиромаштва. Виках к Теби, Господе, сав дан, пружах к Теби руке своје: Еда ли ћеш мртвима чинити чудеса? Или ће мртви устати, па ће Те хвалити? Еда ли ће неко у гробу казивати милост Твоју, и истину Твоју у пропасти? Еда ли ће у тами бити позната чудеса Твоја, и правда Твоја у земљи заборављеној? А ја к Теби, Господе, завапих, и јутром молитва моја претиче Те. Зашто, Господе, одбацујеш душу моју, одвраћаш Лице Твоје од мене? Сиромах сам ја, и у трудовима од младости своје. И уздигнут будући, понизих се и изнемогох. На мене дођоше љутње Твоје, устрашења Твоја потресоше ме; опколише ме као вода сав дан, окружише ме скупа. Удаљио си од мене пријатеља и ближњега, и познанике моје од несреће (моје).

И опет: Господе Боже спасења мога, дању и ноћу вичем пред Тобом. Нека изађе преда Те молитва моја; приклони ухо Твоје мољењу моме.

Псалам 102.

Благослови, душо моја, Господа, благословен јеси, Господе. Благослови, душо моја, Господа, и све што је у мени Име свето Његово. Благослови, душо моја, Господа, и не заборављај све дарове Његове. Који очишћује сва безакоња твоја, исцељује све болести твоје. Који избавља од трулежи живот твој, Који те венчава милошћу и добротама. Који испуњује добрима жеље твоје, обновиће се као у орла младост твоја. Чини милостињу Господ, и правду свима којима се чини неправда. Казао је путеве Своје Мојсеју, синовима Израиљевим вољу Своју. Милосрдан је и милостив Господ, дуготрпељив и многомилостив. Неће се до краја гњевити, нити ће се до века срдити. Није нам по безакоњима нашим учинио, нити је по гресима нашим узвратио. Јер колико је високо небо од земље, толико је Господ утврдио милост Своју на онима који Га се боје. Колико је далеко исток од запада, толико је удаљио од нас безакоња наша. Као што милује отац синове, тако помилова Господ оне који Га се боје. Јер Он позна саздање наше, сети се да прах јесмо. Човек је као трава, дани његови, као цвет пољски, тако прецвета. Јер изиђе дух из њега, и нема га, и не познаје више место своје. А милост је Господња од века и до века на онима који Га се боје, и правда је Његова на синовима синова оних који чувају завет Његов, и памте заповести Његове да их извршују. Господ је на небу припремио Престо Свој, и Царство Његово влада над свима. Благословите Господа сви Анђели Његови, моћни снагом творећи реч Његову, да чујете глас речи Његових. Благословите Господа све Силе Његове, служитељи Његови творећи вољу Његову. Благословите Господа сва дела Његова. На сваком месту владавине Његове, благослови, душо моја, Господа.

И опет: На сваком месту владавине Његове, благослови, душо моја, Господа.

Псалам 142.

Господе, услиши молитву моју, чуј мољење моје у истини Твојој, услиши ме у правди Твојој. И не иди на суд са слугом Твојим, јер се неће оправдати пред Тобом нико жив. Јер непријатељ гони душу моју, унизио је до земље живот мој; посади ме у тамна места, као мртве од века; и утрну у мени дух мој, смете се у мени срце моје. Помињем дане старе, размишљам о свим делима Твојим, у творевинама руку Твојих поучавам се. Подигох Теби руке моје, душа Ти је моја као земља безводна. Брзо ме услиши, Господе, ишчезе дух мој. Не одврати Лице Твоје од мене, јер ћу бити сличан силазећима у гроб. Чувши ме, учини ми ујутру милост Твоју, јер се у Тебе поуздах. Кажи ми, Господе, пут којим да пођем, јер Теби уздигох душу моју. Избави ме од непријатеља мојих, Господе, јер Теби прибегох. Научи ме да творим вољу Твоју, јер си Ти Бог мој. Дух Твој Благи нека ме води на земљу праву. Имена Твога ради, Господе, оживи ме правдом Твојом изведи из невоље душу моју. И милошћу Твојом уништићеш непријатеље моје, и погубићеш све који досађују души мојој, јер сам ја слуга Твој.

И опет: Услиши ме, Господе, у правди Твојој, и не иди на суд са слугом Твојим. Дух Твој Благи нека ме води на земљу праву.

Слава, И сада: Алилуја, Алилуја, Алилуја, слава Теби, Боже. (три пута)

Тада свештеник говори (Велику) јектенију.

И одмах се пева на глас тропара Светога дана:

Бог је Господ, и јави се нама; благословен Који долази у Име Господње.

Стих 1: Исповедајте се Господу, јер је Благ, јер је до века милост Његова.

Стих 2: Обишавши, опколише ме, и Именом Господњим противих им се.

Стих 3: Нећу умрети, него ћу жив бити, и казивати дела Господња.

Стих 4: Камен који одбацише зидари, он поста глава од угла. То би од Господа, и дивно је у очима нашим.

Тада говоримо тропаре дотичног Празника, или Светога, или Васкрсни владајућег гласа два пута, и Богородичан на исти глас.

Док се пева Бог Господ канонарх одлази и стаје насред храма гологлав и говори тихо горенаписане стихове. Стоји тамо док певачи почну Богородичан. Тада се поклони на месту где стоји, и окренувши се клања се хоровима, и одлази. Тако чини и када је Алилуја.

Ако је, пак, Алилуја или Велика Четрдесетница, уместо Бог Господ појемо Алилуја, три пута, по гласу Осмогласника, уз ове стихове:

Стих 1: Од ноћи јутрењује дух мој к Теби, Боже, јер су заповести Твоје светлост на земљи.

Стих 2: Правди се научите, житељи земље.

Стих 3: Завист ће обузети народ неваспитан.

Стих 4: Дометни им зла, Господе, дометни зла славнима земље.

И одмах Тројични гласа, сваки по једанпут.

Тада стихословимо Псалтир (тј. катизме); Сједалне по своме реду.

И Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми незнано и тајно премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Канони са стихословљем. (У Свету Четрдесетницу: девет библијских песама.)

( По трећој песми: Сједален, а по шестој песми: кондак и икос.)

Ако је Недеља, после Непорочних, певамо Васкрсне тропаре, а ако је Празник, онда полијелеј, и остало; и чита се Јеванђеље.

На деветој песми певамо **Песму Пресвете Богородице**:

Велича душа моја Господа; и обрадова се дух мој Богу, Спасу мојем;

Што погледа на смерност слушкиње Своје; јер гле, од сада ће ме звати блаженом сви нараштаји;

Што ми учини величину Силни, и свето Име Његово. И милост је Његова од поколења до поколења на онима који Га се боје.

Показа силу мишицом Својом; разасу горде у мислима срца њихова.

Збаци силне са престола, а подиже понижене. Гладне испуни блага, а богате отпусти празне.

Прихвати Израиља слугу Свога, да се опомене милости, као што говораше оцима нашим, Аврааму и семену његову до века.

Уз сваки стих припевамо: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Тада девету песму канона.

Ако није Недеља, после ирмоса: Достојно је ваистину блаженом звати Тебе, Богородицу, увек блажену и пренепорочну, и Матер Бога нашега. Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

А ако је Недеља, или је певан полијелеј, по Катавасији, Мала јектенија.

Затим: Свети је Господ Бог наш. (три пута)

И јутарњи Ексапостилар.

А ако је Четрдесетница, говоримо Светилне владајућег гласа. А ако није, (онда) Ексапостилар дана.

И одмах Хвалитне.

Ако је, пак, Недеља, или Владичански празник, или Свети који има Велико Славословље, пева се овако Све што дише (тј. Хвалитне), на глас владајући:

Све што дише нека хвали Господа.

Хвалите Господа с небеса, хвалите Га на висинама.

Теби приличи песма, Богу.

Ако је, пак, други дан, овако:

Први хор: Хвалите Господа с небеса. Теби приличи песма, Богу.

Псалам 148.

Хвалите Господа с небеса, хвалите Га на висинама. Теби приличи песма, Богу.

Други хор:

Хвалите Га сви Анђели Његови, хвалите Га све Силе Његове. Теби приличи песма, Богу.

Хвалите Га, сунце и месец; хвалите Га, све звезде и светлост. Хвалите Га, небеса над небесима, и вода која је изнад небеса, нека хвале Име Господње. Јер Он рече, и постадоше; Он заповеди, и саздаше се. Постави их до века, и у век века; заповест постави, и неће проћи. Хвалите Господа на земљи, змајеви, и сви бездани; огањ, град, снег, слана, ветар бурни, који творите реч Његову; горе и сви хумови, дрвеће родно, и сви кедри; звери и сва стока, гмизавци и птице крилате; цареви земаљски и сви народи, кнезови и све судије земаљске; момци и девојке, старци са децом, да хвале Име Господње. Јер се узнесе Име Њега Јединога. Слава је Његова на земљи и на небу. И уздигнуће моћ народа Свога, песму свима вернима Његовим, синовима Израиљевим, народу који се приближују Њему.

Псалам 149.

Певајте Господу песму нову, хвала је Његова у Цркви верних. Да се узвесели Израиљ Створитељу своме, и синови Сиона обрадоваће се Цару своме. Да хвале Име Његово у хору, уз бубањ и псалтир да Му псалмопоју. Јер Господ благоволе народ Његов, и узнеће кротке у спасење. Похвалиће се преподобни у слави, и обрадоваће се на постељама својим. Узношења Божја су у устима њиховим, и мачеви двосекли су у рукама њиховим, да учине освету међу незнабошцима, изобличење међу народима. Да вежу цареве њихове у ланце, и славне њихове за руке окове железне.

Одавде почињемо стихире на 6:

Да изврше на њима суд написан, слава ће ова бити свима вернима Његовим.

Псалам 150.

Хвалите Бога у светима Његовим, хвалите Га у тврђи Силе Његове.

На 4: Хвалите га за многе моћи Његове, хвалите Га по мноштву величанства Његовог. Хвалите Га уз глас трубни, хвалите Га уз псалтир и гусле.

На 2: Хвалите Га уз бубањ и у хору, хвалите Га уз струне и органе.

Хвалите Га уз јасне кимвале, хвалите Га уз кимвале с поклицима. Све што дише нека хвали Господа.

(Ако је Недеља, говори и ова два стиха:

Стих 1: Васкрсни, Господе Боже мој, нека се уздигне рука Твоја, не заборави убоге Твоје до краја.

Стих 2: Исповедићу Ти се, Господе, свим срцем мојим, казиваћу сва чудеса Твоја.)

Ако је Недеља, после (Хвалитних) стихира, Слава: стихира Јеванђелска.

И сада: следећи Богородичан.

Преблагословена јеси, Богородице Дјево, јер Оваплоћеним од Тебе (Сином) ад би поробљен, Адам позван назад, клетва уништена, Ева ослобођена, смрт умртвљена, а ми оживесмо. Стога певајући кличемо: Благословен Христос Бог, Који је тако благоволео, слава Теби.

Велико Славословље

Слава Теби Показавшему нам светлост. Слава на висини Богу, и на земљи мир, међу људима добра воља.

Хвалимо Те, благосиљамо Те, клањамо Ти се, славословимо Те, благодаримо Ти ради велике славе Твоје.

Господе Царе Небески, Боже Оче Сведржитељу; Господе Сине Јединородни, Исусе Христе, и Свети Душе.

Господе Боже, Јагње Божје, Сине Очев, Који узимаш грех света, помилуј нас; Који узимаш грехе света.

Прими молитву нашу, Који седиш с десна Оцу, и помилуј нас.

Јер си Ти једини Свет, Ти си једини Господ, Исус Христос, на славу Бога Оца. Амин.

На сваки дан благосиљаћу Те, и хвалићу Име Твоје у век, и у век века.

Удостој, Господе, да се у овај дан без греха сачувамо.

Благословен јеси, Господе, Боже Отаца наших, и хваљено је и прослављено Име Твоје у векове. Амин.

Да буде, Господе, милост Твоја на нама, као што се уздасмо у Тебе.

Благословен јеси, Господе, научи ме законима Твојим. (три пута)

Господе, био си нам прибежиште из нараштаја у нараштај. Ја рекох: Господе, помилуј ме, исцели душу моју, јер сагреших Теби.

Господе, Теби прибегох, научи ме да творим вољу Твоју, јер си Ти Бог мој.

Јер је у Теби извор живота. У светлости Твојој видимо светлост.

Продужи милост Твоју онима који Те познају.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Свети Бесмртни, помилуј нас.

Тада, узвишенијим гласом: Свети Боже, Свети Моћни, Свети Бесмртни, помилуј нас.

И по свршетку Славословља, говоримо отпусни (тропар), и Богородичан.

Ако је, пак, Недеља, говоримо тропар Васкрсни.

И то на глас 1, 3, 5, 7, говоримо овај: Данас дође спасење свету, певајмо Васкрсломе из гроба, и Началнику живота нашег; јер разрушивши смрћу смрт, победу даде нама, и велику милост.

А на глас 2, 4, 6, 8, говоримо овај: Васкрснувши из гроба, и окове растргавши пакла, уништио си смртну осуду, Господе, избавивши све од окова врага; јавивши пак Себе Апостолима Твојим, послао си их на проповед, и преко њих си мир Твој даровао васељени, Једини Многомилостиви.

Ако је Четрдесетница, или други дан који нема Велико Славословље, после Хвалитне, Слава, И сада, и говоримо:

Теби слава приличи, Господе Боже наш, и Теби славу узносимо, Оцу и Сину, и Светоме Духу, сада и увек и у векове векова. Амин.

Слава Теби Показавшему нам светлост. Слава на висини Богу, и на земљи мир, међу људима добра воља.

Хвалимо Те, благосиљамо Те, клањамо Ти се, славословимо Те, благодаримо Ти, ради велике славе Твоје.

Господе Царе Небески, Боже Оче Сведржитељу; Господе Сине Јединородни, Исусе Христе, и Свети Душе.

Господе Боже, Јагње Божје, Сине Очев, Који узимаш грех света, помилуј нас; Који узимаш грехе света.

Прими молитву нашу, Који седиш с десна Оцу, и помилуј нас.

Јер си Ти једини Свет, Ти си једини Господ, Исус Христос, на славу Бога Оца. Амин.

На сваки дан благосиљаћу Те, и хвалићу Име Твоје у век, и у век века.

Господе, био си нам прибежиште из нараштаја у нараштај. Ја рекох: Господе, помилуј ме, исцели душу моју, јер сагреших Теби. Господе, Теби прибегох, научи ме да творим вољу Твоју, јер си Ти Бог мој. Јер је у Теби извор живота. У светлости Твојој видимо светлост. Продужи милост Твоју онима који Те познају.

Удостој, Господе, да се у овај дан без греха сачувамо.

Благословен си, Господе, Боже Отаца наших; и хваљено је и прослављано Име Твоје у векове. Амин.

Да буде, Господе, милост Твоја на нама, као што се уздасмо у Тебе.

Благословен си, Господе, научи ме законима Твојим.

Благословен си, Владико, уразуми ме законима Твојим.

Благословен си, Свети, просветли ме законима Твојим.

Господе, милост је Твоја до века, дела руку Твојих не презри. Теби приличи хвала, Теби приличи песма, Теби слава приличи, Оцу и Сину и Светоме Духу, сада и увек и у векове векова. Амин.

Свештеник: Допунимо јутарњу молитву своју Господу...

Затим, Стиховње стихире Осмогласника, ако није Господњи празник.

Стих 1: Испунисмо се јутрос милости Твоје, Господе, и обрадовасмо се, и узвеселисмо се; у све дане наше узвеселисмо се, за дане у које си нас смирио, године у којима видесмо зла. И погледај на слуге Твоје, и на дела Твоја, и упути синове њихове.

Стих 2: И нека буде светлост Господа Бога нашега на нама, и дела руку наших исправи на нас, и дело руку наших исправи.

Слава, И сада, Богородичан.

Тада: Добро је исповедати се Господу, и певати Имену Твоме, Вишњи; објављивати ујутру милост Твоју, и истину Твоју сваке ноћи.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

Тропар дана. Слава, И сада, Богородичан.

Свештеник јектенију: Помилуј нас, Боже... и остало.

Ако је Четрдесетница: Добро је исповедати се Господу, и певати Имену Твоме, Вишњи; објављивати ујутру милосг Твоју, и истину Твоју сваке ноћи. (два пута)

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

А ми говоримо овај тропар: У храму стојећи славе Твоје, мислимо да на небу стојимо, Богородице, Двери Небеска, отвори нам двери милости Твоје.

Тада: Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Благословен је Христос Бог наш, свагда, сада и увек и у векове векова. Амин.

И ми говоримо: Небески Царе, благоверни и христољубиви православни род наш укрепи, веру утврди, народе укроти, свет умири, Свету Цркву (или манастир овај) добро сачувај; раније преминуле оце и браћу нашу у насељима праведних настани, и нас у покајању и исповедању прими, као Благ и Човекољубив.

Затим, три велика поклона, говорећи у себи при сваком поклону молитву Преподобног Јефрема:

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

После ових, још и дванаест малих поклона. Тада опет један велики поклон, говорећи и при њему наведену молитву Светог Јефрема (целу).

И кад устанемо, почиње Предстојатељ (или чтец) ПРВИ ЧАС.

**ЧАС ПРВИ**

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

И Псалми:

Псалам 5.

Речи моје чуј, Господе, разуми вапај мој. Пази на глас мољења мога, Царе мој и Боже мој. Јер ћу се Теби помолити, Господе. Ујутру ћеш услишити глас мој, ујутру ћу стати преда Те, и видећеш ме. Јер Ти ниси Бог Који хоће безакоње. Неће се код Тебе наћи лукави, нити ће се одржати безаконици пред очима Твојим; грло им је гроб отворен, језицима својим дволичаху. Судим им, Боже, да одступе од замисли својих; по мноштву безбожности њихове одбаци их, јер Те озлоједише, Господе. И да се веселе сви који се уздају у Тебе; довека ће се клицати, и уселићеш се у њих. И хвалиће се Тобом сви који љубе Име Твоје. Јер ћеш Ти благословити праведника, Господе; благовољењем као оружјем венчао си нас.

Псалам 89.

Господе, био си нам уточиште из нараштаја у нараштај. Пре него што горе постадоше, и саздана би земља и васељена, и од века и до века Ти јеси. Не скрени човека у понижење. И рекао си: Обратите се, синови људски. Јер је хиљаду година пред очима Твојим, Господе, као дан јучерашњи, који прође, и (као) ноћна стража. Ништавне ће бити године њихове, ујутру ће као трава проћи; ујутру ће процветати и проћи, увече ће отпасти, стврднути се и осушити. Јер ишчезосмо од гњева Твога, и јарошћу Твојом смутисмо се. Поставио си безакоња наша пред Собом; век наш на светлост Лица Свога. Јер сви дани наши ишчезоше, и од гњева Твога ишчезосмо; године су наше као паучина. Дани година наших (достижу) собом седамдесет година, а ако је у снази, осамдесет година, и већина је њих мука и бол. Јер дође унижење на нас, и бићемо покарани. Ко познаје моћ гњева Твога, и од страха Твога Твоју да измери љутњу? Десницу Твоју тако покажи ми, и васпитане срцем у мудрости. Обрати се, Господе, докле ћеш? И умољен буди за слуге Твоје. Испунисмо се ујутру милости Твоје, Господе, и обрадовасмо се, и узвеселисмо се, у све дане наше; узвеселисмо се за дане у које си нас унизио, за године у којима видесмо зла. И погледај на слуге Твоје, и на дела Твоја, и упути синове њихове. И нека буде светлост Господа Бога нашега на нама, и дела руку наших исправи на нас, и дело руку наших исправи.

Псалам 100.

О милости и суду певаћу Ти, Господе; певаћу и разумећу на путу непорочном; када ћеш доћи к мени? Прохођах у незлобивости срца мога, посред дома мога. Не истакох пред очима својим ствар безакону, чинитеље преступа омрзох. Не приону ми срце покварено, лукавога који се уклања од мене не познах. Онога који тајно клевета ближњега својега, тога изгоних; с гордим оком и неситим срцем, са њима не једох. Очи су моје на вернима земље, да их посадим заједно са мном; који ходи путем непорочним, тај ми служаше. Не живљаше усред дома мога који чини охолост; који говори неправду, тај не беше прав пред очима мојим. Ујутро тукох све грешнике земље, да истребим из града Господњег све који чине безакоње.

Слава, И сада: Алилуја, Алилуја, Алилуја, слава Теби, Боже. (три пута)

Господе, помилуј. (три пута)

И ако се пева Бог Господ, говоримо: Слава, тропар дана.

И сада: Како да Те назовемо, о Благодатна? Небом, јер си родила Сунце Правде. Рајем, јер си произрасла Цвет Нетрулежни. Дјевом, јер си остала неповређена. Чистом Мајком, јер си у светом наручју Твоме имала Сина – Бога свих. Њега моли да спасе душе наше.

Ако се пева Алилуја, говоримо тропар на глас 6: Зајутра услиши глас мој, Царе мој и Боже мој.

Стих 1: Речи моје послушај, Господе, разуми вапај мој.

Стих 2: Јер се Теби помолих, Господе.

Слава, И сада: Како да Те назовемо, о Благодатна? Небом, јер си родила Сунце Правде. Рајем, јер си произрасла Цвет Нетрулежни. Дјевом, јер си остала неповређена. Чистом Мајком, јер си у светом наручју Твоме имала Сина – Бога свих. Њега моли да спасе душе наше.

И одмах: Стопе моје управи по речи Твојој, и да не овлада мноме никакво безакоње.

Избави ме од клевете људске, и чуваћу заповести Твоје.

Лицем Твојим обасјај слугу Твога, и научи ме законима Твојим.

Да се испуне уста моја хвале Твоје, Господе, да певам славу Твоју, сав дан великолепност Твоју.

Како се ови стихови певају у Четрдесетници, написано је у Триоду.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Ако није Четрдесетница (или Алилуја), говоримо кондак Светога, или дотичног Празника.

Ако је, пак, Четрдесетница, или нема кондака, онда у Понедељак, у Уторак и у Четвртак говори следећи Богородичан (који се назива Алилуја певано):

Преславну Божију Матер, и светију од светих Ангела, неућутно опевајмо срцем и устима, исповедајући је као Богородицу, јер је заиста родила Бога Оваплоћеног, и моли се непрестано за душе наше.

У Среду, пак, и у Петак говори ово: Брзо предухитри пре но што нас поробе непријатељи, који Те хуле и нама прете, Христе Боже наш; погуби Крстом Твојим оне који војују против нас, да разумеју како може вера православних, молитвама Богородице, Једини Човекољупче.

У Суботу, пак, говори овај: Као првине природе, Засадитељу твари, васељена Ти приноси, Господе, богоносне Мученике; њиховим молитвама у миру дубоком Цркву Твоју, народ Твој, Богородицом сачувај, Многомилостиви.

У Недељу, пак, говоримо ипакој владајућег гласа.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешнике милујеш, Које све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да заштитом њиховом чувани и руковођени достигнемо у јединство вере, и познање неприступне славе Твоје, јер си благословен у векове векова. Амин.

Господе помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник возглас: Боже, смилуј се на нас...

Ако је Четрдесетница, чинимо три велика поклона, говорећи молитву (Светог Јефрема):

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Такође и дванаест малих поклона, и опет завршни поклон. Укупно шеснаест поклона.

Затим: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

И ову молитву: Христе, Светлости Истинита, Ти просвећујеш и освећујеш свакога човека који долази на свет; нека нас озари светлосг Лица Твога, да у њој угледамо Светлост Неприступну; и упути стопе наше на творење заповести Твојих, молитвама Пречисте Твоје Матере и свих Светих Твојих. Амин.

Слава, И сада: Господе, помилуј. (три пута)

Благослови.

И бива отпуст.

ЧАС ТРЕЋИ

Пошто свештеник благослови, говоримо: Амин.

Слава Теби, Боже наш, слава Теби.

Царе Небески, Утешитељу, Душе Истине, Који си свуда и све испуњаваш, Ризницо добара и Даваоче живота, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Крепки, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође Царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Тада: Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

Тада Псалме:

Псалам 16.

Услиши, Господе, правду моју; пази на мољење моје, услиши молитву моју, није са усана лажљивих. Од Лица Твога суд ће мој изићи, очи моје нека виде правичност. Испитао си срце моје, посетио си (ме) ноћу; искушао си ме у огњу, и не нађе се у мени неправде. Да не говоре уста моја дела људска; ради речи уста Твојих ја сачувах путеве тешке. Утврди стопе моје на стазама Твојим, да се не колебају кораци моји. Ја завапих, да би ме услишио, Боже; приклони к мени ухо Твоје и услиши речи моје. Чудесно покажи милости Твоје, Ти Који спасаваш оне што се уздају у Тебе, од оних што се противе десници Твојој. Сачувај ме, Господе, као зеницу ока; покровом крила Твојих покрићеш ме, од лица безбожних који ме угњетавају. Непријатељи моји душу моју опколише, очи своје устремише да (ме) оборе на земљу. Спопадоше ме као лав готов на лов, и као лавић који борави у потаји. Устани, Господе, предухитри их, и обори их; избави душу моју од безбожника, мачем Твојим од непријатеља руке Твоје. Господе, од малобројних на земљи раздели их у животу њиховом. И скривених Твојих (претњи) испуни се утроба њихова; наситише се синови, и оставише остатке младенцима својим. А ја ћу се у правди јавити Лицу Твоме, наситићу се када се јави слава Твоја.

Псалам 24.

Теби, Господе, уздигох душу моју, Боже мој. На Тебе се поуздах, да се не постидим до века, да ми се не наругају непријатељи моји. Јер сви који Тебе очекују, неће се постидети; нека се постиде они који безаконују узалуд. Путеве Твоје, Господе, покажи ми, и стазама Твојим научи ме. Упути ме на истину Твоју, и научи ме, јер си Ти Бог Спас мој, и Тебе очекујем васцели дан. Сети се милосрђа Твога, Господе, и милости Твојих, јер су од века. Грех младости моје и незнања мога не спомени; по милости Твојој помени ме Ти, ради доброте Твоје, Господе. Добар је и праведан Господ, зато ће закону научити оне што греше на путу. Упутиће кротке на суду, научиће кротке путевима Својим. Сви су путеви Господњи милост и истина, онима што ишту завет Његов и сведочанства Његова. Ради Имена Твога, Господе, и очисти грех мој, јер је велик. Ко је тај човек који се боји Господа? Закон ће му дати на путу који је изабрао. Душа његова становаће у добру, и семе ће његово наследити земљу. Господ је утврђење онима који Га се боје, и завет Свој јавиће им. Очи су моје свагда ка Господу, јер ће Он избавити од замке ноге моје. Погледај на ме и помилуј ме, јер сам ја јединак и сиромах. Жалости срца мога умножише се; из невоља мојих избави ме. Види смирење моје и труд мој, и отпусти све грехе моје. Види непријатеље моје како се умножише, и мржњом неправедном омрзнуше ме. Сачувај душу моју и избави ме; да се не постидим, јер се у Тебе поуздах. Незлобиви и праведни пријањаху уза ме, јер Тебе очекујем, Господе. Избави, Боже, Израиља од свих невоља његових.

Псалам 50.

Помилуј ме, Боже, по великој милости Својој, и обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми непознатости и тајне премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидове јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Слава, И сада: Алилуја, Алилуја, Алилуја, слава теби, Боже. (три пута)

Господе, помилуј. (три пута)

А ако се пева Бог Господ, говори: Слава, тропар дана.

И сада: Богородице, Ти си Лоза истинита, Која си нам узрасла Плод живота; Теби се молимо, моли се, Владичице, са Светим апостолима, да помилује душе наше.

А ако је Алилуја, говори овај тропар, на глас 6: Господе, Који си у трећи час Апостолима Твојим ниспослао Пресветога Духа Твога, Њега, Благи, не одузми од нас, но обнови нас који Ти се молимо.

Стих 1: Срце чисто саздај у мени, Боже, и Дух прав обнови у утроби мојој.

Стих 2: Не одбаци ме од лица Твога, и Духа Твога Светога не одузми од мене.

Уз ове стихове припевамо: Господе, Који си у трећи час... све до краја, и клањамо се по једанпут.

Тада: Слава, И сада, Богородичан.

Богородице, Ти си Лоза истинита, Која си нам узрасла Плод живота; Теби се молимо, моли се, Владичице, са Светим Апостолима, да помилује душе наше.

И одмах: Господ Бог је благословен, благословен је Господ из дана у дан; помоћи ће нам Бог спасења наших, Бог наш, Бог Који спасава.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Кондак Светога дана, или Празника.

Ако је, пак, Пост (или нема Празника), говоримо ове тропаре, глас 8: Благословен јеси, Христе Боже наш, Који си (Апостоле) пројавио као премудре ловце, ниспославши им Духа Светога, и преко њих си обратио васељену; Човекољупче, слава Теби.

Слава: Брзу и сигурну утеху дај слугама Твојим, Исусе, када малаксавамо духом нашим; не одвајај се од душа наших у невољама, не удаљуј се од мисли наших у тешкоћама, него нас увек претекни. Приближи нам се, приближи, Свудаприсутни. Као што си и са Апостолима Твојим свагда био, тако сједини Себе, Милостиви, са онима који Те желе, да сједињени с Тобом певамо, и славословимо Свесветога Духа Твога.

И сада: Нада и Заштита и Прибежиште хришћана, Стена Необорива, Тихо Пристаниште изнемоглима, Ти јеси Богородице Пречиста; но као Она Која спасава свет непрестаним мољењем Твојим, помени и нас, Дјево Свепевана.

Тада: Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешнике милујеш, Које све позиваш на спасење ради обећаних будућих добара; Ти сам Господе, прими и наше у овај час молитве, и исправи живот наш заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да заштитом њиховом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Господе, помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Молитвама Светих Отаца наших, Господе Исусе Христе, помилуј нас.

Ако је Четрдесетница, чинимо три велика поклона, говорећи молитву (Светог Јефрема):

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Такође и дванаест малих поклона, и опет завршни поклон. Укупно шеснаест поклона.

После поклона, говоримо молитву ову Светог Мардарија:

Владико, Боже Оче, Сведржитељу, Господе, Сине Јединородни, Исусе Христе, и Свети Душе, једно Божанство, једна Сила, помилуј ме грешнога, и којим знаш судовима спаси ме недостојног слугу Твог, јер си благословен у векове векова. Амин.

Крај ТРЕЋЕГА ЧАСА.

ЧАС ШЕСТИ

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите, поклонимо се и припаднимо самоме Христу, Цару и Богу нашем! (поклон)

И Псалме:

Псалам 53.

Боже, Именом Твојим спаси ме, и силом Твојом суди ми. Боже, услиши молитву моју, послушај речи уста мојих. Јер туђинци устадоше на ме, и силници затражише душу моју, и не поставише Бога пред собом. Јер, гле, Бог ми помаже, и Господ је заступник души мојој. Узврати зла непријатељима мојим, истином Твојом истреби их. Добровољно ћу принети жртву Теби, исповедаћу Име Твоје, Господе, јер је добро. Јер си ме избавио од сваке невоље; и на непријатеље моје (смело) погледа око моје.

Псалам 54.

Чуј, Боже, молитву моју, и не презри мољења мога. Погледај на ме и услиши ме. Ожалостих се у размишљању моме, и смутих се од вике непријатеља, и од тлачења безбожника; јер навалише на ме безакоње, и у гневу прогањаху ме. Срце се моје смути у мени, и страх смртни нападе на ме. Страх и трепет дође на ме, и покри ме тама. И рекох: Ко ће ми дати крила као голубу, и полетећу и починућу. Гле, удаљих се бежећи, и настаних се у пустињи. Чеках Бога Који ме спасава од малодушности и од буре. Потопи (их), Господе, и раздели језике њихове; јер видех безакоње и свађу у граду. Дању и ноћу обилазе га по зидовима његовим, и безакоње и мука је посред њега, и неправда; и не оскуде од тргова његових лихварство и превара. Јер, ако би ме непријатељ поругао, претрпео бих; и ако би мрзитељ велехвалио се нада мном, сакрио бих се од њега. Него ти човече, истодушни, господине мој и познаниче мој, који се заједно са мном наслађивао се јелима, у Дом Божији ходисмо једнодушно. Да дође смрт на њих, и да сиђу у ад живи; јер су зла у насељима њиховим усред њих. А ја Богу завапих, и Господ ме услиша. Вечером и јутром и у подне казиваћу, и јављаћу, и услишиће глас мој. Избавиће у миру душу моју од оних који ми се приближују, јер их беше много против мене. Услишиће Бог и понизиће их, Он Који постоји пре векова. Јер нема у њих промене (на боље), јер се не бојаху Бога. Пружише руку своју да узврате; оскврнише завет Његов. Разделише се од гнева Лица Његовог, и приближише се (рату) срца њихова; умекшаше се речи њихове већма од масла, а оне су (у ствари) стреле. Пренеси на Господа бригу своју, и Он ће те прехранити; неће дати довека посртања праведнику. А Ти ћеш их, Боже, бацити у јаму пропасти. Људи крвници и лукави неће саставити ни половину дана својих. А ја се у Тебе уздам, Господе.

Псалам 90.

Који живи у помоћи Вишњега, под кровом Бога Небескога настаниће се. Рећи ће Господу: Заступник мој јеси Ти, и уточиште моје, Бог мој, и надаћу се у Њега. Јер ће те Он избавити од замке ловачке, и од речи метежне. Плећима Својим заклониће те, и под крилима Његовим надаћеш се; као оружјем окружиће те Истина Његова. Нећеш се бојати страха ноћнога, од стреле која лети по дану, од ствари која пролази у тами, од сусрета и демона подневнога. Пашће поред тебе хиљада, и десет хиљада с десне стране теби, а тебе се неће дотаћи; ипак ћеш очима твојим сагледати, и одмазду над безбожницима видећеш. Јер си Ти, Господе, Нада моја! Вишњега си поставио за уточиште своје. Неће те зло дотаћи, и ударац се неће приближити стану твоме. Јер ће Анђелима Својим заповедати за тебе, да те сачувају на свима путевима твојим. На руке ће те узети, да се не спотакне нога твоја о камен. На аспиду и змију отровну наступаћеш, и згазићеш лава и змаја. Зато што се на Мене поуздао, избавићу га; покрићу га, јер је познао Име Моје. Призваће Ме, и услишићу га; са њиме ћу бити у невољи; избавићу га, и прославићу га. Дугим данима (живота) испунићу га, и показаћу му спасење Моје.

Слава, И сада: Алилуја, Алилуја, Алилуја, слава Теби, Боже. (три пута)

Господе, помилуј. (три пута)

А ако се пева Бог Господ, говоримо: Слава, тропар дана.

И сада, Богородичан.

Пошто немамо смелости због премногих грехова наших, Ти моли, Богородице Дјево, од Тебе Рођенога (Сина); јер много може молба Матерња пред милосрђем Владике. Не презри молбе грешника, Свечесна, јер је Милостив и Моћан да спасе, Он Који је и страдати за нас изволео.

Ако је, пак, Алилуја, говоримо овај тропар, на глас 2: Ти Који си у шести дан и час, на Крсту приковао дрски Адамов грех у Рају; и меницу грехова наших раздери, Христе Боже, и спаси нас.

Стих 1: Чуј, Боже, молитву моју, и не презри мољење моје.

Стих 2: Ја Богу завапих, и Господ ме услиша.

Слава, И сада, Богородичан.

Пошто немамо смелости због премногих грехова наших, Ти моли, Богородице Дјево, од Тебе Рођенога (Сина); јер много може молба Матерња пред милосрђем Владике. Не презри молбе грешника, Свечесна, јер је Милостив и Моћан да спасе, Он Који је и страдати за нас изволео.

И одмах: Нека нас брзо предухитре милости Твоје, Господе, јер осиромашисмо врло. Помози нам, Боже, Спасенаш, ради славе Имена Твојега. Господе, избави нас и очисти грехе наше, Имена Твога ради.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Кондак Светога дана (или Празника).

Ако је Пост (или ако није Празник), говоримо ове тропаре, на глас 2:

Спасење си извршио посред земље, Христе Боже: на Крсту си простро пречисте руке Твоје, сабирајући све народе који (Ти) кличу: Господе, слава Теби.

Слава: Пречистом Лику Твоме клањамо се, Благи, молећи опроштај сагрешења наших, Христе Боже, јер си добровољно благоволео да телом узиђеш на Крст, да би оне које си саздао избавио од робовања ђаволу. Стога Ти благодарно кличемо: Радошћу си испунио све, Спасе наш, Који си дошао да спасеш свет.

И сада, Богородичан.

Богородице, Ти си Извор милосрђа, удостој нас самилости; погледај на народ који сагреши, покажи као увек моћ Твоју; јер уздајући се у Тебе, ми Ти кличемо: Радуј се! - као некада Гаврило, Архистратиг Бестелесних Сила.

Овај се Богородичан говори у Понедељак, у Уторак и у Четвртак (када дан нема свој кондак).

А следећи се говори у Среду и у Петак, уместо: Богородице, Ти си Извор милосрђа...

Глас 2, Крстобогородичан:

Препрослављена јеси Богородице Дјево, појемо Теби; јер Крстом Сина Твога ад би срушен, и смрт усмрћена, ми умртвљени устадосмо, и живота се удостојисмо, Рај задобисмо - древну насладу. Зато благодарећи, славословимо као Моћнога Христа Бога нашега, и Јединога Многомилостивога.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешнике милујеш, Које све позиваш на спасење ради обећаних будућих добара; Ти сам Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да заштитом њиховом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Затим: Господе, помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Молитвама Светих Отаца наших, Господе Исусе Христе, Боже наш, помилуј нас.

Ако је Четрдесетница, чинимо три велика поклона, говорећи молитву (Светог Јефрема):

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Тада молитва Светог Василија Великог:

Боже и Господе Сила, и све твари Саздатељу, Који си због милосрђа несхватљиве милости Твоје, ниспослао Јединороднога Сина Твога, Господа нашег Исуса Христа, на спасење рода нашег, и часним Његовим Крстом меницу грехова наших поцепао, и њиме победио старешине и власти таме; Сам Владико Човекољупче, прими и од нас грешних ове благодарне и молебне молитве, и избави нас од сваког погубног и мрачног греха, и од свих видљивих и невидљивих непријатеља који траже да нам зло учине. Прикуј страху Твоме тела наша, и не допусти срца наша у речи или помисли зле, него љубављу Твојом рани душе наше, да свагда на Тебе гледајући и Твојом светлошћу руковођени, Тебе Неприступну и Вечну Светлост гледамо, и Теби непрестано исповедање и благодарење узносимо, Беспочетном Оцу, са Јединородним Твојим Сином, и Свесветим и Благим и Животворним Твојим Духом, сада и увек и у векове векова. Амин.

И ако је певан Бог Господ, (тада) овде говоримо Изобразитељну. Ако ли је, пак, (певано) Алилуја, онда исту говоримо после ДЕВЕТОГ ЧАСА.

А ДЕВЕТИ ЧАС после ШЕСТОГ почиње овако: Свети Боже.

После Оче наш: Господе, помилуј. (дванаест пута)

Слава, И сада: Ходите, поклонимо се... (три пута)

И Псалме, и остало.

Треба знати да у Светој Гори Атонској, и у осталим манастирима, на Часовима увек говоре, уместо кондака, напред написане тропаре по реду, то јест: Благословен си, Христе Боже наш... и остале.

А кондак говоре само на Изобразитељнима, осим Владичанских празника и Светих када је полијелеј и Велико славословље, јер се тада свуда говори кондак.

**ПОРЕДАК** **ИЗОБРАЗИТЕЉНЕ**

Говори овако:

Псалам 102.

Благослови, душо моја, Господа, благословен јеси Господе. Благослови, душо моја Господа, и све што је у мени Име свето Његово. Благослови, душо моја, Господа, и не заборављај све дарове Његове. Који очишћује сва безакоња твоја, исцељује све болести твоје. Који избавља од трулежи живот твој, Који те венчава милошћу и добротама. Који испуњује добрима жеље твоје, обновиће се као у орла младост твоја. Чини милостињу Господ, и суд свима којима се чини неправда. Казао је путеве Своје Мојсеју, синовима Израиљевим вољу Своју. Милосрдан је и милостив Господ, дуготрпељив и многомилостив. Неће се до краја гневити, нити ће довека срдити се. Није нам учинио по безакоњима нашим, нити је узвратио по гресима нашим. Јер колико је високо небо од земље, толико је утврдио Господ милост Своју на онима који Га се боје. Колико је далеко Исток од Запада, толико је удаљио од нас безакоња наша. Као што милује отац синове, помилова Господ оне који Га се боје. Јер Он позна саздање наше, сети се да прах јесмо. Човек је као трава - дани његови, као цвет пољски - тако прецвета. Јер изиђе дух из њега, и нема га, и не познаје више место своје. А милост је Господња од века и довека на онима који Га се боје, и правда је Његова на синовима синова оних који чувају завет Његов, и памте заповести Његове да их извршују. Господ је на небу припремио престо Свој, и Царство Његово влада над свима. Благословите Господа сви Анђели Његови, моћни да творите реч Његову, да чујете глас речи Његових. Благословите Господа све Силе Његове, служитељи Његови творећи вољу Његову. Благословите Господа сва дела Његова. На сваком месту владавине Његове.

Слава... први хор вишим гласом.

И сада... други хор.

Опет први хор: Благослови, душо моја, Господа, и све што је у мени Име свето Његово. Благословен јеси Господе.

Слава Оцу и Сину и Светоме Духу.

Псалам 145.

Хвали, душо моја, Господа. Хвалићу Господа у животу мојем, певаћу Богу моме докле постојим. Не уздајте се у кнезове, у синове људске; у њима нема спасења. Кад изађе дух његов и врати се у земљу своју, тога дана пропадну све помисли његове. Блажен је коме је Бог Јаковљев помоћник његов, уздање је његово у Господа Бога својега; Који је створио небо и земљу, море, и све што је у њима. Који чува истину вавек, Који чини правду уцвељенима, Који даје храну гладнима. Господ ослобађа сужње, Господ умудрује слепе, Господ подиже оборене, Господ љуби праведне. Господ чува дошљаке, сироту и удову прима, и пут грешних погубљује. Зацариће се Господ до века, Бог твој Сионе, из нараштаја у нараштај.

И сада и увек и у векове векова. Амин.

Јединородни Сине и Логосе Божји, бесмртан си, и изволео си ради нашег спасења да се оваплотиш од Свете Богородице и Приснодјеве Марије, и непроменљиво постао си човек; био си распет, Христе Боже, и смрћу смрт сатро; Ти Који си Један од Свете Тројице, прослављан са Оцем и Светим Духом, спаси нас.

Треба знати, да у Велику Четрдесетницу не говоримо Изобразитељне псалме. Него, по молитви: Владико, Господе Исусе Христе (ДЕВЕТОГА ЧАСА), почињемо одмах Блаженства, и то прво чредни хор: Помени нас, Господе... са умилним певањем, на глас 8.

И одмах: Блажени сиромашни духом... На крају стихова, сјединивши се два хора, говоре овако:

Помени нас, Господе... гласно.

У Царству Твоме помени нас, Господе, када дођеш у Царству Твоме.

Блажени сиромашни духом, јер је њихово Царство Небеско.

Блажени који плачу, јер ће се утешити.

Блажени кротки, јер ће наследити земљу.

Блажени гладни и жедни правде, јер ће се наситити.

Блажени милостиви, јер ће бити помиловани.

Блажени чисти срцем, јер ће Бога видети.

Блажени миротворци, јер ће се синови Божји назвати.

Блажени прогнани правде ради, јер је њихово Царство Небеско.

Блажени сте кад вас срамоте и прогоне и лажући говоре против вас свакојаке рђаве речи, мене ради.

Радујте се и веселите се, јер је велика плата ваша на небесима.

А, ако је Четрдесетница, сједињена оба хора певају умилно: Помени нас, Господе, и поклон по један сваки пут. А ако није, (говоримо) брзо.

Слава, И сада:

Помени нас, Господе, када дођеш у Царству Твоме.

Помени нас, Владико, када дођеш у Царству Твоме.

Помени нас, Свети, када дођеш у Царству Твоме.

Хор небески пева Ти, и говори: Свет, Свет, Свет је Господ Саваот, пуно је небо и земља славе Твоје.

Стих: Приступите Њему и просветите се, и лица се ваша неће постидети.

Хор небески пева Ти и говори: Свет, Свет, Свет је Господ Саваот, пуно је небо и земља славе Твоје.

Слава: Хор светих Анђела и Арханђела, са свима Небеским Силама, пева Ти и говори: Свет, Свет, Свет је Господ Саваот, пуно је небо и земља славе Твоје.

И сада: Верујем у једнога Бога Оца, Сведржитеља, Творца неба и земље и свега видљивог и невидљивог.

И у једнога Господа Исуса Христа, Сина Божјег, Јединородног, од Оца рођеног пре свих векова; Светлост од Светлости, Бога истинитог од Бога истинитог, рођеног, не створеног, једносуштног Оцу, кроз Кога је све постало.

Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек.

И Који је распет за нас у време Понтија Пилата, и страдао и био погребен.

И Који је васкрсао у трећи дан, по Писму.

И Који се вазнео на небеса и седи с десне стране Оца.

И Који ће опет доћи са славом да суди живима и мртвима, Његовом царству неће бити краја.

И у Духа Светога, Господа, Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке.

У једну, свету, саборну и апостолску Цркву.

Исповедам једно крштење за опроштење грехова. Чекам васкрсење мртвих. И живот будућега века. Амин.

Затим: Ослаби, отпусти, опрости, Боже, сагрешења наша, вољна и невољна, она у речи и делу, она у знању и незнању, она у дану и ноћи, она у уму и помисли, све нам опрости, као Благ и Човекољубив.

Затим: Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

А, ако је Господњи празник, говоримо његов Кондак.

Ако се празнује и Свети, тада говоримо прво (кондак) Светога, Слава, И сада, Празника.

Ако је, пак, певано Алилуја, или није Господњи празник, нити Свети празновани, говори најпре кондак Преображења, затим дана и Храма. Ако ли је храм Господњи, говори прво Храма, затим дана, и редовног Светога.

Слава: Са Светима упокој, Христе, душе слугу Твојих, где нема бола, ни жалости, ни уздисања, но где је живот бесконачни.

И сада: Непостидна Заштитнице хришћана, незаменљива пред Творцем Посреднице, не презри гласе мољења нас грешних, него као Блага притекни у помоћ нама који Ти са вером вапијемо: Пожури на молитву и похитај на умољавање, Богородице, свагдашња Заштитнице оних који Те поштују.

Кондак Преображења: На гори преобразио се јеси, и колико могаху ученици Твоји славу Твоју, Христе Боже, видеше; да када Те виде распетога, разумеју Твоје добровољно страдање, и свету проповедају да си Ти заиста Очева Светлост.

У Понедељак, кондак Бестелесних Анђела, глас 2: Архистратизи Божији, служитељи Божанске славе, Анђелима Начелници и људима Наставници, молите оно што је нама корисно и велику милост, као Архистратизи Бестелесних Сила.

У Уторак, кондак Претечи, глас 2: Пророче Божији и Претечо благодати, главу Твоју као најсветији нар нашавши у земљи, исцељења свагда добијамо, јер и опет, као раније, у свету проповедаш покајање.

У Среду и Петак, глас 4: Узневши се на Крст добровољно, истоименом Твоме новоме народу даруј милости Твоје, Христе Боже; узвесели силом Твојом православни и христољубиви род наш, победу дајући над противницима, пошто за помоћ има Твоје оружје мира, (Крст), као непобедиву победу.

У Четвртак, Светих Апостола, глас 2: Постојане и богоречите Проповеднике, врхунац Ученика Твојих, Господе, примио си у насладу Твојих блага и у покој; јер си примио страдања и смрт њихову већма од сваке жртве свеспаљенице, Једини Који знаш тајне срца.

У исти дан и Светог Николе, глас 3: У Мири (Ликијској), Светитељу, показао се јеси свештенослужитељ; јер Христово Јеванђеље испунивши, Преподобни, положио си душу своју за народ свој, и спасао си невине од смрти; тога ради постао си свети, као велики Тајник Божије благодати.

У Суботу, када говоримо, Слава: Са Светима упокој, Христе, душе слугу Твојих, где нема бола, ни жалости, ни уздисања, но где је живот бесконачни.

И сада, овај Мученичен, глас 8: Као првине природе, Засадитељу твари, васељена Ти приноси, Господе, богоносне Мученике; њиховим молитвама у дубоком миру Цркву Твоју и народ Твој, Богородицом сачувај, Многомилостиви.

А овај, пак, говори се сваки дан, осим Суботе: Непостидна Заштитнице хришћана, незаменљива пред Творцем Посреднице, не презри гласе мољења нас грешних, него као Блага притекни у помоћ нама који Ти са вером вапијемо: Пожури на молитву и похитај на мољење, Богородице, свагдашња Заштитнице оних који Те поштују.

А ако је Четрдесетница: Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Боже, смилуј се на нас...

И уобичајених шеснаест поклона, са молитвом Светог Јефрема:

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

И када устанемо (од поклона), почиње предстојатељ Вечерњу: Ходите, поклонимо се... (три пута) И Предначинатељни (= Почетни) Псалам 103.

Псалам 103.

Благосиљај, душо моја, Господа. Господе, Боже мој, узвеличао се јеси веома.

У славу и величанство обукао се јеси, светлошћу као хаљином одеваш се;

Простиреш небо као кожу, водама покриваш висине његове.

Поставио си облаке за подножје Своје, ходиш на крилима ветрова.

Ти чиниш Анђеле Своје духовима, и служитеље Своје пламеном огњеним.

Утврдио си земљу на темељима њеним, неће се поколебати до века;

Бездан је као хаљина огртач њен, и на горама воде се заустављају.

Оне беже од заповести Твоје, и уздрхте од гласа грома Твога.

Узлазе на планине и силазе у долине, на место које си им одредио.

Границу си поставио коју неће прећи, нити ће се вратити да поплаве земљу.

Ти изводиш изворе у долинама, између планина протичу воде.

Оне напајају све звери пољске, очекују је јелени за жеђ своју.

Птице небеске крај њих се настањују, и између стена чују се гласи (њихови).

Напајаш горе са висина Својих, наситиће се земља од плодова дела Твојих.

Чиниш да трава расте за стоку, и зелен на службу људима,

да произведу хлеб из земље, и хлеб срце човека укрепљује;

да уљем улепша лице своје, и вино весели срце човека.

Наситиће се (влагом) дрвеће пољско, и кедри Ливански које си засадио.

Тамо ће птице гнезда (своја) свити, и родино обиталиште предводи их.

Горе високе дао си јеленима, стена је прибежиште зечевима.

Створио си месец да показује време, сунце познаје залазак свој.

Простиреш таму, и настаје ноћ, и у њој излазе све звери шумске,

лавићи што ричу и грабе, и своју храну од Бога траже.

А кад се сунце роди, сакупљају се, и одлазе да легну у легла своја.

Тад излази човек на дело своје, и на посао свој до вечера.

Како су величанствена дела Твоја, Господе! Све си премудрошћу створио; испуни се земља творевине Твоје.

Ено га море велико и пространо, тамо су гмизавци којима броја нема, животиње мале и велике.

Тамо лађе плове, и кит онај кога си створио да се игра у њему.

Све од Тебе очекује да им дајеш храну на време; кад им даднеш, они се окупљају.

Кад отвориш руку Твоју, све и сва се испуњује добротом.

А када лице Своје окренеш, смуте се (и колебају); кад им одузмеш дах, они нестају, и у прах се свој враћају.

Кад им пошаљеш Духа Твога, опет се изграђују, и (тако) обнављаш лице земље.

Нека је довека слава Господња, радоваће се Господ делима Својим.

Он Који погледа на земљу и чини да се тресе; Који се дотиче гора, и оне се диме.

Певаћу Господу у животу моме, псалмопојаћу Богу моме докле постојим.

Њему ће бити угодна молитва моја, и ја ћу се радовати Господу (своме).

Нека нестану са земље безбожници, тако да их више не буде.

Благосиљај, душо моја, Господа.

Ако, пак, нема Четрдесетнице, после кондака: Господе, помилуј. (дванаест пута)

И молитва: Свесвета Тројице, Једносуштна Сило, нераздељиво Царство, Узроче свих добара, покажи благовољење и на мени грешном; утврди, уразуми срце моје, и сву моју одузми нечистоту; просвети моју мисао, да увек славим, певам и поклањам се, и говорим: Један је Свет, Један Господ, Исус Христос, на славу Бога Оца. Амин.

Ако је, пак, Литругија, говоримо: Амин.

Нека се испуне уста наша хвале Твоје, Господе, да певамо славу Твоју, јер си нас удостојио да се причестимо Светим Твојим, Божанским и Животворним Тајнама; сачувај нас у Твојој Светињи, да се сав дан поучавамо правди Твојој. Алилуја, Алилуја, Алилуја.

Нека је Име Господње благословено од сада и до века. (три пута)

Слава, И сада:

Псалам 33.

Благосиљаћу Господа у свако време, хвала је Његова свагда у устима мојим. Господом ће се хвалити душа моја; нека чују кротки и обрадују се. Величајте Господа са мном, и узвисујмо Име Његово заједно. Тражих Господа, и услиша ме, и од свих невоља мојих избави ме. Приступите Њему и просветлите се, и лица се ваша неће постидети. Овај сиромах завапи, и Господ га услиша, и од свих невоља његових спасе га. Поставиће се оружан Анђео Господњи око оних који Га се боје, и избавиће их. Окусите и видите да је добар Господ. Благо човеку који се нада у Њега. Бојте се Господа, сви свети Његови, јер не трпе оскудицу они који Га се боје. Богати осиромашише и огладнеше, а они који траже Господа неће се лишити ниједнога добра. Ходите, чеда, послушајте мене; страху Господњем научићу вас. Ко је човек који жели живота, који воли да види дане добре? Уздржи језик твој од зала, и уста твоја да не говоре лажи. Уклони се од зала, и чини добро; тражи мира и иди за њим. Очи су Господње на праведнима, и уши Његове на молитву њихову. Лице пак Господње је против чинитеља зала, да истреби са земље спомен њихов. Завапише праведници, и Господ их услиша, и од свих невоља њихових избави их. Близу је Господ скрушених срцем, а смирене духом спасиће. Многе су невоље праведних, и од свих њих избавиће их Господ. Чува Господ све кости њихове, ниједна од њих неће се сатрти. Смрт је грешника страшна, и који мрзе праведника огрешиће се. Избавиће Господ душе слугу Својих, и неће се преварити нико ко се узда у Њега.

Слава, И сада, и бива отпуст.

**ПОРЕДАК ТРПЕЗЕ И ПАНАГИЈЕ**

како бива у манастирима сваки дан

После отпуста Божанске Литургије, излази Настојатељ, и братија иде за њим два по два, и говоре Псалам 144.

Псалам 144.

Узносићу Те, Боже мој, Царе мој, и благосиљаћу Име Твоје довека, и у век века. Свакога дана благосиљаћу Те, и хвалићу Име Твоје довека, и у век века. Велики је Господ и хваљен веома, и величанству Његовом нема краја. Из нараштаја у нараштај хвалиће дела Твоја, и силу Твоју објављиваће. Великолепност славе Светости Твоје говориће, и чудесна дела Твоја казиваће. И силу страшних (чуда) Твојих говориће, и величанство Твоје казиваће. Спомен мноштва доброте Твоје изговараће, и правди Твојој обрадоваће се. Милосрдан је и милостив Господ, дуготрпељив и многомилостив. Добар је Господ свима и свему, и милосрђе је Његово на свим делима Његовим. Нека Те исповедају и славе, Господе, сва дела Твоја, и нека Те благосиљају Свети Твоји. Славу Царства Твога казиваће, и правду Твоју говориће. Да објављују синовима људским моћ Твоју, и славу велелепоте Царства Твога. Царство је Твоје царство свих векова, и владичанство Твоје у сваком нараштају и нараштају. Веран је Господ у свим речима Својим, и преподобан у свим делима Својим. Подржава Господ све који падају, и усправља све оборене. Очи свију у Тебе се уздају, и Ти им дајеш храну благовремено. Ти отвараш руку Своју, и испуњаваш све живо благовољењем. Праведан је Господ на свима путевима Својим, и Свет у свима делима Својим. Близу је Господ свима који Га призивају, свима који Га призивају у истини. Вољу оних који Га се боје испуниће, и молбу њихову услишиће и спашће их. Чува Господ све који Га љубе, и све безбожнике истребиће. Хвалу Господњу нека казују уста моја, и свако тело нека благосиља Име свето Његово, довека, и у век века.

И кад се заврши псалам, говоримо молитву за трпезом: Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Слава, И сада: Господе, помилуј. (три пута)

Благослови.

Настојатељ или свештеник који држи чреду, говори: Христе Боже, благослови јело и пиће слугу Твојих, јер си Свет, свагда, сада и увек и у векове векова. Амин.

И део или просфора (тј. Панагија), која ће бити уздизана, ставља се у (сасуд звани) Панагијар, и стоји на одређеном месту.

После јела, онај који служи говори стих: Молитвама Светих Отаца наших, Господе Исусе Христе, Боже наш, помилуј нас.

А ми: Амин.

И уставши после јела, Богу благодарећи, говоримо: Благословен си, Боже, Који нас милујеш и храниш од младости наше, Који дајеш храну сваком телу; испуни радошћу и весељем срца наша, да свагда сваку потребу имајући, преизобилујемо у сваком добром делу, у Христу Исусу Господу нашем, са Којим Теби приличи слава, моћ, част и поклоњење, са Светим Духом, у векове, Амин.

Слава Теби, Господе! Слава Теби, Свети! Слава Теби, Царе! Јер си нам дао храну на весеље; испуни нас и Духом Светим, да се нађемо пред Тобом благоугодни и непостиђени, када будеш узвраћао свакоме по делима његовим.

Слава, И сада: Господе, помилуј. (три пута)

Благослови.

И учинивши поклон онај који ће подићи Панагију (=Пресвету), говори: Благословите ме, оци свети, опростите мени грешноме.

А ми: Бог да ти опрости, и помилује те.

И узевши део (или просфору) врховима прстију, уздиже је над иконом Свете Тројице, говорећи гласно: Велико Име.

Настојатељ или чредни свештеник, и ми: Свете Тројице.

И надносећи над икону Богородице, крстолико знаменује, говорећи: Пресвета Богородице, помажи нам.

И ми: Њеним молитвама, Боже, помилуј и спаси нас.

И говоримо: Славимо Те као блажену, Богородице Дјево, јер у Тебе благоволи да се смести Несместиви Христос Бог наш. Блажени смо и ми имајући Тебе за заштиту, јер се Ти дан и ноћ молиш за нас, и скиптри народа Твога молитвама се Твојим утврђују. Зато певајући кличемо Ти: Радуј се, Благодатна, Господ је с Тобом.

Тада певамо (свечано): Достојно је, ваистину, блаженом звати Тебе Богородицу, Свагдаблажену и Свебеспрекорну, и Матер Бога нашега. Часнију од Херувима, и неупоредиво славнију од Серафима, Ону која је Бога Логоса непорочно родила, ваистину Богородицу ми Те величамо.

Пошто сви окусе (од просфоре = Панагије), говори Настојатељ или свештеник:

За многе молитве Пречисте Владичице наше Богородице и Приснодјеве Марије.

А ми: Њеним молитвама, Боже, помилуј и спаси нас.

Свештеник: Милостив је и милосрдан Господ, Који даде храну онима који Га се боје, и праведност Његова остаје у век векова.

Тада ми Псалам 121.

Обрадовах се онима који ми рекоше: пођимо у Дом Господњи! Стојаху ноге наше на дверима твојим, Јерусалиме. Јерусалим је сазидан као град, сливен у једну грађевину. Јер тамо узиђоше племена, племена Господња, сведочанство Израиљево, да се исповедају Имену Господњем. Јер тамо су постављени престоли за суђење, престоли у дому Давидовом. Тражите оно што је за мир Јерусалима, и изобиље (нека је) онима који те љубе. Да буде мир у тврђави твојој, и изобиље у кулама твојим. Ради браће моје и ближњих мојих, говорах о миру. Ради Дома Господа Бога нашег тражих добра теби.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Благодаримо Ти, Христе Боже наш, што си нас наситио земаљским Твојим добрима; не лиши нас и Небескога Царства Твога, него као што си међу Ученике Твоје дошао, дајући им мир, тако дођи и к нама и спаси нас.

Ако је Господњи празник, говори се: Слава, И сада, кондак Празника.

А ако није, онда:

Слава: Боже отаца наших, Који свагда чиниш с нама по Твојој кротости, не одузми милост Твоју од нас, но молитвама њиховим у миру управи живот наш.

И сада: Молитвама, Господе, свих Светих и Богородице, Твој мир даруј нам, и помилуј нас, као Једини Милосрдан.

Господе, помилуј. (три пута)

Благослови.

Свештеник: Благословен Бог Који нас милује и храни од Својих богатих дарова, Својом благодаћу и човекољубљем, свагда, сада и увек и у векове векова. Амин.

ЧАС ДЕВЕТИ

После Благословен Бог... :

Слава Теби, Боже наш, слава Теби.

Царе Небески, Утешитељу, Душе Истине, Који си свуда присутан и све испуњаваш, Ризницо добара и Животодавче, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

Тада Псалми:

Псалам 83.

Како су мила насеља Твоја, Господе над војскама. Жедни и топи се душа моја за дворима Господњим. Срце моје и тело моје обрадоваше се Богу Живоме. Јер и птица нађе дом себи, и грлица гнездо себи, где ће положити птиће своје. Жртвеници Твоји, Господе над војскама, Царе мој и Боже мој. Блажени који обитавају у Дому Твоме, у век векова хвалиће Те. Блажен је човек коме је заштита у Тебе, Господе; пењање (у Храм Твој) завештао је у срцу своме, у долини плача, у месту које је поставио. Јер ће благослове дати Законодавац; ходиће из силе у силу; јавиће се Бог над боговима на Сиону. Господе Боже над војскама, услиши молитву моју; чуј, Боже Јаковљев. Заштитниче наш, види, Боже, и погледај на лице Помазаника Твога. Јер је бољи дан један у дворима Твојим од хиљада (других). Изабрао сам (рађе) да се премећем у Дома Бога мојега, него да живим у становима безбожничким. Јер милост и истину воли Господ, Бог ће благодат и славу дати.

Господ неће лишити добара оне који ходе у безазлености. Господе Боже над војскама, блажен је човек који се нада у Тебе.

Псалам 84.

Заволео си, Господе, земљу Твоју; повратио си робље Јаковљево. Опростио си безакоња народу Твоме, покрио си све грехе њихове. Зауставио си сав гнев Твој, повратио си се од гнева јарости Твоје. Поврати нас, Боже спасења наших, и одврати јарост Твоју од нас. Еда ли ћеш се довека гневити на нас, или ћеш протегнути гнев Твој из нараштаја у нараштај? Боже, повративши се, оживи нас; и народ ће се Твој обрадовати Теби. Покажи нам, Господе, милост Твоју, и спасење Твоје даруј нам. Слушаћу шта ће рећи Господ Бог, јер ће говорити о миру народу Своме, и преподобнима Својим, и онима који обраћају срце (своје) к Њему. Али је спасење Његово близу оних који Га се боје, да настани славу у земљу нашу. Милост и истина сретоше се, правда и мир целиваше се. Истина из земље засија, и правда са небеса приниче. Јер ће Господ дати доброту, и земља ће наша дати плод свој. Правда ће пред Њим претходити, и ставиће на пут стопе Своје.

Псалам 85.

Приклони, Господе, ухо Твоје, и услиши ме, јер сам ја сиромах и убог. Сачувај душу моју, јер сам преподобан; спаси слугу Твога, Боже мој, који се узда у Тебе. Помилуј ме, Господе, јер Теби вапим сав дан. Развесели душу слуге Твога, јер Теби подигох душу моју. Јер си Ти, Господе, добар и снисходљив, и многомилостив свима који Те призивају. Чуј, Господе, молитву моју, и пази на глас мољења мога. У дан жалости моје завапих к Теби, јер си ме услишио. Нема сличнога Теби међу боговима, Господе, и нема (дела) по делима Твојим. Сви народи које си створио, доћи ће и поклониће се пред Тобом, Господе, и прославиће Име Твоје. Јер си Ти Велики и чиниш чудеса, Ти си Бог Једини (Велики). Упути ме, Господе, путем Твојим и ходићу у истини Твојој. Да се обрадује срце моје, да се боји Имена Твога. Исповедаћу Те и хвалити, Господе Боже мој, свим срцем својим, и славићу Име Твоје довека. Јер је милост Твоја велика према мени, и избавио си душу моју од пакла најдубљега. Боже, безаконици устадоше на ме, и скуп силника тражаше душу моју, и не видеше Тебе пред собом. А Ти, Господе Боже мој, Милосрдан си и Саосећајан, Дуготрпељив и Многомилостив и Истинит. Погледај на ме, и помилуј ме; дај снагу слуги Твоме, и спаси сина слушкиње Твоје. Учини са мном знамење на добро, и да виде они који ме мрзе, и постиде се; јер си ми Ти, Господе, помогао, и утешио ме.

И опет: Учини са мном знамење на добро, и да виде они који ме мрзе, и постиде се; јер си ми Ти, Господе, помогао, и утешио ме.

Слава, И сада: Алилуја. (три пута)

Господе, помилуј. (три пута)

И ако је певано Бог Господ, говоримо: Слава, тропар дана.

И сада: Ради нас рођени од Дјеве, и распеће претрпевши, Благи, уништио си смрћу смрт, и васкрсење пројавио као Бог; не презри створење руку Твојих, јави човекољубље Твоје, Милостиви, прими Родитељку Твоју Богородицу Која се моли за нас, и спаси, Спасе наш, народ обезнађени.

Аако је Алилуја, онда овај, на глас 8: Ти Који си у девети час ради нас телом смрт окусио, умртви тела нашег мудровање, Христе Боже, и спаси нас.

Стих 1: Да допре молитва моја преда Те, Господе, по речи Твојој уразуми ме.

Стих 2: Да изађе мољење моје преда Те, Господе, по речи Твојој избави ме.

Слава, И сада, Богородичан:

Ради нас рођени од Дјеве, и распеће претрпевши, Благи, уништио си смрћу смрт, и васкрсење објавио као Бог; не презри створење руку Твојих, јави човекољубље Твоје, Милостиви, прими Родитељку Твоју Богородицу Која се моли за нас, и спаси, Спасе наш, народ обезнађени.

И одмах: Не напусти нас до краја, ради Имена Твога Светога, и не раскини завет Твој, и не удаљи милост Твоју од нас, ради Аврама љубљенога Твога, и ради Исака слуге Твога, и Израиља светога Твога.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође Царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

А ако је Празник, говори његов кондак.

Ако није, онда овај, глас 8: Разбојник, видећи Начелника живота где виси на Крсту, говораше: Кад не би био Бог Оваплоћени Који је с нама распет, не би сунце своје зраке сакрило, нити би земља с трепетом тресла се. Но, све трпећи, Господе, помени ме у Царству Твоме.

Слава: Између двојице разбојника, мерило правде нађе се Крст Твој: јер један је сведен у ад тежином хуљења, а други је олакшан од погрешења - на познање богословља: Христе Боже, слава Теби.

И сада: Јагње и Пастира и Спаса света, на Крсту видећи Родитељка (Твоја), говораше плачући: Свет се радује примајући избављење, а утроба моја гори гледајући Твоје распеће, које за све подносиш, Сине и Боже мој.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешне милујеш, Који све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да заштитом њиховом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Господе помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Боже, смилуј се на нас...

И ако је пост Христова Рођења, или Светих Апостола (то јест, ако је Алилуја мимо Велике Четрдесетнице), чини се уобичајених шеснаест поклона (с молитвом Светог Јефрема):

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Зато што се певају Међучасови.

У свету, пак, у Велику Четрдесетницу, овде треба чинити само три велика поклона (и одмах Блаженства).

А ако није пост (то јест, ако није Алилуја), по возгласу говоримо ову молитву Василија Великог:

Владико Господе, Исусе Христе, Боже наш, Који си дуго трпео наша сагрешења, и Који си нас довео до садашњега часа, у који, висећи на животворном дрвету (Крста), благоразумноме разбојнику отворио си пут уласка у Рај, и смрћу си смрт разорио; очисти нас грешне и недостојне слуге Твоје. Јер сагрешисмо и безакоња чинисмо, и нисмо достојни да подигнемо очи своје и погледамо на висину небеску; јер остависмо пут правде Твоје, и ходисмо по вољама срдаца наших. Но молимо Твоју несхватљиву Благост: Поштеди нас, Господе, по мноштву милости Твоје, и спаси нас ради Имена Твога Светога, јер ишчилише у ништавилу дани наши. Избави нас из руку противника, и опрости нам грехе (наше), и умртви наше телесно мудровање; да свукавши старога човека, у новога се обучемо, и Теби поживимо нашем Владици и Добротвору; и тако следујући Твојим заповестима, у вечни покој достигнемо, тамо где је обитавалиште свих који се радују. Јер си Ти ваистину истинско весеље и радост оних који Те љубе, Христе Боже наш, и Теби славу узносимо, са Беспочетним Твојим Оцем, и Пресветим и Благим и Животворним Твојим Духом, сада и увек и у векове векова. Амин.

Слава, И сада: Господе, помилуј. (три пута)

Благослови.

И отпуст.

Треба знати да се на Светој Гори Атонској, и у другим манастирима, ДЕВЕТИ ЧАС говори у припрати.

Крај ДЕВЕТОГ ЧАСА.

ПОЧЕТАК ВЕЧЕРЊА

Говори свештеник: Благословен Бог наш...

И почиње Предстојатељ, или чредни читач (Предначинатељни = почетни Псалам 103.).

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

Псалам 103.

Благосиљај, душо моја, Господа. Господе, Боже мој, узвеличао се јеси веома.

У славу и величанство обукао се јеси, светлошћу као хаљином одеваш се;

Простиреш небо као кожу, водама покриваш висине његове.

Поставио си облаке за подножје Своје, ходиш на крилима ветрова.

Ти чиниш Анђеле Своје духовима, и служитеље Своје пламеном огњеним.

Утврдио си земљу на темељима њеним, неће се поколебати до века;

Бездан је као хаљина огртач њен, и на горама воде се заустављају.

Оне беже од заповести Твоје, и уздрхте од гласа грома Твога.

Узлазе на планине и силазе у долине, на место које си им одредио.

Границу си поставио коју неће прећи, нити ће се вратити да поплаве земљу.

Ти изводиш изворе у долинама, између планина протичу воде.

Оне напајају све звери пољске, очекују је јелени за жеђ своју.

Птице небеске крај њих се настањују, и између стена чују се гласи (њихови).

Напајаш горе са висина Својих, наситиће се земља од плодова дела Твојих.

Чиниш да трава расте за стоку, и зелен на службу људима,

да произведу хлеб из земље, и хлеб срце човека укрепљује;

да уљем улепша лице своје, и вино весели срце човека.

Наситиће се (влагом) дрвеће пољско, и кедри Ливански које си засадио.

Тамо ће птице гнезда (своја) свити, и родино обиталиште предводи их.

Горе високе дао си јеленима, стена је прибежиште зечевима.

Створио си месец да показује време, сунце познаје залазак свој.

Простиреш таму, и настаје ноћ, и у њој излазе све звери шумске,

лавићи што ричу и грабе, и своју храну од Бога траже.

А кад се сунце роди, сакупљају се, и одлазе да легну у легла своја.

Тад излази човек на дело своје, и на посао свој до вечера.

Како су величанствена дела Твоја, Господе! Све си премудрошћу створио; испуни се земља творевине Твоје.

Ено га море велико и пространо, тамо су гмизавци којима броја нема, животиње мале и велике.

Тамо лађе плове, и кит онај кога си створио да се игра у њему.

Све од Тебе очекује да им дајеш храну на време; кад им даднеш, они се окупљају.

Кад отвориш руку Твоју, све и сва се испуњује добротом.

А када лице Своје окренеш, смуте се (и колебају); кад им одузмеш дах, они нестају, и у прах се свој враћају.

Кад им пошаљеш Духа Твога, опет се изграђују, и (тако) обнављаш лице земље.

Нека је довека слава Господња, радоваће се Господ делима Својим.

Он Који погледа на земљу и чини да се тресе; Који се дотиче гора, и оне се диме.

Певаћу Господу у животу моме, псалмопојаћу Богу моме докле постојим.

Њему ће бити угодна молитва моја, и ја ћу се радовати Господу (своме).

Нека нестану са земље безбожници, тако да их више не буде.

Благосиљај, душо моја, Господа.

И опет:Сунце познаје залазак свој. Простиреш таму и настаје ноћ.

Како су величанствена дела Твоја, Господе! Све си премудрошћу створио.

Слава Оцу и Сину и Светоме Духу, и сада и увек и у векове векова. Амин.

Алилуја, Алилуја, Алилуја, слава Теби Боже. (три пута)

Тада, јектенија велика.

Онда стихословимо Псалтир (тј. Катизму), и после стихословије јектенија мала.

Псалам 1.

Блажен муж који не иде на веће безбожника, и на пут грешника не стаје, и на седиште погубника не седа.

Него је у закону Господњем воља његова, и у закону Његовом поучава се дан и ноћ.

И биће као дрво засађено крај извора, које плод свој доноси у време своје, и лист његов неће отпасти, и у свему што буде радио успеваће.

Нису такви безбожници, нису такви, него су као прах који ветар размеће са лица земље.

Зато неће опстати безбожници на суду, нити грешници на сабору праведних.

Јер зна Господ пут праведних, а пут безбожника пропашће.

Затим одмах Господе Тебе зовем, на одређени глас:

Псалам 140.

Господе, Тебе зовем, услиши ме; чуј глас мољења мога, када вапим теби. Услиши ме, Господе.

Нека се уздигне молитва моја, као кад пред лице Твоје; уздизање руку мојих -жртва вечерња. Услиши ме, Господе.

И стихови по реду:

Постави, Господе, стражу устима мојим, и двер ограде око усана мојих.

Не допусти срце моје у речи лукаве, да измишља изговоре за грехе,

са људима који чине безакоња, и нећу се дружити са изабранима њиховим.

Покараће ме праведник са милошћу, и изобличиће ме; а уље грешника да не намасти главу моју.

Јер је и молитва моја против воље њихове - расуше се низ камење моћници њихови.

Чуће речи моје као угодне; као што се грумен земље просу по земљи, расуше се кости њихове до пакла.

Јер Теби, Господе, Господе, управих очи моје; у Тебе се уздах, не одбаци душу моју.

Сачувај ме од мреже коју ми поставише, и од замке оних који чине безакоња. Пашће у мрежу своју грешници, а ја једини остадох докле не прођох.

Псалам 141.

Гласом мојим завапих ка Господу, гласом мојим ка Господу се помолих.

Излићу пред Њим молитву моју, жалост моју пред Њим објавићу.

Кад ишчезава дух мој из мене, Ти си познао стазе моје.

На путу овоме по којем ходих, они ми поставише замку.

Гледах надесно и разгледах, и не беше никога ко ме познаје.

Нестаде уточишта за мене, а нико не мари за душу моју.

Виках Теби, Господе, и рекох: Ти си Нада моја, удео си мој на земљи живих.

Послушај молитву моју, јер се понизих веома.

Избави ме од гонитеља мојих, јер се утврдише већма од мене.

На 10 стихире:

Изведи из тамнице душу моју, да бих исповедао Име Твоје.

Мене чекају праведници докле ми не узвратиш.

На 8:

Псалам 129.

Из дубине вичем Теби, Господе, Господе, услиши глас мој.

Да буду уши Твоје пажљиве на глас мољења мојега.

На 6:

Ако на безакоња будеш гледао, Господе, Господе, ко ће опстати? Јер је у Тебе очишћење.

Ради Имена Твога очекивах Те, Господе; очекиваше душа моја Реч Твоју, поузда се душа моја у Господа.

На 4:

Од страже јутарње до ноћи, од страже јутарње да се узда Израиљ на Господа.

Јер је у Господа милост, и много је у Њега избављење, и Он ће избавити Израиља од свих безакоња његових.

Псалам 116.

Хвалите Господа сви народи, похвалите Њега сва племена.

Јер се утврди милост Његова на нама, и истина Господња остаје до века.

Слава, И сада: Богородичан, Догматик.

И Вход, ако има.

Потом певамо ПРЕДВЕЧЕРЊЕ БЛАГОДАРЕЊЕ (песма старохришћанска, Светог Мученика Атиногена):

Светлости тиха свете Славе,

бесмртнога Оца Небескога,

Светога, блаженога,

Исусе Христе!

Дошавши на запад сунца,

видевши светлост вечерњу,

певамо Оца,Сина,

и Светога Духа Бога.

Достојан Си у сва времена

да певан будеш гласима светим,

Сине Божији, Који живот дајеш,

зато Те свет слави.

Ако је Бог Господ, певају се ови прокимени:

У Недељу вече, глас 8: Ево, сада благосиљајте Господа све слуге Господње.

Стих: Стојећи у храму Господњем, у дворима Дома Бога нашега.

У Понедељак вече, глас 4: Господ ће ме услишити када завапим Њему.

Стих: Када Га призовем, услишиће ме Бог правде моје.

У Уторак вече, глас 1: Милост Твоја, Господе, пратиће ме у све дане живота мога.

Стих: Господ ће ме напасати, и ничега ме неће лишити, на месту зеленила настаниће ме.

У Среду вече, глас 5: Боже, Именом Твојим спаси ме, и силом Твојом суди ми.

Стих: Боже, услиши молитву моју, послушај речи уста мојих.

У Четвртак вече, глас 6: Помоћ је моја од Господа, Који је створио небо и земљу.

Стих: Подигох очи моје према горама, одакле ће доћи помоћ моја.

У Петак вече, глас 7: Боже, Заступник мој јеси Ти, и милост Твоја сусрешће ме.

Стих: Отми ме од непријатеља мојих, Боже, и од противника мојих избави ме.

У Суботу вече, глас 6: Господ се зацари, у лепоту се обуче.

Стих: Обуче се Господ у силу и опаса се.

Стих: Дому Твоме, Господе, доликује светиња, докле дани трају.

Стих: Јер утврди васељену, која се неће поколебати.

Треба знати да ако је Четрдесетница или Алилуја, тада се у Недељу и Петак увече пева увек прокимен дана, а следећих дана уместо прокимена седмице, певамо ово:

У Понедељак вече, на глас 6: Алилуја. (три пута)

Стих: Господе, немој ме јарошћу Твојом изобличити, нити ме гневом Твојим покарати. Алилуја.

Стих: И у векове векова.

А ми високим гласом: Алилуја.

У Уторак и Четвртак вече: Алилуја.

Стих: Узвишујте Господа Бога нашег, и клањајте се подножју ногу Његових, јер је Свето. Алилуја.

Стих: И у векове векова. Алилуја.

У Среду вече: Алилуја.

Стих: По свој земљи изиђе проповед њихова, и до краја васељене речи њихове. Алилуја.

Стих: И у векове векова. Алилуја.

У Недељу, пак, и у Петак вече никад се не пева Алилуја.

У Велику Четрдесетницу, у Недељу вече певају се Велики прокимени, а у остале дане прокимени библијских читања (=Паримија).

После прокимена, говоримо молитву ову:

Удостој нас, Господе, да се ово вече сачувамо без греха. Благословен си, Господе, Боже Отаца наших, и хваљено је и прослављено Име Твоје у векове. Амин.

Нека буде, Господе, милост Твоја на нама као што се уздасмо у Тебе.

Благословен си, Господе, научи нас заповестима Твојим.

Благословен си, Владико, уразуми нас заповестима Твојим.

Благословен си, Свети, просвети нас заповестима Твојим.

Господе, милост је Твоја довека, дела руку Твојих не презри. Теби доликује хвала, Теби доликује песма, Теби слава доликује, Оцу и Сину и Светоме Духу, сада и увек и у векове векова. Амин.

Свештеник (јектенију): Допунимо вечерњу молитву своју Господу...

Затим, стихире Стиховње, на које говоримо следеће стихове самогласне (ако није Празник, када говоримо стихове Празника):

Стих 1: Подигох очи моје Теби Који живиш на небу. Гле, као што очи слугу гледају у руке господара својих, као што очи слушкиња гледају у руке госпођа својих, тако очи наше гледају ка Господу Богу нашем, докле се не смилује на нас.

Стих 2: Помилуј нас, Господе, помилуј нас, јер се веома испунисмо понижења; нарочито се испуни душа наша увреда од охолих, и понижења од гордељивих.

Слава, И сада, Богородичан.

Молитва Светог Симеона Богопримца:

Сада отпушташ слугу Твога, Господе, по речи Твојој у миру; јер видеше очи моје Спасење Твоје, који си припремио пред лицем свих народа, Светлост да обасја незнабошце, и Славу народа Твога Израиља.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Тропар дотичног Празника, или Светога, или дана.

Слава, И сада, Богородичан.

Ако је Четрдесетница, или други Пост, и певано је Алилуја, (тада) говори ове тропаре, на глас 4:

Богородице Дјево, радуј се, Благодатна Маријо, Господ је с Тобом. Благословена си Ти међу женама, и благословен је Плод утробе Твоје, јер си родила Спаса душа наших. (поклон велики)

Слава: Крститељу Христов, све нас помени, да се избавимо од безакоња наших; јер се Теби даде благодат молити се за нас. (поклон)

И сада: Молите се за нас, Свети Апостоли, и сви Свети, да се избавимо од беда и невоља; јер вас стекосмо за топле заступнике пред Спасом. (поклон)

Под Твоју милост прибегавамо, Богородице, не презри молитве наше у невољама, него нас избави од беда, Једина Чиста, Једина Благословена. (без поклона)

Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Благословен је Христос Бог наш, свагда, сада и у векове векова. Амин.

И ми се молимо (треба знати да код православних Јелина ову молитву говори Предстојатељ): Небески Царе, благоверни и христољубиви православни род наш укрепи, веру утврди, народе укроти, свет умири, свету Цркву (или обитељ ову, или град овај) добро сачувај, раније преминуле оце и браћу нашу у насељима праведних настани, а нас у покајању и исповедању прими, као Благ и Човекољубив.

Затим три велика поклона, говорећи у себи на сваки поклон молитву Преподобног Јефрема:

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Тада дванаест малих поклона, говорећи у себи тихо на сваки поклон: Боже, милостив буди мени грешноме.

И опет, свршивши поклоне, говоримо ову горе написану молитву (целу): Господе и Владару живота мога... и један поклон велики.

Тада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Тада молитву: Свесвета Тројице, Једносуштна Сило, нераздељиво Царство, Изворе свих добара, покажи благовољење и на мени грешном, утврди, уразуми срце моје, и одузми сву моју нечистоту, просвети моју мисао, да свагда славим, певам и поклањам се, и говорим: Један је Свет, Један Господ, Исус Христос, на славу Бога Оца. Амин.

Затим: Нека је благословено Име Господње од сада и до века. (три пута и три поклона)

Слава Оцу и Сину и Светоме Духу, и сада и увек и у векове векова. Амин.

Тада Псалам 33.

Благосиљаћу Господа у свако време, хвала је Његова свагда у устима мојим. Господом ће се хвалити душа моја; нека чују кротки и обрадују се. Узвеличајте Господа са мном, и узвишујмо Име Његово заједно. Тражих Господа, и услиша ме, и од свих невоља мојих избави ме. Приступите Њему и просветлите се, и лица се ваша неће постидети. Овај сиромах завапи, и Господ га услиша, и од свих невоља његових спасе га. Поставиће се оружан Анђео Господњи око оних који Га се боје, и избавиће их. Окусите и видите да је добар Господ. Благо човеку који се нада у Њега. Бојте се Господа сви свети Његови, јер нема оскудице онима који Га се боје. Богати осиромашише и огладнеше, а они који траже Господа неће се лишити ниједнога добра. Ходите чеда, послушајте мене, страху Господњем научићу вас. Ко је човек који жели живота, који љуби да види дане добре? Уздржи језик твој од зала, и уста твоја да не говоре лажи. Уклони се од зла, и чини добро; тражи мира и иди за њим. Очи су Господње на праведнима, и уши Његове на молитву њихову. Лице пак Господње је на чинитеље зала, да истреби са земље спомен њихов. Завапише праведници, и Господ их услиша, и од свих невоља њихових избави их. Близу је Господ скрушених срцем, и смирене духом спасиће. Многе су невоље праведних, и од свих њих избавиће их Господ. Чува Господ све кости њихове, ниједна од њих неће се сатрти. Смрт је грешника страшна, и који мрзе праведника огрешиће се. Избавиће Господ душе слугу Својих, и неће се преварити сви који се уздају у Њега.

И Псалам 144.

Узносићу Те, Боже мој, Царе мој, и благосиљаћу Име Твоје до века, и у век века. Свакога дана благосиљаћу Те, и хвалићу Име Твоје до века, и у век века. Велики је Господ и хваљен веома, и величанству Његовом нема краја. Из нараштаја у нараштај хвалиће дела Твоја, и силу Твоју објављиваће. Великолепност славе Светости Твоје говориће, и чудесна дела Твоја казиваће. И силу страшних (чуда) Твојих говориће, и величанство Твоје казиваће. Спомен мноштва доброте Твој изговараће, и правди Твојој обрадоваће се. Милосрдан је и милостив Господ, дуготрпељив и многомилостив. Добар је Господ свима и свему, и милосрђе је Његово на свим делима Његовим. Нека Те исповедају и славе, Господе, сва дела Твоја, и нека Те благосиљају Свети Твоји. Славу Царства Твога рећи ће, и правду Твоју говориће. Да обзнане синовима људским моћ Твоју, и славу велелепоте Царства Твога. Царство је Твоје царство свих векова, и владичанство Твоје у сваком нараштају и нараштају. Веран је Господ у свим делима Својим. Подржава Господ све који падају, и усправља све сатрвене. Очи свију у Тебе се уздају, и Ти им дајеш храну благовремено. Ти отвараш руку своју, и испуњаваш све живо благовољењем. Праведан је Господ на свима путевима Својим, и преподобан у свима делима Својим. Близу је Господ свима који Га призивају, свима који Га призивају у истини. Вољу оних која Га се боје испуниће, и молбу њихову услишиће и спашће их. Чува Господ све који Га љубе, и све безбожнике истребиће. Хвалу Господњу нека говоре уста моја, и свако тело нека благосиља Име свето Његово, до века, и у век века.

И затим: Достојно је ваистину у песмама славити Надбожанску Тројицу: Беспочетног Оца, и Сведелатног Сабеспочетног Логоса, предвечно од Оца нетљено рођенога, и Светога Духа, из Оца надвремено исходећега.

Слава, И сада: Господе, помилуј. (три пута)

Благослови.

И отпуст.

Ако је Бог Господ, после Трисветог, отпусни тропар дана, и отпуст.

Ако хоћеш, после Вечерње, говори ову молитву Василија Великог:

Благословен си, Владико Сведржитељу, Који си обасјао дан светлошћу сунчевом, и ноћ осветлио зрацима огњеним; и нас си удостојио да прођемо дужину дана, и да се приближимо почетку ноћи; услиши мољење наше и свега народа Твога, и свима нам опрости вољне и невољне грехе. Прими наше вечерње молитве, и ниспошљи нам мноштво милости Твоје, и милосрђа Твога на наслеђе Твоје; осени нас Светим Твојим Анђелима, наоружај нас оружјем правде, огради нас истином Твојом, сачувај нас силом Твојом, избави нас од сваке невоље, и сваке замке противника; дај нам и ово вече, са наступајућем ноћи, свето, мирно, безгрешно, без обмане, без маштања, у све дане живота нашег, молитвама Свете Богородице, и свих Светих који Ти од века угодише. Амин.

Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

И бива отпуст.

Крај ВЕЧЕРЊА.

**ПОРЕДАК ТРПЕЗЕ**

(говоримо **Молитву трпезе**)

Јешће убоги и наситиће се, и хвалиће Господа они који Га траже; жива ће бити срца њихова у век векова.

Слава, И сада: Господе, помилуј. (три пута)

Благослови.

И благосиља свештеник трпезу: Христе Боже, благослови јело и пиће слугу Твојих, јер си Свет, свагда, сада и увек и у векове векова. Амин.

После јела, Слава, И сада: Утроба Твоја, Богородице, поста Света Трпеза, имајући Небески Хлеб, Христа Бога нашег, од Којега сваки који једе неће умрети, као што рече Хранитељ свих.

(Твојих дарова удостој нас, Богородице Дјево, превиђајући сагрешења наша, и дајући исцељења онима што вером добијају благослов Твој, Пречиста.)

И затим: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Тада: Развеселио си нас, Господе, у створењима Твојим, и у делима руку Твојих обрадовасмо се. Да се знаменује на нама светлост Лица Твога, Господе; дао си весеље у срце моје. Од плода пшенице, вина и уља свога умножише се. У миру ћу заједно уснути и починути, јер си ме Ти, Господе, јединога настанио у поуздању.

Слава, И сада: Господе, помилуј. (три пута)

Благослови.

Свештеник: С нама је Бог, Својом благодаћу и човекољубљем, свагда, сада и увек и у векове векова. Амин.

ВЕЛИКО ПОВЕЧЕРЈЕ

Свештеник говори: Благословен Бог наш...

Слава Теби, Боже наш, слава Теби.

Царе Небески, Утешитељу, Душе Истине, Који си свуда присутан и све испуњаваш, Ризницо добара и Животодавче, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Господе, помилуј. (дванаест пута)

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

И одмах, ако је прва седмица Велике Четрдесетнице, почињемо:

Псалам 69.

Боже, на помоћ моју пази; Господе, у помоћ ми похитај. Да се постиде и посраме који траже душу моју; нека се врате унатраг, и нека се постиде који ми хоће зала; да се поврате одмах постиђени, који ми говоре: Добро, добро! Да се обрадују и узвеселе због Тебе сви који Те траже, Боже, и да говоре свагда они који љубе спасење Твоје: Нека се узвелича Господ! А ја сам ништ и убог, Боже, помози ми. Помоћник мој и Избавитељ мој јеси Ти, Господе, не закасни.

И кад се псалам заврши, певамо Велики Канон (Светог Андреја Критског).

Ако, пак, није (прва седмица Четрдесетнице), почињемо овако:

Псалам 4.

Када (Те) призивах, услишао си ме, Боже правде моје; у жалости распространио си ме. Смилуј се на ме, и услиши молитву моју. Синови људски, докле ћете бити тешка срца? Зашто волите сујету, и тражите лаж? А знајте да је Господ показао чудо на преподобноме Своме. Господ ће ме услишити када завапим к Њему. Гневите се и не грешите; говорите (тихо) у срцима својим, на постељама својим скрушите се. Принесите (Богу) жртву правде, и уздајте се у Господа. Многи говоре: Ко ће нам показати добра? Знаменова се на нама светлост Лица Твога, Господе. Дао си радост у срцу моме; умножише се плодови пшенице, вина и јелеја. У миру ћу уснути и починути, јер си ме Ти, Господе, јединога у нади настанио.

Псалам 6.

Господе, немој ме јарошћу Твојом изобличити, нити ме гневом Твојим покарати. Помилуј ме, Господе, јер сам немоћан; исцели ме, Господе, јер се сметоше кости моје, и душа се моја смути веома. А Ти, Господе, докле ћеш? Окрени се, Господе, избави душу моју; спаси ме ради милости Твоје. Јер нема ко ће Те у смрти спомињати; и у аду ко ће Те славити? Уморих се у уздисању мојем, сваку ноћ квасим одар свој, сузама својим постељу моју обливам. Помути се од жалости око моје, остарих од свих непријатеља мојих. Одступите од мене сви који чините безакоња, јер услиша Господ глас плача мојега. Услиша Господ мољење моје, Господ молитву моју прими. Да се постиде и смуте сви непријатељи моји; да се поврате и што пре се постиде.

Псалам 12.

Докле ћеш, Господе, заборављати ме до краја? Докле ћеш одвраћати Лице Своје од мене? Докле ћу се домишљати у души својој, мучити се у срцу своме дању и ноћу? Докле ће се узносити непријатељ мој нада мном? Погледај, услиши ме, Господе Боже мој. Просветли очи моје, да не заспим на смрт; да не рекне непријатељ мој: Надјачао сам га. Они који ме угњетавају обрадоваће се ако посрнем. А ја се на милост Твоју уздах; обрадоваће се срце моје спасењу Твоме. Певаћу Господу - Добротвору моме, и псалмопојаћу Имену Господа Вишњега.

И опет: Погледај, услиши ме, Господе Боже мој. Просветли очи моје, да не заспим на смрт; да не рекне непријатељ мој: Надјачао сам га.

Слава, И сада: Алилуја, Алилуја, Алилуја, слава Теби, Боже. (три пута и три поклона)

Господе, помилуј. (три пута)

Слава, И сада:

Псалам 24.

Теби, Господе, уздигох душу моју, Боже мој, на Тебе се поуздах, да се не постидим до века. Да ми се не наругају непријатељи моји. Јер сви који Тебе очекују, неће се постидети. Нека се постиде они који узалуд безаконују. Путеве Твоје, Господе, покажи ми, и стазама Твојим научи ме. Упути ме на истину Твоју, и научи ме, јер си Ти Бог Спас мој, и Тебе очекујем васцели дан. Опомени се милосрђа Твога, Господе, и милости Твојих, јер су од века. Грех младости моје и незнања мога не спомени; по милости Својој помени ме Ти, ради доброте Твоје, Господе. Добар је и праведан Господ, зато ће закону научити оне који греше на путу. Упутиће кротке на суд, научиће кротке путевима Својим. Сви су путеви Господњи милост и истина, онима који ишту завет Његов и сведочанства Његова. Ради Имена Твога, Господе, очисти грех мој, јер је велик. Ко је тај човек који се боји Господа? Закон ће му дати (Бог) на путу који је изабрао. Душа ће се његова настанити у добру, и семе ће његово наследити земљу. Господ је тврђава онима који Га се боје, и завет Свој јавиће им. Очи су моје свагда ка Господу, јер ће Он избавити од замке ноге моје. Погледај на ме и помилуј ме, јер сам ја усамљен и сиромах. Жалости срца мога умножише се; из невоља мојих избави ме. Види смирење моје и труд мој, и опрости све грехе моје. Види непријатеље моје како се умножише, и мржњом неправедном омрзнуше ме. Сачувај душу моју и избави ме; да се не постидим, јер се у Тебе поуздах. Незлобиви и праведни приањаху уза ме, јер Тебе очекујем, Господе. Избави, Боже, Израиља од свих невоља његових.

Псалам 30.

У Тебе се, Господе, поуздах, да се не постидим довека: праведношћу Твојом избави ме, и изведи ме. Приклони и ухо Твоје мени, похитај да ме избавиш. Буди ми Бог Заштитник, и дом прибежишта, да се спасем. Јер тврђава моја и прибежиште моје Ти јеси; и ради Имена Твога упутићеш ме, и водићеш ме. Избавићеш ме од замке ове коју ми скрише, јер си Ти Заштитник мој, Господе. У руке Твоје предајем дух свој; избавио си ме, Господе, Боже Истине. Омрзнуо си оне који се држе сујетних идола. А ја се у Господа уздам. Радоваћу се и веселићу се милости Твојој. Јер си погледао на понижење моје, спасао си од невоља душу моју, и ниси ме предао у руке непријатеља, поставио си на ширину ноге моје. Помилуј ме, Господе, јер сам жалостан; помути се од јада око моје, душа моја и утроба моја. Јер ишчиле у муци живот мој, и године моје у уздасима; изнеможе у сиромаштву снага моја, и кости моје сатреше се. Код свих непријатеља мојих бејах поруга, а нарочито суседима мојим; и страх познаницима мојим; они који ме видеше напољу, побегоше од мене. Заборављен бих као мртав у људском срцу, бејах као сасуд разбијени. Јер слушах клевету од многих боравећих који около, када се окупише заједно на мене, договараше се да узму душу моју. А ја се у Тебе, Господе, надам; рекох: Ти си Бог мој. У руци Твојој је жреб мој; избави ме из руку непријатеља мојих, и од оних који ме гоне. Засијај Лицем Твојим на слугу Твога, спаси ме милошћу Твојом. Господе, да се не постидим, јер Тебе призивах; да се посраме безбожници, и да упадну у пакао. Нек занеме усне лажљиве, које говоре на праведника безакоње, у охолости и са поругом. Како је велико мноштво доброте Твоје, Господе, коју си припремио онима који Те се боје, коју чиниш онима који се уздају у Тебе, пред синовима човечијим. Сакрићеш их у скровишту Лица Твога од метежа људског; ставићеш их под кров од језика свадљивих. Благословен је Господ, јер чудесно показа милост Своју у граду утврђеном. А ја рекох у малоумности мојој: одбачен сам од очију Твојих. Ради тога си услишио глас мољења мога, када завапих к Теби. Љубите Господа, сви верни Његови, јер Господ истину тражи, и узвраћа онима који премного чине охолост. Будите бодри, и нека ојача срце ваше, свих вас који се надате у Господа.

Псалам 90.

Који живи у помоћи Вишњега, под кровом Бога Небескога настаниће се. Рећи ће Господу: Заступник мој јеси Ти, и уточиште моје, Бог мој, и надаћу се у Њега. Јер ће те Он избавити од замке ловачке, и од речи метежне. Плећима Својим заклониће те, и под крилима Његовим надаћеш се; као оружјем окружиће те Истина Његова. Нећеш се бојати страха ноћнога, од стреле која лети по дану, од ствари која проходи у тами, од сусрета и демона подневнога. Пашће поред тебе хиљада, и десет хиљада с десне стране теби, а тебе се неће дотаћи; ипак ћеш очима твојим сагледати, и расплату грешника видећеш. Јер си Ти, Господе, надање моје; Вишњега си поставио за уточиште своје. Неће те зло дотаћи, и ударац се неће приближити стану твоме. Јер ће Анђелима својим заповедити за тебе, да те сачувају на свима путевима твојим. На руке ћете узети, да се не спотакне нога твоја о камен. На аспиду и змију отровну наступаћеш, и згазићеш лава и змаја. Јер се на Мене поуздао, и избавићу га; покрићу га, јер познао Име Моје. Призваће Ме, и услишаћу га; са њиме ћу бити у невољи, избавићу га, и прославићу га. Дугим данима (живота) испунићу га, и показаћу му спасење Моје.

Слава, И сада: Алилуја, Алилуја, Алилуја, слава Теби, Боже. (три пута)

Господе, помилуј. (три пута)

Слава, И сада: (ако је Пост, три поклона)

Тада почињемо говорити следеће стихове (течно, без певања, ако је изван Велике Четрдесетнице; а ако је унутар ње, онда их певају оба хора), са слаткопојањем, полако, и високим гласом.

Почиње Први хор овако: С нама је Бог, разумите народи, и покорите се. Јер је с нама Бог.

Други хор, исто.

Тако по реду сваки хор свој стих.

Опет Први хор:Послушајте до крајева земље. Јер је с нама Бог.

Па Други хор:

Моћници, покорите се. Јер је с нама Бог.

Ако ли опет ојачате, опет побеђени бићете. Јер је с нама Бог.

И замку коју замислите, разориће Господ. Јер је с нама Бог.

И реч коју изговорите, неће остати у вама. Јер је с нама Бог.

А страха вашега нећемо се бојати, нити ћемо се збунити. Јер је с нама Бог.

Господа, пак, Бога нашега, Њега ћемо светковати, и Он ће нам бити страх. Јер је с нама Бог.

И ако на Њега будем се надао, биће ми на освећење. Јер је с нама Бог.

И уздаћу се у Њега, и спасићу се Њиме, Јер је с нама Бог.

Ево ја и деца коју ми даде Бог. Јер је с нама Бог.

Народ који седи у тами, виде Светлост велику. Јер је с нама Бог.

Који живите у земљи и сенци смрти, Светлост ће обасјати вас. Јер је с нама Бог.

Јер нам се Дете роди, Син нам се даде. Јер је с нама Бог.

Њему је власт на рамену Његовом. Јер је с нама Бог.

И мира Његовог нема границе. Јер је с нама Бог.

И назива се име Његово - Великог Савета Ангел. Јер је с нама Бог.

Чудан, Саветник. Јер је с нама Бог.

Бог Моћни, Властодржац, Кнез мира. Јер је с нама Бог.

Отац будућега века. Јер је с нама Бог.

Кад се заврше стихови, пева се опет: С нама је Бог, разумите народи, и покорите се. Јер је с нама Бог.

Први хор: Слава... С нама је Бог...

Други хор: И сада... С нама је Бог...

Тада оба хора заједно: Јер је с нама Бог.

И одмах следеће тропаре:

Први хор: Прошавши дан, благодарим Ти, Господе; вече са ноћију, даруј ми без греха, Спасе, и спаси ме.

Други хор:

Слава: Прошавши дан, славословим Те, Владико; вече са ноћију, без саблазни даруј ми, Спасе, и спаси ме.

Оба хора:

И сада: Прошавши дан, песмословим Те, Свети; вече са ноћију, без зависти даруј ми, Спасе, и спаси ме.

Затим певају заједно оба хора:

Бестелесне природе Херувими, неућутним песмама Тебе славослове.

Шестокрилна жива бића Серафими, непрестаним гласима Тебе преузносе.

Анђеоске све војске, трисветим песмама Тебе похваљују.

Јер си Ти пре свију Сушти Отац, и Сабеспочетног имаш Твојега Сина.

И Равночасног носиш Духа Живота, Тројице јављајући нераздељивост.

Пресвета Дјево, Мати Божја, и ви Очевидци и Служитељи Логоса.

Пророка и Мученика сви хорови, који бесмртни имате живот.

За све се молите усрдно, јер сви ми јесмо у бедама.

Да се обмане избавимо лукавога, анђелску песму кличемо:

Свети, Свети, Свети, Трисвети Господе, помилуј и спаси нас. Амин.

И одмах, нижим гласом: Верујем у једнога Бога Оца, Сведржитеља, Творца неба и земље и свега видљивог и невидљивог.

И у једнога Господа Исуса Христа, Сина Божјег, Јединородног, од Оца рођеног пре свих векова; Светлост од Светлости, Бога истинитог од Бога истинитог, рођеног, не створеног, једносуштног Оцу, кроз Кога је све постало.

Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек.

И Који је распет за нас у време Понтија Пилата, и страдао и био погребен.

И Који је васкрсао у трећи дан, по Писму.

И Који се вазнео на небеса и седи с десне стране Оца.

И Који ће опет доћи са славом да суди живима и мртвима, Његовом царству неће бити краја.

И у Духа Светога, Господа, Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке.

У једну, свету, саборну и апостолску Цркву.

Исповедам једно крштење за опроштење грехова. Чекам васкрсење мртвих. И живот будућега века. Амин.

И одмах ове стихове: Пресвета Владичице...

Први стих се говори три пута, сви остали два пута, а последњи И помилуј нас једанпут.

Пресвета Владичице Богородице, моли за нас грешне.

Све Небеске Силе светих Анђела и Арханђела, молите за нас грешне.

Свети Јоване, Пророче и Претечо и Крститељу Господа нашег Исуса Христа, моли за нас грешне.

Свети славни Апостоли, Пророци и Мученици, и сви Свети, молите за нас грешне.

Преподобни и Богоносни Оци наши, Пастири и Учитељи васељене, молите за нас грешне.

Свети Словенски Првосветитељи и Учитељи Кирило и Методије, Клименте и Науме, Ангеларије, Саво и Горазде, молите за нас грешне.

Свети Српски Просветитељи и Учитељи, Симеоне Мироточиви, Светитељу Саво, Арсеније, Максиме, Василије, Петре, молите за нас грешне.

Свети Српски Мученици и Новомученици, Јоване Зетски, Лазаре Косовски, Стефане Дечански, Авакуме и Пајсије, Страдалници Глински и Јадовински, Јасеновачки и Пребиловачки, и сви Новомученици Косовскометохијски, молите за нас грешне.

Овде се говори и Свети храма.

Непобедива и неуништива и Божанска сило Часнога и Животворнога Крста, не остави нас грешне.

Боже, очисти нас грешне.

И помилуј нас.

Тада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

И певамо (тропар Празника; иначе, певамо) ове тропаре:

У Понедељак и у Среду увече, на глас 2: Просвети очи моје, Христе Боже, да не заспим на смрт, да не рекне непријатељ мој: Надјачао сам га.

Слава: Заступник душе моје буди, Боже, јер ходим усред многих замки; избави ме од њих, и спаси ме, Благи, као Човекољубац.

И сада: Богородичан.

Пошто немамо смелости због премногих грехова наших, Ти, Богородице Дјево, моли од Тебе Рођенога; јер много може молитва Матерња пред милосрђем Владике. Не презри молбе грешних, Свечиста, јер је Милостив и Моћан да спасе, Он Који је и страдати за нас изволео.

Други тропари у Уторак и Четвртак, на глас 8: Невидљивих непријатеља мојих неспавање знаш, Господе, и јаднога тела мога немоћ познајеш, Творче мој. Зато у руке Твоје предајем дух мој. Покриј ме крилом Твоје доброте, да не заспим на смрт; и умне очи моје просветли насладом божанских речи Твојих, и подигни ме у време потребно на Твоје славословље, јер си Ти једини Благ и Човекољубац.

Стих: Погледај на ме и услиши ме, Господе Боже мој.

Како је страшан суд Твој, Господе, кад Ангели буду присутни, људи довођени, књиге отваране, дела испитивана, помисли истраживане? Какав ће суд бити мени зачетоме у гресима? Ко ће ми пламен угасити? Ко ће ми таму просветлити? - ако ме Ти, Господе, не помилујеш, као Човекољубац.

Слава: Сузе ми дај, Боже, као некада жени грешници; и удостој ме да омијем ноге Твоје, које су ме од пута обмане ослободиле; и миро миомирисно Теби да принесем - живот чист, изграђен мојим покајањем, да и ја чујем љубљени глас Твој: вера Твоја спаси те, иди с миром!

И сада: Богородичан.

Твоју непостидну наду, Богородице, имајући, спасићу се; Твоју заштиту стекавши, Свепречиста, нећу се уплашити; разгонићу непријатеље моје и победићу их, имајући као оклоп једино заштиту Твоју. И Твоју свемоћну помоћ молећи, кличем ти: Владичице, спаси ме молитвама Твојим, и подигни ме из мрачног сна да Ти славословим, силом из Тебе оваплоћенога Сина Божијег.

Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Молитвама Светих Отаца наших, Господе Исуса Христе, Боже наш, помилуј нас. Амин.

И молитву ову Василија Великог:

Господе, Господе, Који си нас избавио од сваке стреле која лети дању, избави нас и од сваке ствари која проходи у тами. Прими жртву вечерњу - руку наших уздање. Удостој нас да и ноћно поприште беспорочно прођемо, неискушани од зла; и избави нас од сваке смућености и бојазни, које нам ђаво причињава. Даруј душама нашим умиљење, и мислима нашим старање о испитивању на страшном и праведном Суду Твоме. Прикуј тела наша страху Твоме, и умртви удове наше што су на земљи, да се и почивањем у сну просветлимо гледањем судова Твојих. Одагнај пак од нас свако маштање неприкладно, и штетну похоту. И подигни нас у време молитве, утврђене у вери, и напредујући у заповестима Твојим, благовољењем и добротом Јединороднога Сина Твога, са Којим си благословен, са Пресветим и Благим и Животворним Твојим Духом, сада и увек и у векове векова. Амин.

И одмах:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

Тада: Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш када будеш судио. Гле, у безкоњу зачет бих, и у гресима роди ме мати моја. Гле, истину љубиш, и јављаш ми непознатости и тајне премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови Јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Псалам 101.

Господе, услиши молитву моју, и вапај мој Теби да дође. Не одврати Лице Твоје од мене; у дан када сам жалостан, приклони ми ухо Твоје; у дан када Те призовем, брзо ме услиши. Јер ишчезоше као дим дани моји, и кости моје као суве гране сасушише се. Покошен бих као трава, и исахну срце моје, јер заборавих јести хлеб свој. Од гласа уздисања мога, прилепи се кост моја месу моме. Постадох сличан роди у пустињи, бејах као ноћна врана на зидинама; бдех и бих као птица, усамљена на крову (куће). Сав дан ми се ругаху непријатељи, и који ме хвалише заклињаху се против мене. Јер прашину као хлеб једох, и пиће своје с плачем мешах, пред лицем гнева Твога и срџбе Твоје, јер уздигавши, низвргао си ме. Дани моји као дим прођоше, и ја као трава изсахнух. А Ти, Господе, довека остајеш, и спомен је Твој из нараштаја у нараштај. Кад услишиш помиловаћеш Сиона, јер је време смиловати се на њега, јер је дошло време. Јер омиле слугама Твојим камење његово, и за прах његов сажалиће се. И уплашиће се народи Имена Твога, Господе, и сви цареви земаљски Славе Твоје. Јер ће Господ сазидати Сион, и јавити се у Слави Својој. Погледа на молитву смирених, и не презре мољење њихово. Да се напише ово потоњем нараштају, а народ који се изграђује хвалиће Господа. Јер погледа са висине свете Своје, Господ са неба на земљу погледа, да чује уздисање сужања, да одреши синове усмрћених. Да би објавили Име Господње на Сиону, и хвалу Његову у Јерусалиму, када се саберу народи заједно, и цареви да служе Господу. Одговорио му је на путу моћи његове: Малобројност дана мојих објави ми; не узведи ме у преполовљење дана мојих, кроз нараштај нараштаја лета су Твоја. У почетку си Ти, Господе, земљу основао; и дела руку Твојих су небеса. Она ће проћи, а Ти остајеш; и све ће као одећа овештати, и као хаљину савићеш их, и измениће се. А Ти си исти, и година Твојих неће нестати. Синови слугу Твојих настаниће се, и семе њихово ће до века добро напредовати.

Молитва Манасије, цара Јудиног:

Господе Сведржитељу, Боже отаца наших, Аврамов и Исаков и Јаковљев, и семена њиховог праведнога. Који си створио небо и земљу са свом лепотом њиховом, Који си свезао море речју заповести Твоје, Који си затворио бездан и запечатио га страшним и славним Именом Твојим; Ти Кога се сви боје и трепте од лица силе Твоје; јер нико не може стајати пред величанством славе Твоје, и неподношљива је жестина претње Твоје грешницима, и неизмерна је и неиспитива милост обећања Твога. Јер си Ти Господ Вишњи, Милосрдан, Дуготрпељив и Многомилостив, и жалиш због злоба људских. Ти си, Господе, по мноштву доброте Твоје, обећао покајање и опроштење онима који Ти сагрешише, и мноштвом милосрђа Твога одредио си покајање грешницима за спасење. Ти, дакле, Господе Боже Сила, ниси одредио покајање праведнима, Авраму и Исаку и Јакову, који ти не сагрешише, него си одредио покајање мени грешноме, јер сагреших више од песка морскога. Умножише се безакоња моја, Господе, умножише се безакоња моја, и нисам достојан погледати и видети висину небеску због мноштва неправди мојих, будући свезан многим оковима железним, да не могу уздићи главу своју, и нема ми олакшања. Јер изазвах срџбу Твоју, и зло пред Тобом учиних, не чинивши вољу Твоју, и не сачувавши заповести Твоје. И сада, преклањам колена срца свога, тражећи од Тебе благости: Сагреших, Господе, сагреших, и знам моја безакоња. Но иштем молећи се: Опрости ми, Господе, опрости ми, и немој ме погубити са безакоњима мојим, нити ћеш довека у гневу задржати зла моја, нити ме осудити у дубине земље. Јер си Ти, Боже, Бог оних који се кају, и на мени ћеш пројавити сву доброту Твоју, јер ћеш ме као недостојнога спасити, по многој милости Твојој, и хвалићу Те свагда у све дане живота мога. Јер Теби певају све Силе Небеске, и Твоја је слава у векове векова. Амин.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

И тропаре ове, на глас 6: Помилуј нас, Господе, помилуј нас, јер ми грешници, немајући никаквог оправдања, приносимо Ти као Владици ову молитву: помилуј нас.

Слава: Господе, помилуј нас, јер се у Тебе уздамо; не гневи се јако на нас, нити помињи безакоња наша, но и сада као Милостив погледај и избави нас од непријатеља наших; јер си Ти Бог наш, а ми народ Твој, сви смо дела руку Твојих, и Име Твоје призивамо.

И сада: Милосрђа двери отвори нам, Благословена Богородице, да не пропаднемо ми који се у Тебе надамо, но да се Тобом избавимо од беда, јер си ти Спасење рода хришћанскога.

Господе, помилуј. (четрдесет пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Молитвама Светих Отаца наших, Господе Исусе Христе, Боже наш, помилуј нас. Амин.

И молитва Светог Мардарија:

Владико, Боже Оче, Сведржитељу, Господе, Сине Јединородни, Исусе Христе, и Свети Душе, једно Божанство, једна Сила, помилуј ме грешнога, и којим знаш судовима спаси ме недостојног слугу Твог, јер си благословен у векове векова. Амин.

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

(три пута)

И одмах Псалме:

Псалам 69.

Боже, на помоћ моју пази; Господе, у помоћ ми похитај. Да се постиде и посраме који траже душу моју; нека се врате унатраг, и нека се постиде који ми хоће зала; да се поврате одмах постиђени, који ми говоре: Добро, добро! Да се обрадују и узвеселе због Тебе сви који Те траже, Боже, и да говоре свагда они који љубе спасење Твоје: Нека се узвелича Господ! А ја сам ништ и убог, Боже, помози ми. Помоћник мој и Избавитељ мој јеси Ти, Господе, не закасни.

Псалам 142.

Господе, услиши молитву моју, чуј мољење моје у истини Твојој, услиши ме у правди Твојој. И не иди на суд са слугом Твојим, јер се неће оправдати пред Тобом нико жив. Јер непријатељ гони душу моју, понизио је до земље живот мој; посади ме у тамна места, као мртве од века; и утрну у мени дух мој, смете се у мени срце моје. Помињем дане старе, размишљам о свим делима Твојим, у творевинама руку Твојих поучавам се. Подигох Теби руке моје, душа Ти је моја као земља безводна. Брзо ме услиши, Господе, ишчезе дух мој. Не одврати Лице Твоје од мене, јер ћу бити сличан онима који силазе у гроб. Чувши ме, учини ми ујутру милост Твоју, јер се у Тебе поуздах. Кажи ми, Господе, пут којим да пођем, јер Теби уздигох душу моју. Избави ме од непријатеља мојих, Господе, јер Теби прибегох. Научи ме творити вољу Твоју, јер си Ти Бог мој. Дух Твој Благи нека ме води на стазу праву. Имена Твога ради, Господе, оживи ме, правдом Твојом изведи из невоље душу моју. И милошћу Твојом истребићеш непријатеље моје, и погубићеш све који досађују души мојој, јер сам ја слуга Твој.

Славословље:

Слава на висинама Богу, и на земљи мир, међу људима добра воља.

Хвалимо Те, благосиљамо Те, клањамо Ти се, славословимо Те, благодаримо Ти ради велике славе Твоје.

Господе Царе Небески, Боже Оче Сведржитељу; Господе Сине Јединородни, Исусе Христе, и Свети Душе.

Господе Боже, Јагње Божје, Сине Очев, Који узимаш грех света, помилуј нас; Који узимаш грехе света.

Прими молитву нашу, Који седиш с десна Оцу, и помилуј нас.

Јер си Ти једини Свет, Ти си једини Господ, Исус Христос, на славу Бога Оца. Амин.

На сваки дан благосиљаћу Те, и хвалићу Име Твоје у век, и у век века.

Господе, био си нам прибежиште из нараштаја у нараштај. Ја рекох: Господе, помилуј ме, исцели душу моју, јер сагреших Теби.

Господе, Теби прибегох, научи ме да творим вољу Твоју, јер си Ти Бог мој.

Јер је у Теби извор живота. У светлости Твојој видимо светлост.

Продужи милост Твоју онима који Те познају.

Удостој, Господе, да се у ову ноћ без греха сачувамо.

Благословен си, Господе, Боже Отаца наших, и хваљено је и прослављено Име Твоје у векове. Амин.

Нека буде, Господе, милост Твоја на нама као што се уздасмо у Тебе.

Благословен си, Господе, научи ме законима Твојим.

Благословен си, Владико, уразуми ме законима Твојим.

Благословен си, Свети, просвети ме законима Твојим.

Господе, милост је Твоја довека, дела руку Твојих не презри. Теби доликује хвала, Теби доликује песма, Теби слава доликује, Оцу и Сину и Светоме Духу, сада и увек и у векове векова. Амин.

Затим (овде) говоримо канон редовноме Светоме дана или Богородици. И после канона:

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

Тада певамо, громогласно и полако, следећи тропар са стиховима, на глас 6: Господе Сила, буди са нама, јер осим Тебе другог помоћника у невољама немамо. Господе Сила, помилуј нас.

И одговара то исто Други хор.

И пева почетни хор:

Стих 1: Хвалите Бога у Светима Његовим, хвалите Га у чврстини Силе Његове. Господе Сила, са нама буди...

Други хор:

Стих 2: Хвалите Га у силама Његовим, хвалите Га по мноштву величине Његове. Господе Сила, са нама буди...

Стих 3: Хвалите Га гласом трубним, хвалите Га уз псалтир и гусле. Господе сила, са нама буди...

Стих 4: Хвалите Га бубњем и клицањем, хвалите Га уз струне и орган. Господе сила, са нама буди...

Стих 5: Хвалите Га уз гитару громогласну, хвалите Га уз гитару са клицањем. Све што дише нека хвали Господа. Господе сила, са нама буди...

Тада оба хора заједно: Хвалите Бога у Светима Његовим, хвалите Га у чврстини Силе Његове.

Господе сила, са нама буди, јер осим Тебе другога помоћника у невољама немамо. Господе Сила, помилуј нас.

Слава: Господе, када не бисмо имали Свете Твоје молитвенике, и Доброту Твоју која нас милује, како бисмо смели, Спасе, певати Тебе, Кога славослове непрестано Ангели. Срцезналче, поштеди душе наше.

И сада: Богородичан.

Превелика су и многа моја, сагрешења Богородице; Теби прибегох, Чиста, иштући спасења. Посети болну душу моју, и моли Сина Твога и Бога нашега, да ми дадне опроштај учињених зала, једина Благословена.

Свесвета Богородице, у време живота мога не остави мене, људском старању не повери ме, него ме Сама заштити и помилуј ме.

Сву наду своју на Тебе полажем, Мати Божија, сачувај ме под заклоном Твојим.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, Који праведне љубиш и грешнике милујеш, Који све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да заштитом њиховом чувани и руковођени, достигнемо у јединство вере, и у познање неприступне славе Твоје, јер си благословен у векове векова. Амин.

Господе, помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник возглас: Боже, смилуј се на нас...

И чинимо три поклона велика, с молитвом Светог Јефрема, и осталих дванаест поклона:

Господе и Владару живота мога, дух лењости, мрзовоље, властољубља и празнословља, не дај ми. (поклон велики)

Дух целомудрености, смиреноумља, трпљења и љубави, даруј мени, слуги Твоме. (поклон велики)

О Господе Царе, даруј ми да сагледам грехе своје и да не осуђујем брата свога, јер си благословен у векове векова. Амин. (поклон велики)

Тада: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство и сила и слава, Оца и Сина и Светога Духа, сада и увек и у векове векова. Амин.

Господе, помилуј. (дванаест пута)

И молитва молебна Пресветој Богородици (Павла, монаха обитељи Богородице Евергетидске, то јест Благодетељнице):

Нескверна, Беспрекорна, Чедна, Пречиста, Пресвета Дјево, Богоневесто Владичице, преславним рођењем Твојим Ти си Бога Логоса са људима сјединила, и одбачену природу рода нашега са небеским саставила; Ти си једина Нада безнадежних, и Помоћ нападаних, спремна Заштита оних који Ти притичу, и Прибежиште свих хришћана. Не гнушај се мене грешног и гадног, који срамним помислима, речима и делима свега себе учиних непотребним, и вољно постадох роб лењости житејских сласти. Но Ти, као Мати Човекољубивог Бога, човекољубиво се сажали на мене грешног и развратног, и прими молбу коју ти приносим из прљавих уста мојих, и Својом Материнском смелошћу, моли Сина Твога и нашега Владику и Господа, да и мени отвори човекољубиво срце Своје Доброте и, превидевши безбројна сагрешења моја, обрати ме к покајању и покажи ме искусним вршиоцем заповести Његових. И као Милостива, и Жалостива, и Доброљубива, буди свагда поред мене, усрдна Заштитница и Помоћница у овом животу, одбијајући најезде противника и упућујући ме спасењу; и у време изласка мога из овога света, чувај душу моју, и одгони далеко од ње мрачна лица злих бесова. А у страшни Дан суда избави ме вечних мука, и покажи ме наследником неисказане славе Сина Твога и Бога нашег, коју славу и нека добијем, Владичице моја, Пресвета Богородице, Твојим посредовањем и заузимањем, благодаћу и човекољубљем Јединороднога Сина Твога, Господа и Бога и Спаса нашег Исуса Христа, Коме доликује свака слава, част и поклоњење, са Беспочетним Оцем Његовим, и Пресветим и Благим и Животворним Духом Његовим, сада и увек и у векове векова. Амин.

Молитва друга Господу нашем Исусу Христу (Антиоха, монаха Пендекта):

И дај, Владико, нама, који одлазимо на спавање, одмор тела и душе, и сачувај нас од мрачнога сна греховног, и од сваког тамног и ноћног сладострашћа; заустави насртаје страсти, угаси распаљене стреле лукавога које на нас подмукло лете; умири побуне тела нашег, и свако земаљско и величанствено умовање наше успавај. И даруј нам, Боже, бодар ум, целомудрен разум, срце трезвено, сан лак и без икаквог ђавољег сањарења. И подигни нас у време молитве, утврђене у заповестима Твојим, и да се непоколебиво сећамо закона Твојих. Даруј нам свеноћно Твоје славословље, да бисмо благосиљали и славили свечасно и величанствено Име Твоје, Оца и Сина и Светога Духа, сада и увек и у векове векова. Амин.

Преславна Приснодјево, Мати Христа Бога, принеси нашу молитву Сину Твоме и Богу нашем, да спасе Тобом душе наше.

Молитва Светог Јоаникија:

Надање је моје Отац, прибежиште моје Син, заштита је мој Дух Свети, Тројице Света, слава Теби.

Сву наду своју на Тебе полажем, Мати Божија, сачувај ме под заштитом Твојом.

Слава, И сада: Господе, помилуј. (три пута)

Благослови.

И одмах свештеник узглашава: Мир свима. Главе своје Господу приклоните. Док ми клечимо на земљи, говори: Владико Многомилостиви, Господе Исусе Христе, Боже наш, молитвама Свепречисте Владичице наше Богородице и Приснодјеве Марије, силом Часног и Животворног Крста, заступништвом часних, славних Небеских Сила Бестелесних, часнога славнога Пророка, Претече и Крститеља Јована, Светих славних и свехвалних Апостола, Светих славних и добропобедних Мученика (и Новомученика), Преподобних и Богоносних Отаца наших, Светих и праведних Богородитеља Јоакима и Ане, и свих Светих Твојих: благопријатну прими молитву нашу, даруј нам опроштај сагрешења наших, закрили нас окриљем крила Твојих, одагнај од нас сваког непријатеља и противника, умири живот наш, Господе, и помилуј нас и свет Твој, и спаси душе наше, као Благ и Човекољубив. Амин.

Тада Предстојатељ, чинећи поклон до земље, говори братији: Благословите, оци свети, и опростите мени грешноме.

И братија: Бог да ти опрости, оче свети.

Свештеник говори: Помолимо се за мир свега света.

А ми: Господе, помилуј. (често)

За благоверни и христољубиви православни род хришћански

За све благочестиве и православне хришћане..

За Преосвећеног Архиепископа (или Митрополита, или Архијереја) нашег (име).

За оца нашег игумана (име) и сву у Христу браћу нашу.

За одсутне оце и браћу нашу.

За оне који нас мрзе и оне који нас воле.

За оне који нам чине милост и који нам помажу.

За оне који нам служе и оне који нам служише.

За оне који нама недостојнима заповедише да се молимо за њих.

За избављење заробљеника (и затвореника).

За оне који по мору плове и по ваздуху лете.

За оне који болесни леже (за рањенике, сирочад, избеглице, прогнанике и све страдалнике).

Помолимо се и за изобиље плодова земаљских.

И за сваку душу хришћана православних.

Поменимо као блажене благочестиве цареве, православне Архијереје, ктиторе свете обитељи ове (и светих Божјих цркава и манастира), родитеље, учитеље и добротворе наше, и све раније преминуле оце и браћу нашу, који овде почивају, и свуда православне.

Предстојатељ: Рецимо и за себе саме.

Господе, помилуј. (три пута)

И потом Предстојатељ говори: Молитвама Светих Отаца наших, Господе Исусе Христе, Боже наш, помилуј нас. Амин.

И почиње братија од десног и левог хора по реду, један по један, чинити поклон, и тражити и добијати опроштај од Предстојатеља, слично говорећи (опроштај бива док се говори горња јектенија): Благослови, оче свети, и опрости ми грешном. И остало.

Предстојатељ стоји насред цркве, док се све не заврши.

И добивши опроштај од Предстојатеља, одлазимо у своје келије, где говоримо молитву ову: Опрости, Господе Човекољупче, онима који нас мрзе и који нам чине неправду. Доброчинитељима чини добро. Браћи и сродницима нашим даруј оно што ишту за спасење, и живот вечни. Болесне посети, и даруј исцељење (рањене исцели, сирочад заштити). Оне на мору и у ваздуху руководи. Путуј са путницима. Цркву помажи. Даруј опроштај грехова онима који нам служе и који су добри према нама. Помилуј по великој милости Твојој оне који нама недостојнима заповедише да се молимо за њих. Помени, Господе, раније уснуле оце и браћу нашу, и упокој их где сија светлост лица Твога. Помени, Господе, заробљену и прогнану браћу нашу, и избави их од сваке невоље. Помени, Господе, оне који плодове доносе и чине добро у светим Твојим Црквама, и дај им све што ишту за спасење и живот вечни. Помени, Господе, и нас смирене и грешне и недостојне слуге Твоје, и просвети ум наш светлошћу познања Твога, и упути нас на стазу заповести Твојих, молитвама Пречисте Владичице наше Богородице и Приснодјеве Марије, и свих Светих Твојих. Јер си благословен у векове векова. Амин.

Крај ВЕЛИКОГ ПОВЕЧЕРЈА.

**МАЛО ПОВЕЧЕРЈЕ**

Почевши са Благословен Бог наш... говоримо:

Слава Теби, Боже наш, слава Теби.

Царе небески, Утешитељу, Душе Истине, Који си свуда и све испуњаваш, Ризницо добара и Даваоче живота, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Крепки, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владару, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође Царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Тада: Господе, помилуј. (дванаест пута)

Слава, И сада:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

И одмах:

Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш кад будеш судио. Гле, у безакоњу зачет бих, и у гресима роди ме мати моја. Гле, истину љубиш, и јављаш ми непознанице и тајне премудрости Твоје. Покропи ме исопом, и очистићу се; умиј ме, и бићу бељи од снега. Дај ми да чујем радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови јерусалимски. Тада ћеш благоволити жртву праведности, приносе и жртве свеспаљенице, тада ће принети на жртвеник Твој теоце.

Псалам 69.

Боже, на помоћ моју пази; Господе, у помоћ ми похитај. Да се постиде и посраме који траже душу моју; нека се врате унатраг, и нека се постиде који ми хоће зала; да се поврате одмах постиђени, који ми говоре: Добро, добро! Да се обрадују и узвеселе због Тебе сви који Те траже, Боже, и да говоре свагда они који љубе спасење Твоје: Нека се узвелича Господ! А ја сам ништ и убог, Боже, помози ми. Помоћник мој и Избавитељ мој јеси Ти, Господе, не закасни.

Псалам 142.

Господе, услиши молитву моју, чуј мољење моје у истини Твојој, услиши ме у правди Твојој. И не иди на суд са слугом Твојим, јер се неће оправдати пред Тобом нико жив. Јер непријатељ гони душу моју, понизио је до земље живот мој; посади ме у тамна места, као мртве од века; и утрну у мени дух мој, смете се у мени срце моје. Помињем дане старе, размишљам о свим делима Твојим, у творевинама руку Твојих поучавам се. Подигох Теби руке моје, душа Ти је моја као земља безводна. Брзо ме услиши, Господе, ишчезе дух мој. Не одврати Лице Твоје од мене, јер ћу бити сличан онима који силазе у гроб. Чувши ме, учини ми ујутру милост Твоју, јер се у Тебе поуздах. Кажи ми, Господе, пут којим да пођем, јер Теби уздигох душу моју. Избави ме од непријатеља мојих, Господе, јер Теби прибегох. Научи ме творити вољу Твоју, јер си Ти Бог мој. Дух Твој Благи нека ме води на стазу праву. Имена Твога ради, Господе, оживи ме, правдом Твојом изведи из невоље душу моју. И милошћу Твојом истребићеш непријатеље моје, и погубићеш све који досађују души мојој, јер сам ја слуга Твој.

Славословље:

Слава на висинама Богу, и на земљи мир, међу људима добра воља.

Хвалимо Те, благосиљамо Те, клањамо Ти се, славословимо Те, благодаримо Ти ради велике славе Твоје.

Господе Царе Небески, Боже Оче Сведржитељу; Господе Сине Јединородни, Исусе Христе, и Свети Душе.

Господе Боже, Јагње Божје, Сине Очев, Који узимаш грех света, помилуј нас; Који узимаш грехе света.

Прими молитву нашу, Који седиш с десна Оцу, и помилуј нас.

Јер си Ти једини Свет, Ти си једини Господ, Исус Христос, на славу Бога Оца. Амин.

На сваки дан благосиљаћу Те, и хвалићу Име Твоје у век, и у век века.

Господе, био си нам прибежиште из нараштаја у нараштај. Ја рекох: Господе, помилуј ме, исцели душу моју, јер сагреших Теби.

Господе, Теби прибегох, научи ме да творим вољу Твоју, јер си Ти Бог мој.

Јер је у Теби извор живота. У светлости Твојој видимо светлост.

Продужи милост Твоју онима који Те познају.

Удостој, Господе, да се у ову ноћ без греха сачувамо.

Благословен си, Господе, Боже Отаца наших, и хваљено је и прослављено Име Твоје у векове. Амин.

Нека буде, Господе, милост Твоја на нама као што се уздасмо у Тебе.

Благословен си, Господе, научи ме законима Твојим.

Благословен си, Владико, уразуми ме законима Твојим.

Благословен си, Свети, просвети ме законима Твојим.

Господе, милост је Твоја довека, дела руку Твојих не презри. Теби доликује хвала, Теби доликује песма, Теби слава доликује, Оцу и Сину и Светоме Духу, сада и увек и у векове векова. Амин.

Затим говоримо: Верујем у једнога Бога Оца, Сведржитеља, Творца неба и земље и свега видљивог и невидљивог.

И у једнога Господа Исуса Христа, Сина Божјег, Јединородног, од Оца рођеног пре свих векова; Светлост од Светлости, Бога истинитог од Бога истинитог, рођеног, не створеног, једносуштног Оцу, кроз Кога је све постало.

Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек.

И Који је распет за нас у време Понтија Пилата, и страдао и био погребен.

И Који је васкрсао у трећи дан, по Писму.

И Који се вазнео на небеса и седи с десне стране Оца.

И Који ће опет доћи са славом да суди живима и мртвима, Његовом царству неће бити краја.

И у Духа Светога, Господа, Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке.

У једну, свету, саборну и апостолску Цркву.

Исповедам једно крштење за опроштење грехова. Чекам васкрсење мртвих. И живот будућега века. Амин.

Затим говоримо: Достојно је ваистину славити Тебе, Бога Логоса, од Кога трепте и дрхте Херувими, и Кога славослове Небеске Силе, Који је васкрсао тридневно из гроба, Христа Животодавца, са страхом прославимо.

Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, Имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш Који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

Затим тропар дана Светога, и Храма, и следеће (ако је Празник, говоримо само кондак Празника):

Боже Отаца наших, Који свагда чиниш с нама по Твојој благости, не одузми милост Твоју од нас, него молитвама њиховим управљај у миру живот наш.

Црква Твоја по свему свету украсивши се крвљу Мученика Твојих, као порфиром и црвеном свилом, преко њих Те моли, Христе Боже: народу Твоме милосрђе Твоје ниспошљи, мир житељима Твојим даруј, а душама нашим велику милост.

Слава: Са Светима упокој, Христе, душе слугу Твојих, где нема бола, ни жалости, ни уздисаја, но где је живот бесконачни.

И сада: Молитвама, Господе, свих Светих, и Богородице, Твој мир дај нам, и помилуј нас као Једини Милосрдан.

Господе, помилуј. (четрдесет пута)

Христе Боже, Коме се у свако време и на сваки час на небу и земљи поклањају и Кога славе, Дуготрпељиви, Многомилостиви, Многомилосрдни, који праведне љубиш и грешнике милујеш, Који све позиваш на спасење ради обећаних будућих добара; Ти сам, Господе, прими и наше у овај час молитве, и исправи живот наш по заповестима Твојим; душе наше освети, тела очисти, замисли исправи, мисли очисти, и избави нас од сваке невоље, зла и болести; огради нас светим Твојим Анђелима, да њиховом заштитом чувани и руковођени, достигнемо у јединство вере, и познање неприступне славе Твоје, јер си благословен у векове векова. Амин.

Господе, помилуј. (три пута)

Слава, И сада: Часнију од Херувима и неупоредиво славнију од Серафима, Тебе што Бога Логоса непорочно роди, ваистину Богородицу, ми Те величамо.

Именом Господњим благослови, оче.

Свештеник: Молитвама Светих Отаца наших, Господе Исусе Христе, Боже наш, помилуј нас. Амин.

И молитва молебна Пресветој Богородици (Павла, монаха обитељи Богородице Евергетидске, то јест Благодетељнице):

Нескверна, Беспрекорна, Чедна, Пречиста, Пресвета Дјево, Богоневесто Владичице, преславним рођењем Твојим Ти си Бога Логоса са људима сјединила, и одбачену природу рода нашега са небеским саставила; Ти си једина Нада безнадежних, и Помоћ нападаних, спремна Заштита оних који Ти притичу, и Прибежиште свих хришћана. Не гнушај се мене грешног и гадног, који срамним помислима, речима и делима свега себе учиних непотребним, и вољно постадох роб лењости житејских сласти. Но Ти, као Мати Човекољубивог Бога, човекољубиво се сажали на мене грешног и развратног, и прими молбу коју ти приносим из прљавих уста мојих, и Својом Материнском смелошћу, моли Сина Твога и нашега Владику и Господа, да и мени отвори човекољубиво срце Своје Доброте и, превидевши безбројна сагрешења моја, обрати ме к покајању и покажи ме искусним вршиоцем заповести Његових. И као Милостива, и Жалостива, и Доброљубива, буди свагда поред мене, усрдна Заштитница и Помоћница у овом животу, одбијајући најезде противника и упућујући ме спасењу; и у време изласка мога из овога света, чувај душу моју, и одгони далеко од ње мрачна лица злих бесова. А у страшни Дан суда избави ме вечних мука, и покажи ме наследником неисказане славе Сина Твога и Бога нашег, коју славу и нека добијем, Владичице моја, Пресвета Богородице, Твојим посредовањем и заузимањем, благодаћу и човекољубљем Јединороднога Сина Твога, Господа и Бога и Спаса нашег Исуса Христа, Коме доликује свака слава, част и поклоњење, са Беспочетним Оцем Његовим, и Пресветим и Благим и Животворним Духом Његовим, сада и увек и у векове векова. Амин.

Молитва друга Господу нашем Исусу Христу (Антиоха, монаха Пендекта):

И дај, Владико, нама, који одлазимо на спавање, одмор тела и душе, и сачувај нас од мрачнога сна греховног, и од сваког тамног и ноћног сладострашћа; заустави насртаје страсти, угаси распаљене стреле лукавога које на нас подмукло лете; умири побуне тела нашег, и свако земаљско и величанствено умовање наше успавај. И даруј нам, Боже, бодар ум, целомудрен разум, срце трезвено, сан лак и без икаквог ђавољег сањарења. И подигни нас у време молитве, утврђене у заповестима Твојим, и да се непоколебиво сећамо закона Твојих. Даруј нам свеноћно Твоје славословље, да бисмо благосиљали и славили свечасно и величанствено Име Твоје, Оца и Сина и Светога Духа, сада и увек и у векове векова. Амин.

Преславна Приснодјево, Мати Христа Бога, принеси нашу молитву Сину Твоме и Богу нашем, да спасе Тобом душе наше.

Молитва Светог Јоаникија:

Надање је моје Отац, прибежиште моје Син, заштита је мој Дух Свети, Тројице Света, слава Теби.

Сву наду своју на Тебе полажем, Мати Божија, сачувај ме под заштитом Твојом.

Слава, И сада: Господе, помилуј. (три пута)

Благослови.

И бива отпуст, и праштање од стране свештени-ка (ово све тражи на крају ВЕЛИКОГ ПОВЕЧЕРЈА).

**ОПШТИ МОЛЕБАН ПРЕСВЕТОЈ БОГОРОДИЦИ**

(Мали параклис)

Свештеник: Благословен Бог наш свагда, сада и увек и у векове векова.

Народ: Амин.

Одређени чтец чита:

Ходите, поклонимо се Цару нашем Богу! (поклон)

Ходите, поклонимо се и припаднимо Христу, Цару нашем Богу! (поклон)

Ходите поклонимо се и припаднимо самоме Христу, Цару и Богу нашем! (поклон)

Онда:

Псалам 142.

Господе, услиши молитву моју, чуј мољење моје у истини Твојој, услиши ме у правди Твојој. И не иди на суд са слугом Твојим, јер се неће оправдати пред Тобом нико жив. Јер непријатељ гони душу моју, понизио је до земље живот мој; посади ме у тамна места, као мртве од века; и утрну у мени дух мој, смете се у мени срце моје. Помињем дане старе, размишљам о свим делима Твојим, у творевинама руку Твојих поучавам се. Подигох Теби руке моје, душа Ти је моја као земља безводна. Брзо ме услиши, Господе, ишчезе дух мој. Не одврати Лице Твоје од мене, јер ћу бити сличан онима који силазе у гроб. Чувши ме, учини ми ујутру милост Твоју, јер се у Тебе поуздах. Кажи ми, Господе, пут којим да пођем, јер Теби уздигох душу моју. Избави ме од непријатеља мојих, Господе, јер Теби прибегох. Научи ме творити вољу Твоју, јер си Ти Бог мој. Дух Твој Благи нека ме води на стазу праву. Имена Твога ради, Господе, оживи ме, правдом Твојом изведи из невоље душу моју. И милошћу Твојом истребићеш непријатеље моје, и погубићеш све који досађују души мојој, јер сам ја слуга Твој.

Слава Оцу и Сину и Светоме Духу, и сада и увек и у векове векова. Амин.

Алилуја, Алилуја, Алилуја, слава Теби Боже. (три пута)

Тада, јектенија велика.

Ђакон: У миру Господу се помолимо.

Народ: Господе, помилуј.

За мир свега света, за непоколебивост светих Божјих Цркава, и сједињење свих, Господу се помолимо.

Народ: Господе, помилуј.

За свети храм овај, и за оне који са вером, побожношћу и страхом Божјим улазе у њега, Господу се помолимо.

Народ: Господе, помилуј.

За најсветијега Патријарха (или високопреосвештенога Митрополита, или преосвештеног Епископа) нашега (име), за часно презвитерство, у Христу ђаконство, за сав клир и верни народ, Господу се помолимо.

Народ: Господе, помилуј.

За благоверни и христољубиви род наш и за све православне хришћане, да им Господ Бог помогне и да одоле сваком непријатељу и противнику, Господу се помолимо.

Народ: Господе, помилуј.

За овај град (или за село ово, или за свету обитељ ову), за сваки град, крај и оне који са вером бораве у њима, Господу се помолимо.

Народ: Господе, помилуј.

За благорастворење ваздуха, за изобиље плодова земаљских и времена мирна, Господу се помолимо.

Народ: Господе, помилуј.

За оне који плове, за путнике, болеснике, паћенике и сужње, и за њихово спасење, Господу се помолимо.

Народ: Господе, помилуј.

Да нас избави од сваке невоље, гнева, опасности и нужде, Господу се помолимо.

Народ: Господе, помилуј.

За милост Божју нама, недостојним слугама Његовим, да сачува све нас од мржње и злих дела, и да усели у нас љубав несебичну по којој ће сви познати да смо ученици Христови, народ Божји, као и свети преци наши: те да се увек знамо определити за истину и правду Царства Небескога - Господу се помолимо.

Народ: Господе, помилуј.

За све оне који учинише неправду ближњима својима, било да сироте уцвелише или невину крв пролише, мржњом узвративши на мржњу: да им Бог подари покајање, просветли ум и срце и обасја душу светом љубављу и према непријатељима - Господу се помолимо.

Народ: Господе, помилуј.

Заштити, спаси, помилуј и сачувај нас, Боже, благодаћу твојом.

Народ: Господе, помилуј.

Поменувши Пресвету, Пречисту, Преблагословену, славну Владичицу нашу Богородицу и Приснодјеву Марију са свима Светима, сами себе и једни друге и сав живот свој Христу Богу предајмо.

Народ: Теби, Господе.

Возглас: Јер Теби приличи свака слава, част и поклоњење, Оцу и Сину и Светоме Духу, сада и увек и у векове векова.

Народ: Амин!

Пева се на глас 4: Бог је Господ, и јави се нама, благословен Који долази у име Господње са стиховима.

Стих: Призивајте Господа јер је добар, јер је до века милост његова.

Стих: Обишавши, опколише ме, и именом Господњим противих им се.

Стих: Нећу умрети, него ћу жив бити и казивати дела Господња.

Стих: Камен који одбацише зидари он поста глава од угла. То би од Господа и дивно је у очима нашим.

Тада тропари Богородици, глас 4: Богородици сада усрдно притекнимо ми грешни и смирени, и припаднимо у покајању вапијући из дубине душе: Владичице, помози, сажаливши се на нас; похитај, пропадамо од мноштва сагрешења, не отпусти Твоје слуге празне, јер Тебе имамо као једину Наду.

Слава Оцу и Сину и Светоме Духу, и сада и увек и у векове векова. Амин.

Ми недостојни нећемо никада ућутати, Богородице, казујући чудеса Твоја; јер када Ти не би предстојала молећи, ко би нас избавио од толиких беда? Ко би нас сачувао до сада слободне? Нећемо одступити од Тебе, Владичице, јер Ти слуге Твоје увек спасаваш од свих опасности.

Онда: Псалам 50.

Помилуј ме, Боже, по великој милости Својој, и по обиљу милосрђа Свога очисти безакоње моје. Опери ме добро од безакоња мога, и од греха мога очисти ме. Јер безакоње моје ја знам, и грех је мој стално преда мном. Теби јединоме сагреших, и зло пред Тобом учиних. Да се оправдаш у речима Својим, и победиш када будеш судио. Гле, у безкоњу зачет бих, и у гресима роди ме мати моја. Гле, истину љубиш, и јављаш ми непознатости и тајне премудрости Твоје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се обрадују кости потрвене. Одврати лице Твоје од грехова мојих, и сва безакоња моја очисти. Срце чисто саздај у мени, Боже, и Дух прав обнови у утроби мојој. Не одбаци ме од лица Твога, и Духа Твога Светога не одузми од мене. Дај ми радост спасења Твога, и Духом племенитим учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога, обрадоваће се језик мој правди Твојој. Господе, отвори усне моје, и уста моја казиваће хвалу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и унижено Бог неће одбацити. По благовољењу Своме, Господе, чини добро Сиону, и нека се подигну зидови Јерусалимски. Тада ћеш благоволити жртву правде, приносе и жртве свеспаљенице, тада ће принети на жртвеник Твој теоце.

Потом почињемоКАНОН ПРЕСВЕТЕ БОГОРОДИЦЕ, глас 8.

Песма 1.

Ирмос: Прешавши воду као суво и египатско избегавши зло, Израиљац клицаше: Певајмо Избавитељу и Богу нашему!

Припев: ***Пресвета Богородице, спаси нас.***

Обузет многим напастима, Теби прибегавам тражећи спасење, о Мати Логоса и Дјево, спаси ме од невоља и опасности.

Припев: ***Пресвета Богородице, спаси нас.***

Узнемирују ме напади страсти, да испуне многим нерасположењем душу моју, но умири ме, Свенепорочна Дјево, тишином Сина Твога и Бога.

Слава Оцу и Сину и Светоме Духу.

Молим Тебе, Дјево, која си родила Спаса и Бога, да ме избавиш од мука, јер Теби сада прибегавајући, пружам и душу и ум.

И сада и увек и у векове векова.

Болнога телом и душом, удостој ме Твоје божанске посете и промисла, једина Богомати, као Добра, Родитељко Доброга.

**Песма 3.**

Ирмос: Небескога свода Врхотворче Господе, и Цркве Саздатељу, Ти мене утврди у љубави Твојој, Врхунче (свих) жеља, Тврђаво верних, Једини Човекољупче.

Припев: ***Пресвета Богородице, спаси нас.***

Богородитељко Дјево, Тебе полажем за заштиту и окриље живота мога; Ти ме, Узрочнице добара, упути ка Твоме пристаништу, Тврђаво верних, Једина Свехвална.

Припев: ***Пресвета Богородице, спаси нас.***

Молим Те, Дјево, растерај душевни немир и буру туге моје; јер си Ти, Богоневесто, родила Поглавара тишине - Христа, Једина Пречиста.

Слава: Родивши Добротвора - Узрочника добара, Богоблажена, излиј свима богатство добротворства; јер све можеш, пошто си родила Моћнога снагом Христа.

И сада: Намученом тешким недузима и болесним страстима, Ти помози, Дјево; јер Те знам као неисцрпну и непотрошиву Ризницу исцељења, Свебеспрекорна.

Онда ово: Спаси од беда слуге Твоје, Богородице, јер сви после Бога к Теби прибегавамо, као неразрушивој Тврђави и Заштити.

Свехвална Богородице, погледај самилошћу на љуто злопаћење тела мог, и исцели патњу душе моје.

Затим свештеник или ђакон: Помилуј нас, Боже, по великој милости Твојој, молимо Ти се, услиши и помилуј.

Народ: Господе, помилуј. (три пута)

Још се молимо за милост, живот, мир, здравље, спасење, похођење, опроштај и отпуштење грехова и напредак слугу Божјих (или слуге Божјег, или слушкиње Божје) име (имена).

Народ: Господе, помилуј. (три пута)

Још се молимо за сву браћу и за све православне хришћане.

Народ: Господе, помилуј. (три пута)

Господе, како је много непријатеља који војују против нас и говоре: Нема им помоћи ни од Бога ни од људи; Господе, Ти нам пружи руку Своју да останемо народ Твој и по вери и по делима. Ако морамо да страдамо, нека то буде на путу правде Твоје и истине Твоје; не допусти да буде због неправде наше или мржње ма према коме. Рецимо сви усрдно: Господе, помилуј.

Народ: Господе, помилуј. (три пута)

Још се молимо Богу, Спаситељу свих људи, и за непријатеље: да их Господ човекољубиви одврати од насиља над православним народом нашим; да нам не руше свете храмове и гробове, децу не убијају и народ не прогоне; него да се и они обрате на пут покајања, правде и спасења. Рецимо сви усрдно: Господе, помилуј.

Народ: Господе, помилуј. (три пута)

Возглас: Јер си милостив и човекољубив Бог, и Теби славу узносимо, Оцу и Сину и Светоме Духу, сада и увек и у векове векова.

Народ: Амин.

И одмах говоримо Сједален, глас 2: Топла Молитељко и Тврђаво неосвојива, Изворе милости, свету Прибежиште, усрдно Ти вапијемо: Богородице Владичице, похитај и избави нас од невоља, Ти једина брза Заштитнице.

**Песма 4.**

Ирмос: Господе, чух тајну Твога Домостроја спасења, разумех дела Твоја и прославих Твоје Божанство.

Припев: ***Пресвета Богородице, спаси нас.***

Немир мојих страсти и буру мојих сагрешења утишај, Богоневесто, јер си родила Господа - Крманоша.

Припев: ***Пресвета Богородице, спаси нас.***

Бездан милосрђа Твога даруј мени који Те призивам, Родитељку Самилостивца и Спаса свију који Ти певају.

Слава: Наслађујући се Твојим даровима, Пречиста, узносимо захвалну песму, који Те знамо као Богоматер.

И сада: Свеопевана, имајући Тебе, Наду и Тврђаву, и сигурну Стену спасења, избављамо се од сваке неприлике.

**Песма 5.**

Ирмос: Просвети нас заповестима Твојим, Господе и мишицом Твојом узвишеном даруј нам Твој мир, Човекољупче.

Припев: ***Пресвета Богородице, спаси нас.***

Испуни весељем срце моје, Чиста, дајући ми непролазну радост, јер си родила Узрочника радости.

Припев: ***Пресвета Богородице, спаси нас.***

Избави нас од беда, Богородице Чиста, јер си родила Вечно Избављење (Христа) и Мир који превазилази сваки ум.

Слава: Таму сагрешења мојих, Богоневесто, растерај светлошћу сјаја Твога, јер си родила Светлост Божанску и Превечну.

И сада: Исцели, Чиста, слабости душе моје, удостојивши ме посете Твоје, и даруј ми здравље заступништвом Твојим.

**Песма 6.**

Ирмос: Молитву ћу (своју) излити пред Господом, и Њему ћу казати (све) туге моје, јер се душа моја испуни зала, и живот се мој спусти до ада, но се молим као Јона: Из пропасти, Боже, изведи ме.

Припев: ***Пресвета Богородице, спаси нас.***

Моју природу, заробљену трулежју и смрћу, спасао је од смрти и трулежи Он, предавши Себе на смрт; Дјево, моли Господа и Сина Твога, да ме избави од злодејства ђавола.

Припев: ***Пресвета Богородице, спаси нас.***

Знам Тебе, Дјево, као Заштитницу живота, и сигурну Чуварку, Која напаст искушења разгониш и нападе демона одгониш, и молим се свагда: од трулежи страсти мојих, избави ме.

Слава: Стекосмо Те, Дјево, као Стену којој прибегавамо, и као свесавршено спасење душе, и као ширину у невољама, и светлошћу Твојом увек се радујемо. О, Владичице, и сада нас спаси од страсти и беда.

И сада: На постељи сада болујући лежим, и нема исцељења телу моме; но Ти Која си родила Бога и Спаситеља свету и Избавитеља од болести, Тебе Благу молим: подигни ме из трулежи болести!

Онда: Спаси од беда слуге Твоје, Богородице, јер сви после Бога к Теби прибегавамо, као неразрушивој Тврђави и Заштити.

Свехвална Богородице, погледај самилошћу на љуто злопаћење тела мог, и исцели патњу душе моје.

Затим свештеник или ђакон: Помилуј нас, Боже, по великој милости Твојој, молимо Ти се, услиши и помилуј.

Народ: Господе, помилуј. (три пута)

Још се молимо за милост, живот, мир, здравље, спасење, похођење, опроштај и отпуштење грехова и напредак слугу Божјих (или слуге Божјег, или слушкиње Божје) име (имена).

Народ: Господе, помилуј. (три пута)

Још се молимо за сву браћу и за све православне хришћане.

Народ: Господе, помилуј. (три пута)

Господе, како је много непријатеља који војују против нас и говоре: Нема им помоћи ни од Бога ни од људи; Господе, Ти нам пружи руку Своју да останемо народ Твој и по вери и по делима. Ако морамо да страдамо, нека то буде на путу правде Твоје и истине Твоје; не допусти да буде због неправде наше или мржње ма према коме. Рецимо сви усрдно: Господе, помилуј.

Народ: Господе, помилуј. (три пута)

Још се молимо Богу, Спаситељу свих људи, и за непријатеље: да их Господ човекољубиви одврати од насиља над православним народом нашим; да нам не руше свете храмове и гробове, децу не убијају и народ не прогоне; него да се и они обрате на пут покајања, правде и спасења. Рецимо сви усрдно: Господе, помилуј.

Народ: Господе, помилуј. (три пута)

Возглас: Јер си милостив и човекољубив Бог, и Теби славу узносимо, Оцу и Сину и Светоме Духу, сада и увек и у векове векова.

Народ: Амин.

И по возгласу, кондак, глас 6: Непостидна Заштитнице хришћана, незаменљива пред Творцем Посреднице, не презри гласе мољења нас грешних, него као Блага притекни у помоћ нама који Ти са вером вапијемо: Пожури на молитву и похитај на умољавање, Богородице, свагдашња Заштитнице оних који Те поштују.

Степена 4. гласа:

Антифон 1:

Од младости моје многе страсти наваљују на мене, али Ти ме одбрани и спаси, Спасе мој.

Који ненавидите Сиона, постидите се од Господа, јер као трава огњем бићете спаљени.

Слава Оцу и Сину и Светоме Духу.

Светим Духом свака се душа оживотвори, чистотом се узвишује, осветљује се Тројичним јединством свештено тајно.

И сада и увек и у векове векова. Амин.

Светим Духом точе се благодатне струје, које сву твар напајају, ради животворства.

И одмах прокимен: Помињаћу Име Твоје у сваком нараштају и нараштају.

Стих: Чуј, Кћери, и види, и приклони ухо твоје (и заборави народ твој, и дом оца твојега, и зажелеће Цар лепоту твоју).

Свештеник: И да се удостојимо слушања Светог Јеванђеља, Господа Бога молимо.

Народ: Господе, помилуј. (три пута)

Свештеник: Премудрост, право стојмо, чујмо Свето Јеванђеље. Мир свима.

Народ: И духу твоме.

**Читање Светог Јеванђеља по Луки**

Народ: Слава Теби, Господе, слава Теби!

У дане оне Марија уставши отиде брзо у горски крај, у град Јудин, и уђе у дом Захаријин, и поздрави Јелисавету. И кад Јелисавета чу поздрав Маријин, заигра дете у утроби њеној, и Јелисавета се испуни Духа Светога, и повика громко, и рече: Благословена си Ти међу женама, и благословен је Плод утробе Твоје! И откуда мени ово, да дође Мати Господа мога к мени? Јер гле, када глас поздрава твога дође у уши моје, заигра дете радосно у утроби мојој. И благо оној која верова, јер ће се испунити што јој каза Господ. И рече Марија: Велича душа моја Господа, и обрадова се дух мој Богу Спасу моме, што погледа на смерност слушкиње Своје; јер гле, од сада ће ме блаженом звати сви нараштаји, што ми учини величину Силни, и свето Име Његово. И остаде Марија са њом око три месеца, и врати се дому своме.

И одмах Слава, глас 2: Оче, Сине и Душе, Тројице у Јединици, очисти мноштво сагрешења мојих.

И сада: Молитвама Богородице, Милостиви, очисти мноштво сагрешења мојих.

Онда: Помилуј ме, Боже, по великој милости Својој и по мноштву доброте Своје очисти безакоње моје.

Глас 6: Не повери ме људској заштити, Пресвета Владичице, него прими мољења слуге Твога: невоља ме ухватила, трпети не могу демонска стрељања; заклона немам, нити где да се склоним, јадник, одасвуд нападан, и утехе немам осим Тебе, Владичице света, Надо и Заштито верних, не презри мољење моје, корисно сатвори.

(Нико ко Теби притиче, не одлази од Тебе посрамљен, Пречиста Богородице Дјево, него иште благодат, и добија дар, за корисно мољење.

Богородице Дјево, Ти си преображај ожалошћених, ослобођење болујућих: спасавај град и народ твој Ти Која си мир узнемираваних, тишина буром витланих, једина Заштитнице верних.)

Свештеник: Спаси, Боже, народ Твој, и благослови наслеђе Своје, посети свет Твој милошћу и добротом, утврди моћ хришћана православних, и ниспошљи нам милости Твоје обилате: молитвама Свепречисте Владичице наше Богородице и Приснодјеве Марије; силом Часног и Животворнога Крста; заступништвом часних Небеских Сила Бестелесних; молитвама часног и славног Пророка, Претече и Крститеља Јована; Светих славних и свехвалних Апостола; Светих Отаца наших, и великих васељенских Учитеља и Светитеља: Василија Великог, Григорија Богослова и Јована Златоустог; Светог оца нашег Николаја, Архиепископа Мирликијског, Чудотворца; Светих српских Просветитеља и Учитеља: Саве, Арсенија, Максима, Василија Острошког, Петра Цетињског и Николаја Жичког; светих славних добропобедних Мученика и Новомученика, преподобних и богоносних Отаца наших; Светих и праведних Богородитеља Јоакима и Ане; (и Светога дана) и свих Светих - молимо Те Многомилостиви Господе, услиши нас грешне који Ти се молимо и помилуј нас.

Народ: Господе, помилуј. (дванаест пута)

Возглас: Милошћу и добротом и човекољубљем Јединородног Сина Твога, са Којим си благословен, са Свесветим и Благим и Животворним Твојим Духом, сада и увек и у векове векова. Амин.

**Песма 7.**

Ирмос: Дошавши негда из Јудеје у Вавилон младићи, вером у Тројицу, погасише пламен пећи, појући: Благословен јеси, Боже, отаца наших!

Припев: ***Пресвета Богородице, спаси нас.***

Хотећи, Спаситељу, да извршиш наше спасење, уселио си се у утробу Дјеве, Коју си показао Заступницом света. Благословен јеси, Боже, отаца наших!

Припев: ***Пресвета Богородице, спаси нас.***

Љубитеља милости, Кога си, Мати Чиста родила, моли да спасе од сагрешења и душевних нечистота све који са вером кличу: Благословен јеси, Боже, отаца наших!

Слава: Показао си да је Она која Те родила Ризница спасења, и Извор непропадљивости, и Кула сигурности, и Врата покајања онима који певају: Благословен јеси, Боже отаца наших!

И сада: Богородитељко, Која си нам Христа Спаса родила, удостоји исцељења од телесних слабости и душевних недуга оне који с љубављу приступају божанској заштити Твојој.

**Песма 8.**

Ирмос: Небескога Цара, Кога певају Војске Анђелске, хвалите и преузносите у све векове.

Припев: ***Пресвета Богородице, спаси нас.***

Не презри Дјево, оне који требају помоћ од Тебе, и певају и величају Те у све векове.

Припев: ***Пресвета Богородице, спаси нас.***

Слабост душе моје исцељујеш и телесне болести, Дјево, да Те прослављам, Благодатну, у векове.

Слава: Ти изливаш обиље исцељења онима, Дјево, који Те са вером певају, и величају Твоје неизрециво Рођење.

И сада: Нападе искушења и налете страсти, Ти одгониш, Дјево: стога Те певамо кроза све векове.

**Песма 9.**

Ирмос: Истинску Богородицу Тебе празнујемо, спасени Тобом, Чиста Дјево, величајући Те са Бестелесним Хоровима.

Припев: ***Пресвета Богородице, спаси нас.***

Не окрени се од бујица суза мојих, Дјево, јер си родила Христа, Који је са сваког лица утро сваку сузу.

Припев: ***Пресвета Богородице, спаси нас.***

Испуни срце моје радошћу, Дјево, јер си примила Пуноћу Радости (Христа) и уништила греховну жалост.

Припев: ***Пресвета Богородице, спаси нас.***

Онима који Ти прибегавају, Дјево, буди Пристаниште и Заштита и неразрушива Тврђава, и Прибежиште и Заштита и Радост.

Слава: Дјево, одгонећи мрак незнања, просветли зрацима светлости Твоје, оне који Те православно славе као Богородицу.

И сада: На месту болести и од злог стања клонулог Дјево, исцели, преводећи га из нездравља у здравље.

И одмах: Достојно је ваистину блаженом звати Тебе, Богородицу, увек блажену и пренепорочну и Матер Бога нашега. Часнију од Херувима и славнију неупоредиво од Серафима, Тебе што Бога Логоса непорочно роди, ваистину Богородицу Тебе величамо.

Свештеник кади жртвеник и народ (или дом у којем се пева Молебан), а ми певамо ове Богородичне, глас 8:

Песмама одајмо поштовање Господарици света, Узвишенијој од небеса, и Чистијој од сунчаних зрака, и Која нас је избавила од проклетства.

Од многих грехова мојих болује тело, пати и душа моја; к Теби прибегавам, Благодатној, Нади безнадежних, Ти ми помози.

Владичице и Мати Искупитеља, прими молбе недостојних слугу Твојих, да би посредовала код Онога Кога си родила. О, Владарко света, буди Посредница.

Певамо сада усрдно и складно песму Теби, Свехвалној Богородици. Са Претечом и свима Светима, моли Богородице, да будемо помиловани. Све војске Анђела, Претечо Господњи, Дванаесторице Апостола, сви Свети, учините са Богородицом молитву, да се спасемо.

Потом се чита: Свети Боже, Свети Моћни, Свети Бесмртни, помилуј нас. (три пута)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владару, опрости безакоња наша; Свети, посети и исцели немоћи наше, имена Твога ради.

Господе, помилуј. (три пута)

Слава Оцу и Сину и Светоме Духу, и сада и увек и у векове векова. Амин.

Оче наш који си на небесима, да се свети име Твоје, да дође царство Твоје, да буде воља Твоја и на земљи као на небу; хлеб наш насушни дај нам данас; и опрости нам дугове наше као што и ми опраштамо дужницима својим; и не уведи нас у искушење, но избави нас од злога.

Свештеник: Јер је Твоје Царство...

И ови тропари, глас 6: Помилуј нас, Господе, помилуј нас, јер ми грешници, немајући никаквог оправдања, Теби као Владару приносимо ову молитву: помилуј нас.

Слава: Господе, помилуј нас, јер се у Тебе уздасмо; не гневи се јако на нас, нити помињи безакоња наша, него и сада као Милостив погледај и избави нас од непријатеља наших; јер си Ти Бог наш, и ми смо народ Твој, сви смо дела руку Твојих, и Име Твоје призивамо.

И сада: Богородичан.

Отвори нам двери милосрђа, Благословена Богородице, да не погинемо ми који се у Тебе надамо, него да се Тобом избавимо од беда; јер си Ти спасење рода хришћанскога.

Господе помилуј. (дванаест пута)

Затим свештеник или ђакон: Помилуј нас, Боже, по великој милости Твојој, молимо Ти се, услиши и помилуј.

Народ: Господе, помилуј. (три пута)

Још се молимо за милост, живот, мир, здравље, спасење, похођење, опроштај и отпуштење грехова и напредак слугу Божјих (или слуге Божјег, или слушкиње Божје) име (имена).

Народ: Господе, помилуј. (три пута)

Још се молимо за сву браћу и за све православне хришћане.

Народ: Господе, помилуј. (три пута)

Господе, како је много непријатеља који војују против нас и говоре: Нема им помоћи ни од Бога ни од људи; Господе, Ти нам пружи руку Своју да останемо народ Твој и по вери и по делима. Ако морамо да страдамо, нека то буде на путу правде Твоје и истине Твоје; не допусти да буде због неправде наше или мржње ма према коме. Рецимо сви усрдно: Господе, помилуј.

Народ: Господе, помилуј. (три пута)

Још се молимо Богу, Спаситељу свих људи, и за непријатеље: да их Господ човекољубиви одврати од насиља над православним народом нашим; да нам не руше свете храмове и гробове, децу не убијају и народ не прогоне; него да се и они обрате на пут покајања, правде и спасења. Рецимо сви усрдно: Господе, помилуј.

Народ: Господе, помилуј. (три пута)

Возглас: Јер си милостив и човекољубив Бог, и Теби славу узносимо, Оцу и Сину и Светоме Духу, сада и увек и у векове векова.

Народ: Амин.

**Молитва Пресветој Богородици**

О, Пресвета Госпођо, Владарко Богородице! Ти си узвишенија од свих Анђела и Арханђела, и драгоценија од свеколике творевине; Ти си Помоћница онима којима је неправда учињена; Ти си Нада безнадежнима; Ти си Заступница убогих, Утеха ожалошћених, Хранитељка гладних, Одећа нагих, Исцељење болних, Спасење грешних; Ти си помоћ и заштита свих хришћана!

О, Свемилостива Госпођо, Дјево Богородице Владатељко, милошћу Својом спаси и помилуј благоверни, православни род наш. Спаси, Госпођо, и помилуј слуге Твоје: Свете Патријархе православне, преосвећене митрополите, архиепископе и епископе, и сав свештенички и монашки ред; и благоверне чланове управе и градоначелнике, војне старешине, и христољубиву војску, и све православне хришћане; заштити их часном ризом Својом и умоли, Госпођо, Христа Бога нашег, Који се из Тебе оваплотио без семена, да нас Својом вишњом силом наоружа против видљивих и невидљивих непријатеља наших.

О, Свемилостива Госпођо, Владарко Богородице, подигни нас из дубине греховне, и избави нас од глади, погибије, земљотреса и потопа, од огња и мача, од најезде туђинаца и међусобног рата, и од напада вражијег, и од штетних ветрова, и од смртоносне ране, и од сваког зла. Подај, Госпођо, мир и здравље слугама Твојим, свима православним хришћанима, и просвети им ум и очи срца на спасење; и удостоји нас, грешне слуге Твоје, Царства Сина Твога, Христа Бога нашег.

Возглас: Јер је моћ Његова благословена и свепрослављена, са Беспочетним Оцем Његовим, и са Пресветим и Благим и Животворним Духом Његовим, сада и увек и у векове векова. Амин.

Отпуст, и потом, за време целивања иконе Богородице, пева се:

Глас 2: Предобра, штитиш све оне, који с вером прибегавају Твојој моћној руци, јер другу свагдашњу Посредницу пред Богом немамо у опасностима и невољама ми грешници, притиснути многим гресима, Мати Бога Вишњега; зато Ти припадамо: Избави од сваке невоље слуге Твоје.

Свих ожалошћених Радости, и обесправљених Заштитнице, и гладних Храно, и странствујућих Утехо, и слепих Палицо, болујућих Посето, напаћених Покрове и Заштито, и сирочади Помоћницо, Мати Бога Вишњега Ти јеси, Пречиста; похитај, молимо Те, избави слуге Твоје.

Глас 8: Владичице, прими молитве слугу Твојих, и избави нас од сваке невоље и жалости.

Глас 2: Сву наду своју на Тебе полажем, Мати Божија, сачувај ме под заштитом Твојом.

**ОТПУСНИ ТРОПАРИ ВАСКРСНИ**

(свих осам гласова, са Богородичнима и ипакојима њиховим)

**Глас 1.**

Тропар: Док камен беше запечаћен од Јудеја, и војници чуваху пречисто Тело Твоје, васкрсао си тридневан, Спасе, дарујући живот свету. Тога ради Силе Небеске клицаху Ти, Животодавче: Слава Васкрсењу Твоме, Христе! Слава Царству Твоме! Слава Домостроју Твоме, Једини Човекољупче.

Богородичан: Док Гаврило говораше Теби, Дјево: Радуј се! са гласом оваплоћаваше се Владика свију, у Теби, светом Ковчегу, као што рече праведни Давид; јавила се јеси шира од небеса, носећи Саздатеља Твојега. Слава Ономе Који се уселио у Тебе! Слава Рођеноме од Тебе! Слава Ономе Који нас је ослободио рођењем Твојим.

Ипакој: Разбојниково покајање Рај задоби, а плач Мироносица радост објави: да си васкрсао, Христе Боже, дарујући свету велику милост.

**Глас 2.**

Тропар: Када си сишао у смрт, Животе Бесмртни, тад си ад умртвио светлошћу Божанства; а кад си и умрле из доњих дубина васкрсао, све Силе Небеске клицаху (Ти): Животодавче, Христе Боже наш, слава Теби!

Богородичан: Све су несхватљиве, све су преславне, тајне Твоје, Богородице; јер, чистотом запечаћеном и девством очуваним, позната си као Мати истинита, Бога родивши Истинитог: Њега моли да спасе душе наше.

Ипакој: После страдања, жене отишавши на гроб да помажу тело Твоје, Христе Боже, видеше Анђеле у гробу, и уплашише се. Али од њих чуше глас да је Господ васкрсао, дарујући свету велику милост.

**Глас 3.**

Тропар: Да се веселе бића небеска, и да се радују бића земаљска, јер Господ показа моћ мишицом Својом; смрћу уништи смрт, поставши Прворођени из мртвих; из утробе адове избави нас, и свету дарова велику милост.

Богородичан: Тебе, Посредницу спасења рода нашега, опевамо Богородице Дјево; јер телом од Тебе узетим, Син Твој и Бог наш, примивши страдање на Крсту, избави нас од трулежи, као Човекољубац.

Ипакој: Задивљујући виђењем, освежавајући речима, светлосни Анђео Мироносицама говораше: Што тражите Живога у гробу? Устаде, испразнивши гробове! Разумите Неизменљивога Променитеља распадљивости, и Богу реците: Како су страшна дела Твоја, јер си спасао род човечански!

**Глас 4.**

Тропар: Светлорадосну проповед васкрсења, од Ангела дознавши Господње Ученице, и прадедовску осуду одбацивши, Апостолима хвалећи се говораху: Побеђена би смрт, васкрсе Христос Бог, дарујући свету велику милост.

Богородичан: Тајна од века сакривена, и Анђелима непозната, Тобом се, Богородице, нама на земљи објави: Бог у несливеном сједињењу Оваплоћаван, Који нас ради добровољно примивши Крст, њиме васкрсе првосазданог (Адама), и спасе од смрти душе наше.

Ипакој: Мироносице, које прве видеше преславно Твоје Васкрсење, Апостолима проповедаху, Христе: да си васкрсао као Бог, дајући свету велику милост.

**Глас 5.**

Тропар: Сабеспочетнога Оцу и Духу Логоса, Који се од Дјеве родио за наше спасење, опевајмо верни, и поклонимо Му се; јер је благоволео да телом узиђе на Крст и смрт да претрпи, и васкрсне (све) умрле, славним васкрсењем Својим.

Богородичан: Радуј се, Двери Господња непролазна! Радуј се, Заштито и Покрове свих који Ти притичу! Радуј се, тихо Пристаниште и Неискусобрачна, Која си родила телом Творца Твога и Бога; молећи не престај за оне који поју и клањају се Рођењу Твоме.

Ипакој: Мироносице жене, збуњене у мислима од анђелског виђења, и душом просветљене Божанским васкрсењем, Апостолима благовешћаху: Објавите народима Васкрсење Господа, Који ће вас чудесима помагати, и нама дати велику милост.

**Глас 6.**

Тропар: Анђелске Силе на гробу Твојем, и стражари бише умртвљени. А Марија стајаше код гроба, тражећи пречисто Твоје тело. Запленио си ад, не претрпевши (штете) од њега; сусрео си Дјеву, дарујући живот. Васкрсли из мртвих, Господе, слава Теби.

Богородичан: Благословеном назвавши Твоју Матер, дошао си на страдање добровољно; засијао си на Крсту, хотећи потражити Адама, и говорио си Анђелима: Радујте се са мном, јер је нађена изгубљена драхма. Боже наш, Који си све мудро уредио, слава Теби.

Ипакој: Добровољном и животворном Твојом смрћу, Христе, вратнице адове скршио си као Бог, и древни Рај нама отворио васкрснувши из мртвих, избавио си од трулежи живот наш.

**Глас 7.**

Тропар: Разорио си Крстом Твојом смрт, отворио си разбојнику Рај, мироносицама плач (у радост) претворио си, а Апостолима заповедио да проповедају да си васкрсао, Христе Боже, дарујући свету велику милост.

Богородичан: Као Ризница нашега васкрсења, Свеопевана, све који се надају на Тебе, изведи из јаме и дубине грехова. Јер родивши Спасење наше, спасила си поробљене греху, Ти Која си пре рођења Дјева, и у рођењу Дјева, и по рођењу опет остајеш Дјева.

Ипакој: Ти Који си узео на Себе обличје наше, и Крст телесно претрпео, спаси ме Васкрсењем Твојим, Христе Боже, као Човекољубац.

**Глас 8.**

Тропар: С висине сишао јеси, Благосрдачни, погребење тридневно примио јеси, да нас ослободиш страдања, Животе и Васкрсење наше, Господе, слава Теби.

Богородичан: Нас ради рођени од Дјеве, и распеће претрпевши, Благи, смрћу си смрт уништио, и васкрсење пројавио као Бог; не презри створења руку Твојих; јави човекољубље Твоје, Милостиви; прими Родитељку Твоју Богородицу Која се моли за нас, и спаси, Спасе наш, народ обезнађени.

Ипакој: Мироносице представши гробу Животодавца, тражаху Владику Бесмртнога међу мртвима, и радост Благе вести примивши од Анђела, Апостолима јављаху: да је васкрсао Господ, дарујући свету велику милост.

**ОТПУСНИ ТРОПАРИ**

у остале дане седмице, када нема празника

У Недељу увече, тропар, глас 4: Небесних војски Архистратизи, молимо вас свагда ми недостојни, да вашима молитвама оградите нас, кровом крила ваше нематеријалне славе, чувајући нас који притичемо усрдно и вапијемо: од невоља избавите нас, као Чиноначалници Вишњих Сила.

Богородичан, глас исти: Одгајеној у храму у Светињи над светињама, одевеној вером и премудрошћу и пречистим девством, Архистратиг Гаврило донесе с неба поздрав: Радуј се! Радуј се, Благословена! Радуј се, Препрослављена, Господ је с Тобом!

Кондак, глас 2: Архистратизи Божији, служитељи Божанске славе, Ангелима Началници и људима Наставници, измолите за нас све корисно и велику милост, као Архистратизи Бестелесних Сила.

У Понедељак увече, глас 2: Спомен Праведнога је с похвалама, а Теби је довољно сведочанство Господње, Претечо; јер се показа, ваистину, часнији од Пророка, удостојивши се да у водама крстиш Проповеданога; зато, за Истину пострадавши радујући се, благовестио си онима у аду Бога Јављенога у телу, Који узима грех света, и дарује нама велику милост.

Богородичан, глас исти: Божанске природе постадосмо Тобом причесници, Богородице Приснодјево, јер си нам родила Бога Оваплоћенога. Зато Те, како и треба, побожно величамо.

Кондак, глас 2: Пророче Божији и Претечо благодати, главу Твоју као најсветији нар нашавши у земљи, исцељења свагда добијамо, јер опет, као и раније, Ти у свету проповедаш покајање.

У Уторак увече, тропар глас 1: Спаси, Господе, народ Твој, и благослови наслеђе Твоје; победу даруј православнима над (свима) противницима, и Крстом Твојим сачувај народ Твој православни.

Крстобогородичан, глас исти: Твоје заступништво стекавши, Пречиста, и Твојим молитвама од невоља избављани, Крстом Сина Твога свагда чувани, сви Те, како и треба, побожно величамо.

Кондак, глас 4: Узневши се на Крст добровољно, Христоименом Твоме новом народу даруј милости Твоје, Христе Боже; развесели силом Твојом православни и христољубиви род наш, победу дајући над противницима, јер за помоћ има Твоје оружје мира (Крст Свечасни), као непобедиву победу.

У Среду увече, тропар глас 3: Апостоли Свети, молите Милостивога Бога, да сагрешења опроштење дарује душама нашим.

Други тропар, глас 4: Правило вере, образац кротости, учитеља уздржања објави те стаду твоме сама истина ствари; тога ради стекао си смирењем висину, сиромаштвом богатство: Оче Свештеноначалниче Николаје, моли Христа Бога, да спасе душе наше.

Богородичан: Логоса Очевог, Христа Бога нашег, од Тебе оваплоћеног познасмо, Богородице Дјево, једина Чиста, једина Благословена; зато Те непрестано хвалећи величамо.

Кондак Апостолима, глас 3: Постојане и богојављене Проповеднике, врхунац Ученика Твојих, Господе, примио си у насладу Твојих блага и у покој; јер си страдања и смрт њихову примио већма од сваке жртве плодова, Једини Зналче тајни срдаца.

Кондак Светог Николе, глас 3: У Мири (Ликијској), Светитељу, показао се јеси свештенослужитељ, јер си Христово Јеванђеље испунио, Преподобни; положио си душу своју за народ твој, и спасао си невине од смрти; тога ради посветио се јеси, као велики Тајник Божије благодати.

У Четвртак увече, тропар глас 1: Спаси, Господе, народ Твој, и благослови наслеђе Твоје; победу даруј православнима над (свима) противницима, и Крстом Твојим сачувај народ Твој православни.

Крстобогородичан, глас исти: Твоје заступништво стекавши, Пречиста, и Твојим молитвама од невоља избављани, Крстом Сина Твога свагда чувани, сви Те, како и треба, побожно величамо.

Кондак, глас 4: Узневши се на Крст добровољно, христоименом Твоме новом народу даруј милости Твојој, Христе Боже; развесели силом Твојом православни и христољубиви род наш, победу дајући над противницима, јер за помоћ има Твоје оружје мира (Крст Свечасни), као непобедиву победу.

У Петак увече, тропар Свима Светима, глас 2: Апостоли, Мученици и Пророци, Светитељи, Преподобни и Праведни, подвиг добро завршивши и веру сачувавши, смелост имајући пред Спасом, Њега, као Благог, молите за нас: да спасе душе наше.

Уснулима, глас 2: Помени, Господе, као Добар слуге Твоје, и све што у животу сагрешише опрости; јер нико није безгрешан, осим Тебе, Који можеш и престављенима дати покој.

Богородичан: Мати Света неизрециве Светлости, анђелским песмама Тебе поштујући, православно Те величамо.

Кондак Свима Светима, глас 8: Као првине природе, Засадитељу твари, васељена приноси Ти, Господе, богоносне Мученике; њиховим молитвама у миру дубоком Цркву Твоју и народ Твој, Богородицом сачувај, Многомилостиви.

Уснулима, кондак, глас 8: Са светима упокој, Христе, душе слугу Твојих, где нема бола, ни жалости, ни уздисања, но где је живот бесконачни.

**БОГОРОДИЧНИ ОТПУСТИТЕЉНИ**

за сваки глас, који се певају целе године на **Вечерњу** и на **Јутрењу**, на **Бог Господ**,и опет на крају **Јутрења**

**Глас 1.**

У Недељу увече и у Понедељак на **Бог Господ**: Чудо над чудима, Благодатна, гледајући у Теби, (сва) твар се радује; јер си зачела безсемено, и родила си неизрециво, Онога Кога Анђелски чинови не могу гледати; Њега моли за душе наше.

На крају Јутрења: Пречиста Богородице, на небесима Благословена, и на земљи Славословљена, радуј се, Невесто Неневесна.

У Понедељак увече и у Уторак на **Бог Господ**: Зачевши недодирив Огањ Божанства, и родивши безсемено Извор живота Господа, Благодатна Богородице, спасавај оне који Те величају.

На крају Јутрења: Безматерног на небесима, изнад ума и слуха, на земљи без оца родила јеси; Њега моли, Богородице, за душе наше.

У Уторак увече и у Среду на **Бог Господ**: Твоје заступништво имајући, Пречиста, и Твојим молитвама избављани од невоља, Крстом Сина Твога свагда чувани, по дужности Те сви побожно величамо.

На крају Јутрења: Пречиста Богородице, на небесима Благословена, и на земљи Славословљена, радуј се, Невесто Неневесна.

У Среду увече и у Четвртак на **Бог Господ**: Зачевши недодирив Огањ Божанства, и родивши безсемено Извор живота Господа, Благодатна Богородице, спасавај оне који Те величају.

На крају Јутрења: Безматерног на небесима, изнад ума и слуха, на земљи без оца родила јеси; Њега моли, Богородице, за душе наше.

У Четвртак увече и у Петак на **Бог Господ**: Твоје заступништво имајући, Пречиста, и Твојим молитвама избављани од невоља, Крстом Сина Твога свагда чувани, по дужности Те сви побожно величамо.

На крају Јутрења: Пречиста Богородице, на небесима Благословена, и на земљи Славословљена, радуј се, Невесто Неневесна.

У Петак увече и у Суботу на **Бог Господ**: Док Гаврило говораше Теби, Дјево: Радуј се! са гласом се оваплоћаваше Владика свију, у Теби, светом Ковчегу, као што рече праведни Давид; јавила се јеси шира од небеса, носећи Саздатеља Твојега. Слава Ономе Који се уселио у Тебе! Слава Рођеноме од Тебе! Слава Ономе Који нас је ослободио рођењем Твојим!

На крају Јутрења: Безматерног на небесима, изнад ума и слуха, на земљи без оца родила јеси; Њега моли, Богородице, за душе наше.

**Глас 2.**

У Недељу увече и у Понедељак на **Бог Господ**: Будући Извор милосрђа, удостој нас сажаљења, Богородице; погледај на народ који је сагрешио, јави као увек моћ Твоју. Јер надајући се на Тебе, кличемо ти: Радуј се! - као некада Гаврил, Војвода Бестелесних (Сила).

На крају Јутрења: Света Мати Неизрециве Светлости, чествујући Те анђелским песмама, ми Те побожно величамо.

У Понедељак увече и у Уторак на **Бог Господ**: Божанске природе учесници постасмо Тобом, Богородице Приснодјево, јер си нам Бога Оваплоћеног родила. Зато Те по дужности побожно величамо.

На крају Јутрења: Тебе величамо, Богородице, кличући: Радуј се, Облаче Незалазне Светлости, носећи у недрима самога Господа Славе!

У Уторак увече и у Среду на **Бог Господ**: Препрослављена јеси, Богородице Дјево, опевамо Те; јер Крстом Сина Твога ад би уништен, и смрт усмрћена, ми умртвљени устадосмо, и живота се удостојисмо, Рај задобисмо - древну насладу. Зато благодарећи, славословимо као Моћнога Христа Бога нашега, и Јединога Многомилостивога.

На крају Јутрења: Тебе величамо, Богородице, кличући: Радуј се, Жезле, из кога Бог безсемено произрасте и погуби смрт на дрвету (Крста)!

У Среду увече и у Четвртак на **Бог Господ**: Божанске природе учесници постасмо Тобом, Богородице Приснодјево, јер си нам Бога Оваплоћеног родила. Зато Те по дужности побожно величамо.

На крају Јутрења: Тебе величамо, Богородице, кличући: Радуј се, Облаче Незалазне Светлости, носећи у недрима самога Господа Славе!

У Четвртак увече и у Петак на **Бог Господ**: Препрослављена јеси, Богородице Дјево, опевамо Те; јер Крстом Сина Твога ад би уништен, и смрт усмрћена, ми умртвљени устадосмо, и живота се удостојисмо, Рај задобисмо - древну насладу. Зато благодарећи, славословимо као Моћнога Христа Бога нашега, и Јединога Многомилостивога.

На крају Јутрења: Тебе величамо, Богородице, кличући: Радуј се, Жезле, из кога Бог безсемено произрасте и погуби смрт на дрвету (Крста)!

У Петак увече и у Суботу на **Бог Господ**: Све су несхватљиве, све су преславне, тајне Твоје, Богородице; јер, чистотом запечаћеном и девством очуваним, позната си као Мати истинита, Бога родивши Истинитог; Њега моли да спасе душе наше.

На крају Јутрења: Света Мати Неизрециве Светлости, чествујући Те анђелским песмама, ми Те побожно величамо.

Ако се пева Алилуја, при било којем (владајућем) гласу, говори се ово, глас 2: Апостоли, Мученици и Пророци, Светитељи, Преподобни и Праведни, подвиг добро завршивши и веру сачувавши, смелост имајући пред Спасом, Њега, као Благог, молите за нас: да спасе душе наше.

Слава, Заупокојан: Помени, Господе, као Добар слуге Твоје, и све што у животу сагрешише, опрости; јер нико није безгрешан, осим Тебе, Који можеш и престављенима дати покој.

И сада: Света Мати Неизрециве Светлости, чествујући Те анђелским песмама, ми Те побожно величамо.

**Глас 3.**

У Недељу увече и у Понедељак на **Бог Господ**: Красоти девичанства Твога, и пресветлој чистоти Твојој, Гаврило се задиви и клицаше Ти, Богородице: Коју ћу похвалу достојну Ти принети? Како ли ћу Тебе назвати? - немоћујем и вансебујем. Зато, као што ми је заповеђено, кличем Ти: Радуј се, Благодатна!

На крају Јутрења: Свако где се спасава, тамо с правом и прибегава. А које је друго такво уточиште, као Ти, Богородице, Која штитиш душе наше?

У Понедељак увече и у Уторак на **Бог Господ**: Уточиште и снаго наша, Богородице, моћна Помоћи света; молитвама Твојим заштити слуге Твоје од сваке невоље, Једина Благословена.

На крају Јутрења: Свако где се спасава, тамо с правом и прибегава. А које је друго такво уточиште, као Ти, Богородице, Која штитиш душе наше?

У Уторак увече и у Среду на **Бог Господ**: Моћну Палицу стекавши, Крст Сина Твога, Богородице; њиме рушимо завере непријатеља, а Тебе љубављу непрестано величамо.

На крају Јутрења: Уточиште и снаго наша, Богородице, моћна Помоћи света; молитвама Твојим заштити слуге Твоје од сваке невоље, Једина Благословена.

У Среду увече и у Четвртак на **Бог Господ**: Пророци проповедаше, Апостоли научише, Мученици исповедише, а ми веровасмо да си Ти ваистину Богородица, зато и величамо Твоје неизрециво Рођење.

На крају Јутрења: Свако где се спасава, тамо с правом и прибегава. А које је друго такво уточиште, као Ти, Богородице, Која штитиш душе наше?

У Четвртак увече и у Петак на **Бог** Г**оспод**: Моћну Палицу стекавши, Крст Сина Твога, Богородице; њиме рушимо завере непријатеља, а Тебе љубављу непрестано величамо.

На крају Јутрења: Уточиште и снаго наша, Богородице, моћна Помоћи света; молитвама Твојим заштити слуге Твоје од сваке невоље, Једина Благословена.

У **Петак** увече и у **Суботу** на **Бог Господ**: Тебе, Посредницу спасења рода нашега, опевавамо Богородице Дјево; јер телом од Тебе узетим, Син Твој и Бог наш, примивши страдање на Крсту, избави нас од трулежи, као Човекољубац.

На крају Јутрења: Пророци проповедаше, Апостоли научише, Мученици исповедише, а ми веровасмо да си Ти ваистину Богородица, зато и величамо Твоје неизрециво Рођење.

**Глас 4.**

У Недељу увече и у Понедељак на **Бог Господ**: Одгајеној у храму, у Светињи над светињама, Одевеној вером и премудрошћу и пречистим девством, Архистратиг Гаврило донесе с неба поздрав: Радуј се! Радуј се, Благословена! Радуј се, Препрослављена, Господ је с Тобом!

На крају Јутрења: Пошто си узвишенија од свих створења, немоћни смо да Те достојно опевамо, Богородице; зато Те молимо: Даром Твојим помилуј нас.

У Понедељак увече и у Уторак на **Бог Господ**: Богородици сада усрдно притекнимо ми грешни и смирени, и припаднимо у покајању вапијући из дубине душе: Владичице, помози, сажаливши се на нас; похитај, пропадамо од мноштва сагрешења, не отпусти слуге Твоје празне, јер Тебе имамо као једину Наду.

На крају Јутрења: Тебе величамо, Богородице, кличући: Ти си Купина, у којој Мојсије неопаљиво виде као пламен Огањ Божанства!

У Уторак увече и у Среду на **Бог Господ**: Дјево Свебеспрекорна, Мати Христа Бога, мач је прошао Твоју пресвету душу, када си добровољно Распињанога видела, Сина и Бога Твога; Њега, Благословена, не престај молећи, да нам дарује опроштај грехова.

На крају Јутрења: Тебе величамо, Богородице, кличући: Ти си Гора, од које се неизрециво одсече Камен (Христос), и врата пакла уништи!

У Среду увече и у Четвртак на **Бог Господ**: Логоса Очевог, Христа Бога нашега, од Тебе Оваплоћеног познасмо, Богородице Дјево, једина Чиста, једина Благословена; зато Те непрестано певајући величамо.

На крају Јутрења: Пошто си узвишенија од свих створења, немоћни смо да Те достојно опевамо, Богородице; зато Те молимо: Даром Твојим помилуј нас.

У Четвртак увече и у Петак на **Бог Господ**: Дјево Свебеспрекорна, Мати Христа Бога, мач је прошао Твоју пресвету душу, када си добровољно Распињанога видела, Сина и Бога Твога; Њега, Благословена, не престај молећи, да нам дарује опроштај грехова.

На крају Јутрења: Тебе величамо, Богородице, кличући: Ти си Гора, од које се неизрециво одсече Камен (Христос), и врата пакла уништи!

У Петак увече и у Суботу на **Бог Господ**: Тајна од века сакривена, и Анђелима непозната, Тобом се, Богородице, нама на земљи објави; Бог у несливеном сједињењу Оваплоћаван, Који нас ради добровољно примивши Крст, њиме васкрсе првосазданог (Адама), и спасе од смрти душе наше.

На крају Јутрења: Тебе величамо, Богородице, кличући: Ти си Купина, у којој Мојсије неопаљиво виде као пламен Огањ Божанства!

**Глас 5.**

У Недељу увече и у Понедељак на **Бог Господ**: Са Анђелима небеска, са људима земаљска (бића), гласом радовања, Богородице, кличемо Ти: Радуј се, Врата шира од небеса! Радуј се, једино Спасење рођених на земљи! Радуј се, Чиста, Благодатна, Која си родила Бога Оваплоћеног!

На крају Јутрења: Христе Боже, Који си од Дјеве засијао свету, и Њоме нас показао синове светлости, помилуј нас.

У Понедељак увече и у Уторак на **Бог Господ**: Брзу Твоју заштиту и помоћ и милост покажи слугама Твојим, Пречиста, и валове штетних помисли укроти, и душу моју палу подигни, Богородице; јер знам, Дјево, знам да можеш све што хоћеш.

На крају Јутрења: Мати Божија Пресвета, Заштито хришћана, избави по обичају народ Твој, који Ти усрдно вапије; уништи срамне и горде помисли, да Ти кличемо: Радуј се, Приснодјево!

У Уторак увече и у Среду на **Бог Господ**: Крстом Сина Твога, Благодатна, сва се идолска обмана уништи, и демонска моћ је згажена; зато Те верни по дужности свагда опевамо и благосиљамо, и славећи Те као истинску Богородицу, ми Те величамо.

На крају Јутрења: Христе Боже, Који си од Дјеве засијао свету, и Њоме нас показао синове светлости, помилуј нас.

У Среду увече и у Четвртак на **Бог Господ**: Чудесна Дјевина тајна показа се свету спасоносна, јер се Ти од Ње роди безсемено, и телом се показа нетрулежан, Господе, Радости свију, слава Теби.

На крају Јутрења: Мати Божија Пресвета, Заштито хришћана, избави по обичају народ Твој, који Ти усрдно вапије; уништи срамне и горде помисли, да Ти кличемо: Радуј се, Приснодјево!

У Четвртак увече и у Петак на **Бог Господ**: Крстом Сина Твога, Благодатна, сва се идолска обмана уништи, и демонска моћ је згажена; зато Те верни по дужности свагда опевамо и благосиљамо, и славећи Те као истинску Богородицу, ми Те величамо.

На крају Јутрења: Христе Боже, Који си од Дјеве засијао свету, и Њоме нас показао синове светлости, помилуј нас.

У Петак увече и у **Суботу** на **Бог Господ**: Радуј се, Двери Господња непролазна! Радуј се, Заштито и Покрове свих који Ти притичу! Радуј се, тихо Пристаниште, и Неискусобрачна, Која си родила телом Творца Твога и Бога; молећи не престај за оне који опевају и клањају се Рођењу Твоме.

На крају Јутрења: Христе Боже, Који си од Дјеве засијао свету, и Њоме нас показао синове светлости, помилуј нас.

**Глас 6.**

У Недељу увече и у Понедељак на **Бог Господ**: Гаврилов поздрав Дјеви постаде спасење свету; јер је Она чула: Радуј се! и није побегла од поздрава, нити је посумњала као Сара у шатору, него овако говораше: Ево слушкиње Господње, нека ми буде по речи Твојој.

На крају Јутрења: Арханђелску реч примила јеси, и Херувимски Престо показала се јеси, и у наручју Твоме носила јеси, Богородице, Наду душа наших.

У Понедељак увече и у Уторак на **Бог Господ**: Добра Надо света, Богородице Дјево, Твоју и једину моћну заштиту иштемо; сажали се на народ незаштићени; умоли Милостивога Бога да избави душе наше од сваке опасности, Једина Благословена.

На крају Јутрења: Нико ко Теби притиче, не одлази од Тебе посрамљен, Пречиста Дјево Богородице, него иште благодат и добија дар, за корисно мољење.

У Уторак увече и у Среду на **Бог Господ**: Богородице Дјево, моли Сина Твога, Који се добровољно распео на Крсту, и све нас од обмане ослободио, Христа Бога нашег, да помилује душе наше.

На крају Јутрења: Пре векова од Оца без матере Рођенога, Сина и Логоса Божијег, у последња времена родила си Оваплоћенога од чисте крви Твоје, Богородитељко, без мужа; Њега моли да нам пре краја дарује опроштај грехова.

У Среду увече и у Четвртак на **Бог Господ**: Света Владичице Чиста, Бога нашега Мати, Која си Творца свих неизрециво родила, моли са Свештеним Апостолима свагда благост Његову, да нас избави од страдања, и дарује опроштај грехова.

На крају Јутрења: Великих дарова, Чиста Дјево Богомати, Ти се удостоји, јер си родила телом Једнога од Тројице, Христа Животодавца, на спасење душа наших.

У Четвртак увече и у Петак на **Бог Господ**: Богородице Дјево, моли Сина Твога, Који се добровољно распео на Крсту, и све нас од обмане ослободио, Христа Бога нашег, да помилује душе наше.

На крају Јутрења: Пре векова од Оца без матере Рођенога, Сина и Логоса Божијег, у последња времена родила си Оваплоћенога од чисте крви Твоје, Богородитељко, без мужа; Њега моли да нам пре краја дарује опроштај грехова.

У Петак увече и у Суботу на **Бог Господ**: Предсказује Гедеон зачеће, и казује Давид рођење Твоје, Богородице; јер Логос у утробу Твоју сиђе као роса на руно, и произвела си без семена, Спасење свету, Земљо Света, Христа Бога нашега, Благодатна.

Васкрсни Богородичан 6. гласа је: Благословеном назвавши Твоју Матер, дошао си на страдање добровољно; засијао си на Крсту, хотећи потражити Адама, и говорио си Анђелима: Радујте се са мном, јер је нађена изгубљена драхма; Боже наш, Који си све мудро уредио, слава Теби.

На крају Јутрења: Пре векова од Оца без матере Рођенога, Сина и Логоса Божијег, у последња времена родила си Оваплоћенога од чисте крви Твоје, Богородитељко, без мужа; Њега моли да нам пре краја дарује опроштај грехова.

**Глас 7.**

У Недељу увече и у Понедељак на **Бог Господ**: Богородице Дјево Беспрекорна, моли са Вишњим Силама Сина Твога, да пре краја дарује опроштај сагрешења нама који Те верно славимо.

На крају Јутрења: Превазишла си Силе Небеске, јер си се показала Храмом Божанским, Благословена Богородице, пошто си родила Христа, Спаса душа наших.

У Понедељак увече и у Уторак на **Бог Господ**: Радуј се! - приносимо Ти поздрав, Богородице, јер се показа вишом од Анђела, Бога родивши.

На крају Јутрења: Молитвама Богородице умири живот наш, нас који Ти вапијемо: Милостиви Господе, слава Теби.

У Уторак увече и у Среду на **Бог Господ**: Христа Бога, Који се распео за нас, и разорио моћ смрти, непрестано моли, Богородице Дјево, да спасе душе наше.

На крају Јутрења: Избави нас, Богородице, од грехова који нас обузеше; јер друге Наде ми верни немамо, осим Тебе, и од Тебе Бога рођенога.

У Среду увече и у Четвртак на **Бог Господ**: Плод утробе Твоје, Пречиста, Дјево, испуњење је Закона и Пророка; зато Те као Богородицу словесно славимо и благочестиво величамо.

На крају Јутрења: Плод утробе Твоје, Богоневесто, показа се људима Узрочник спасења; зато Тебе Богородицу умом и језиком славећи, верни величамо.

У **Четвртак** увече и у **Петак** на **Бог Господ**: Христа Бога, Који се распео за нас, и разорио моћ смрти, непрестано моли, Богородице Дјево, да спасе душе наше.

На крају Јутрења: Избави нас, Богородице, од грехова који нас обузеше; јер друге Наде ми верни немамо, осим Тебе, и од Тебе Бога рођенога.

У **Петак** увече и у **Суботу** на **Бог Господ**: Као Ризница нашега васкрсења, Свеопевана, које се надају на Тебе, изведи из јаме и дубине грехова. Јер родивши Спасење наше, спасила си поробљене греху, Ти Која си пре рођења Дјева, и у рођењу Дјева, и по рођењу опет остајеш Дјева.

На крају Јутрења: Радуј се Ти, Која си Несместивога на небесима, сместила у утроби Твојој. Радуј се, Дјево, проповеди Пророка, кроз Коју засија Емануил (=С нама Бог)! Радуј се, Мати Христа Бога!

**Глас 8.**

У Недељу увече и у Понедељак на **Бог Господ**: Радуј се, Ти Која си кроз Анђела примила Радост света! Радуј се, Ти Која си родила Творца Твога и Господа! Радуј се, Ти Која се удостоји да будеш Мати Божија!

На крају Јутрења: Радуј се, Двери Цара Славе, коју Свевишњи једини прође, и једину запечаћену сачува, на спасење душа наших.

У **Понедељак** увече и у Уторак на **Бог Господ**: Непоколебиву Тврђаву вере, и часни Дар душа наших, Богородицу, песмама величајмо верни: Радуј се Ти Која си Камен живота у утроби Твојој сместила! Радуј се, Надо (свих) крајева света, Заштито ожалошћених! Радуј се, Невесто Неневесна!

На крају Јутрења: Дјево Пречиста, спаси нас молитвама Твојим, подижући Мајчинску утробу Сину Твоме и Богу нашем.

У Уторак увече и у Среду на **Бог Господ**: Јагње и Пастира и Спаса света, на Крсту видећи Родитељка (Твоја), говораше са сузама: Свет се радује примајући избављење, а утроба моја гори гледајући Твоје распеће, које за све трпиш, Сине и Боже мој.

На крају Јутрења: Плод утробе Твоје, Пречиста, Дјево, испуњење је Закона и Пророка; зато Те као Богородицу словесно славимо и благочестиво величамо.

У Среду увече и у Четвртак на **Бог Господ**: Духовна Двери живота, Пречиста Богородице! Оне који Ти с вером притичу избави од невоља, да славимо пречисто Рођење Твоје, на спасење душа наших.

На крају Јутрења: Дјево Пречиста, спаси нас молитвама Твојим, подижући Мајчинску утробу Сину Твоме и Богу нашем.

У Четвртак увече и у Петак на **Бог Господ**: Јагње и Пастира и Спаса света, на Крсту видећи Родитељка (Твоја), говораше са сузама: Свет се радује примајући избављење, а утроба моја гори гледајући Твоје распеће, које за све трпиш, Сине и Боже мој.

На крају Јутрења: Плод утробе Твоје, Пречиста, Дјево, испуњење је Закона и Пророка; зато Те као Богородицу словесно славимо и благочестиво величамо.

У Петак увече и у Суботу на **Бог Господ**: Нас ради рођени од Дјеве, и распеће претрпевши, Благи, смрћу си смрт уништио, и васкрсење пројавио као Бог; не презри створења руку Твојих, јави човекољубље Твоје, Милостиви; прими Родитељку Твоју Богородицу, Која се моли за нас; и спаси, Спасе наш, народ обезнађени.

На крају Јутрења: Дјево Пречиста, спаси нас молитвама Твојим, подижући Мајчинску утробу Сину Твоме и Богу нашем.

Крај БОГОРОДИЧНИХ ОТПУСТИТЕЉНИХ.

**ТРОПАРИ И КОНДАЦИ ОПШТИ**

Тропар Пророку, глас 2: Пророка Твојега (име) спомен, Господе, празнујући, кроз њега Те молимо: спаси душе наше.

Кондак, глас 4: Духом просветивши чисто срце Твоје, пријемник си био најсветлијег пророштва, јер видиш као садашње оно што је будуће; тога ради поштујемо те, Пророче (име), блажени.

Тропар Апостолу, глас 3: Апостоле Свети (и Јеванђелисте) (име), моли Милостивога Бога, да опроштај сагрешења подари душама нашим.

Кондак, глас 4: Као звезду пресветлу Црква те за свагда стече, Апостоле (име), просвећивана многодаваним чудесима твојим; зато кличемо Христу: Спаси оне који с вером поштују спомен Апостола твога, Многомилостиви.

Тропар Апостолима, глас 3: Апостоли Свети (име и име), молите Милостивога Бога, да опроштај сагрешења подари душама нашим.

Кондак, глас 4: Јависте се као лозе винограда Христова, Мудри (Апостоли), грожђе доносећи у врлинама, точећи нама вино спасења, које примамо и радошћу се испуњујемо, и празнујемо часни спомен ваш, у којем молите да нам се дарује велика милост, и отпуштење грехова, Господњи Апостоли.

Тропар Светитељу (Јерарху), глас 4: Правило вере, образац кротости, учитеља уздржања јави те стаду твоме сама истина ствари; тога ради стекао си смирењем висину, и сиромаштвом богатство, Оче (име), моли Христа Бога, да спасе душе наше.

Кондак, глас 4: Божански громе, трубо духовна, насадитељу вере и искоренитељу јереси, Угодниче (Свете) Тројице, велики Светитељу (име), са Анђелима предстојећи Богу свагда, моли се непрестано за све нас.

Тропар **Светитељима**,глас 4: Боже Отаца наших, Који свагда чиниш нама по Твојој благости, не удаљи милост Твоју од нас, но молитвама њиховим у миру управи живот наш.

(Овај се тропар пева и Свештеномученицима и Преподобнима.)

Кондак, глас 8: Као Учитеље врлина и украс Јерараха, Црква вас слави појући; молитвама вашим дајте онима што вас с љубављу поштују остварење врлина, и избављење од саблазни, као непобедиви Светитељи.

Тропар Мученику, глас 4: Мученик Твој, Господе (име), у страдању своме прими венац непропадљиви од Тебе Бога нашега; имајући Твоју снагу мучитеље победи, и немоћну дрскост демона разруши; његовим молитвама спаси душе наше.

Кондак, глас 2: Као истинска светла звезда јавио се јеси, објављујући свету зрацима твојим Сунце Христа, Страдалниче (име), и сву си обману (демонску) уништио, и нама светлост дарујеш, молећи се непрестано за све нас.

Тропар **Мученицима**,глас 4: Мученици Твоји, Господе, у страдању своме венце примише непропадљиве од Тебе Бога нашега; имајући Твоју моћ мучитеље победише, и немоћну дрскост демона разрушише; њиховим молитвама спаси душе наше.

Или овај тропар, глас 1: Страдањима Светих Твојих, који за Тебе пострадаше, умољен буди, Господе; и све наше болове исцели, молимо се, Човекољупче.

Кондак, глас 2: Светилници светли јависте се, Божански Мученици, сву твар светлошћу чудеса озаравате, болести разрешујући и таму дубоку свагда одгонећи, молећи се Христу Богу непрестано за све нас.

Тропар **Новомученицима Српским**,глас 8: Због верности Богу и Божијој правди, пострадасте телом, земља се растужи, ал' спасосте душе, небо се весели; а преци се ваши распеваше небом, на капији Раја сретоше вас с песмом: Имена су ваша у Књизи вечности, улазите у Рај, Децо бесмртности! Ми на земљи род ваш, кличемо вам у глас: Новомученици Српски, молите Бога за нас!

Кондак, глас 8: Нека хвале Бога поља и ливаде и зелене горе, долине убаве, валовите реке и пећине мрачне што невином крвљу поливене бише, светом крвљу мноштва Српских Мученика, вредних домаћина и храбрих војника, младића и деце и девица чедних. Нека хвале Бога и немуште твари, Господа што светом целим господари.

Тропар **Свештеномученику**,глас 4: И нарави заједничар и престола наследник Апостола био јеси; делатност си имао као усхођење у (бого)виђење, Богонадахнути. Тога ради, управљајући право речју Истине, пострадао си у вери, све до крви, Свештеномучениче (име); моли Христа Бога, да спасе душе наше.

Кондак, глас 4: Поживевши побожно у Архијерејству, и прошавши пут Мучеништва, идолске си жртве уништио, и поборник био стаду твоме. Богомудри Оче наш (име); зато, поштујући те као Тајника (Христовог), кличемо ти: Свагда нас избављај од невоља молитвама Твојим!

Тропар **Свештеномученицима**,глас 4**:** Боже Отаца наших, Који свагда чиниш нама по Твојој благости, не удаљи милост Твоју од нас, но молитвама њиховим у миру управи живот наш.

Кондак, глас 3: Сабравши се данас, похвалимо вас песмама као Звезде незалазне Сунца Духовнога; јер ви, Свештеномученици, засијасте онима у тами незнања, и све позивате на висину побожности; зато вам кличемо: Радујте се зачетници свих подвижника!

Тропар Преподобном, глас 8: У теби се, Оче, брижљиво очува Боголикост, јер узевши крст пошао си за Христом, и делајући учио си: не бринути се за тело пропадљиво, старати се пак за живот бесмртни; зато се с Анђелима радује, Преподобни (име), дух твој.

Кондак, глас 2: Чистотом душевном божански се наоружавши, и непрестане молитве као копље стекавши, снажно си сатирао демонске војске, (име) Оче наш, моли непрестано за све нас.

Тропар Преподобнима, глас 4: Боже Отаца наших, Који свагда чиниш нама по Твојој благости, не удаљи милост Твоју од нас, но молитвама њиховим у миру управи живот наш.

Кондак, глас 2: Мноштво таласа проходећи невлажно, токовима суза ваших бестелесне непријатеље снажно потописте, Богомудри и Преподобни Оци; и задобивши дар чудеса, молите непрестано за све нас Господа.

Тропар **Преподобномученику**,глас 8: У теби се, Оче, брижљиво очува Боголикост, јер узевши крст пошао си за Христом, и делајући учио си: не бринути се за тело пропадљиво, старати се пак за живот бесмртни; зато се с Анђелима радује, Преподобни (име), дух твој.

Кондак, глас 2: Као благочестивог и искусног Испосника, и часног добровољног Страдалника, и житеља пустиње богообразног, у песмама достојно похвалимо, (име) Свегдахваљеног, јер он победи змију (силом Крста).

Тропар **Преподобномученицима**,глас 4: Боже Отаца наших, Који свагда чиниш нама по Твојој благости, не удаљи милост Твоју од нас, но молитвама њиховим у миру управи живот наш.

Кондак, глас 2: Мноштво таласа проходећи невлажно, токовима суза ваших бестелесне непријатеље снажно потописте, Богомудри и Преподобни Оца; и задобивши дар чудеса, молите непрестано за све нас Господа.

Тропар **Мученици жени**,глас 4: Овчица Твоја, Исусе (име), зове високим гласом: Тебе, Жениче мој, љубим, и тражећи Тебе страдања подносим, и сарасипањем се и сапогребавам у крштењу Твоме, и страдам Тебе ради да и царујем са Тобом, и умирем за Те да и живим са Тобом; но као жртву непорочну прими мене која Ти се с љубављу жртвујем! Њеним молитвама, као Милостив, спаси душе наше.

(Овај тропар се пева и Преподобномученицама.)

Кондак, глас 2: Храм твој свечесни као лек душевни нађоше сви верни, (зато) ти велегласно кличемо: Дјево Мученице (име) Великоименита, Христа Бога моли непрестано за све нас.

Тропар Мученицама, глас 1: Овчице разумне, Јагњету и Пастиру Христу мучењем се приведосте, ток подвига скончавши и веру сачувавши; зато данас радосном душом славимо свети спомен ваш, Достојнодивне (Мученице), Христа величајући.

Кондак, глас 4: Мученица Христових спомен празнујемо, и вером помоћ (од њих) молимо, да се сви избавимо од свих невоља кличући: Бог је наш са нама, Који све прослави, како Сам изволе.

Тропар Преподобној, глас 8: У теби се, Мати, брижљиво очува Боголикост, јер узевши крст, следовала си за Христом, и делајући учила си: не бринути за тело пропадљиво, старати се пак за живот бесмртни; зато се с Анђелима радује, Преподобна (име), дух твој.

Кондак, глас 2: За љубав Господњу, Преподобна (Мати), и саму жељу одмора одбацила јеси, просветливши дух твој пошћењем, и храбро си победила (демоне); и сада молитвама твојим разори завере непријатеља.

Тропар **Преподобним женама**, глас 3: Истинској Љубави - Христу постадосте невесте, Христославне; и брак с пролазним заручником одбацисте, врлинским подвизима узрастосте, на висину девствености узиђосте, поставши краснодушни и пребогати стубови и правило монахињама; стога се непрестано молите за нас који с љубављу празнујемо спомен ваш.

Кондак, глас 2: Тела своја постом ослабивши, и неуснулим молитвама Створитеља молећи за грехе своје, да примите савршени опроштај, и (зато) добисте божанско ослобођење, и Царство Небеско; молите Христа Бога за све нас.

Тропар Проподобномученици, глас 4: Овчица Твоја, Исусе (име), зове високим гласом: Тебе, Жениче мој, љубим, и тражећи Тебе страдања подносим, и сарасипањем се и сапогребавам у крштењу Твоме, и страдам Тебе ради да и царујем са Тобом, и умирем за Те да и живим са Тобом; но као жртву непорочну прими мене која Ти се с љубављу жртвујем! Њеним молитвама, као Милостив, спаси душе наше.

Кондак, глас 4: Божански спомен твој (име) данас засија, и јави се свету као сунце које јавља живљење твоје; јер си уздржањем покрете телесне смирила, и крвљу страдања Христу се уневестила; стога нас који те хвалимо избави од свих зала, да ти кличемо: Радуј се, Мати Преподобна!

Тропар Исповеднику, глас 8: Православља Наставниче, Учитељу побожности и чистоте, васељене Светилниче, Архијереја (или Монаха) богонадахнути Украсе, (име) Премудри! Учењем твојим све си просветио, харфо Духа Светога, моли Христа Бога, да спасе душе наше.

Кондак, глас 2: Насладивши се, Богомудри, уздржањем, и телесне жеље сасвим смиривши, вером си пројавио узрастање, и као рајско дрво живота процветао јеси, (име) Оче свештени.

Тропар **Бесребреницима**,глас 8: Свети Бесребреници и Чудотворци, (имена), посетите немоћи наше, на дар добисте, као дар и нама дарујте.

Кондак, глас 2: Благодат примивши исцељења, пружате здравље онима који су у невољама. Лекари Чудотворци (имена) Преславни; но вашим посечењем срушисте дрскости ратујућих, исцељујући свет чудесима.

Тропар **Христа ради Јуродивом**,глас 1: Глас Апостола Твога Павла чувши, који говори: Ми луди Христа ради, слуга Твој Христе Боже (име), луд беше на земљи Тебе ради; стога спомен његов поштујући, Тебе молимо: Господе, спаси душе наше.

Кондак, глас 8: Желећи вишње красоте, ниске сласти телесне лако си одбацио, одрицањем од сујетног света; анђелски живот проводећи, скончао си, Блажени (име); са Анђелима моли непрестано Христа Бога за све нас.

**ТРОПАРИ ВАСКРСНИ**

који се певају после **Непорочних** у **Недеље** целе године

**Глас 5.**

На сваком појединачном тропару говоримо:

**Благословен јеси, Господе, научи ме законима Твојим.**

Анђелски сабор задиви се, видећи међу мртвим, Тебе, Спасе, Који силу смрти уништи, и са Собом Адама подиже, и из пакла ослободи све.

**Благословен јеси, Господе, научи ме законима Твојим.**

Зашто, о Ученице, сажаљиво мешате миро са сузама? говораше блистајући у гробу Анђео Мироносицама. Видите гроб и разумите, јер Спас је васкрсао из гроба.

**Благословен јеси, Господе, научи ме законима Твојим.**

Врло рано Мироносице хитаху ка гробу Твоме ридајући, но стаде пред њих Анђео и рече: Време плачу престаде; не плачите, него Васкрсење Апостолима јавите.

**Благословен јеси, Господе, научи ме законима Твојим.**

Мироносице жене, дошавши с мирисима на гроб Твој, Спасе, ридаху, док Анђео њима јасно говораше: Што Живога међу мртвима замишљате? Јер је Он као Бог васкрсао из гроба.

Слава Оцу и Сину и Светоме Духу.

Поклонимо се Оцу, и Сину Његовом, и Светоме Духу: Светој Тројици у једној суштини, са Серафимима кличући: Свет, Свет, Свет јеси, Господе.

И сада и увек и у векове векова. Амин.

Животодавца родивши, Дјево, Адама си од греха избавила, и радост си Еви уместо жалости подарила. Јер из Тебе рођени Бог и Човек, упути у живот отпале од живота.

Алилуја, Алилуја, Алилуја, слава Теби, Боже.

Алилуја, Алилуја, Алилуја, слава Теби, Боже.

Алилуја, Алилуја, Алилуја, слава Теби, Боже.

**ДРУГИ ТРОПАРИ**

(за покој) који се певају после **Непорочних** у **Суботу**

**Глас 5.**

На сваком појединачном тропару говоримо:

**Благословен јеси, Господе, научи ме законима Твојим.**

Сабор Светитеља пронађе Извор живота и врата Раја; ја сам изгубљена овца, да бих покајањем пронашао пут; позови ме, Спаситељу, и спаси ме.

**Благословен јеси, Господе, научи ме законима Твојим.**

Светитељи који сте проповедали Јагње Божије, и били заклани као јагањци, и прешли у живот нестарив и вечни; Њега, Мученици, усрдно молите, да нам дарује опроштај грехова.

**Благословен јеси, Господе, научи ме законима Твојим.**

Сви ви који сте у животу ишли уским тужним путем, који сте Крст као јарам носили, и за мном ишли вером: Ходите, уживајте почасти и небеске венце, које сам вам припремио.

**Благословен јеси, Господе, научи ме законима Твојим.**

Слика сам неизрециве славе Твоје, иако носим ране грехова; смилуј се, Владару, на Своје створење, и очисти Твојим милосрђем, и дај ми жељену Отаџбину, чинећи ме опет житељем Раја.

**Благословен јеси, Господе, научи ме законима Твојим.**

Ти Који си ме некада саздао из небића, и почаствовао Твојим Божанским ликом, а због прекршаја заповести опет ме вратио у земљу из које сам узет, врати ме боголикости, да се у првобитну лепоту обучем.

Благословен јеси, Господе, научи ме законима Твојим.

Упокој, Господе, слугу Твога (или слуге Твоје), и смести га (их) у Рај, где хорови Светитеља, Господе, и Праведници сијају као светила; уснулога слугу Твога упокој, не гледећи ни на какве грехе његове.

Слава Оцу и Сину и Светоме Духу.

Троструку Светлост Једнога Божанства побожно опевајмо кличући: Свет јеси, Оче Беспочетни, Сабеспочетни Сине, и Божанствени Душе! Просвети нас који Ти вером служимо, и избави од вечнога огња.

И сада и увек и у векове векова. Амин.

Радуј се, Пречиста, Која си родила Бога телом на спасење свих, и Којом род људски нађе спасење, да бисмо Тобом нашли Рај, Богородице чиста, Благословена.

Алилуја, Алилуја, Алилуја, слава Теби, Боже.

Алилуја, Алилуја, Алилуја, слава Теби, Боже.

Алилуја, Алилуја, Алилуја, слава Теби, Боже.

**САДРЖАЈ**

[СВАКОЈУТАРЊА МОЛИТВА](#bookmark2)

ПРАВИЛО О ВАСКРСУ уместо Полуноћнице, Часова и Повечерја

[ПОЛУНОЋНИЦА СВАКОДНЕВНА](#bookmark3)

[ПОЛУНОЋНИЦА СУБОТЊА](#bookmark4)

ПОЛУНОЋНИЦА ВАСКРСНА

ПОРЕДАК ЈУТРЕЊА

[ЧАС ПРВИ](#bookmark5)

[ЧАС ТРЕЋИ](#bookmark6)

[ЧАС ШЕСТИ](#bookmark7)

ПОРЕДАК ИЗОБРАЗИТЕЉНЕ

[ПОРЕДАК ТРПЕЗЕ И ПАНАГИЈЕ како бива у манастирима сваки дан](#bookmark9)

[ЧАС ДЕВЕТИ](#bookmark10)

[ПОЧЕТАК ВЕЧЕРЊА](#bookmark11)

[ВЕЛИКО ПОВЕЧЕРЈЕ](#bookmark13)

[МАЛО ПОВЕЧЕРЈЕ](#bookmark14)

ОПШТИ МОЛЕБАН ПРЕСВЕТОЈ БОГОРОДИЦИ (Мали параклис)

ОТПУСНИ ТРОПАРИ ВАСКРСНИ (свих осам гласова са Богородичнима и ипакојима њиховим)

ОТПУСНИ ТРОПАРИ у остале дане седмице, када нема празника

БОГОРОДИЧНИ ОТПУСТИТЕЉНИ за сваки глас, који се певају целе године на Вечерњу и на Јутрењу, на Бог Господ, и опет на крају Јутрења

[ТРОПАРИ И КОНДАЦИ ОПШТИ](#bookmark19)

ТРОПАРИ ВАСКРСНИ који се певају после Непорочних у Недеље целе године

ДРУГИ ТРОПАРИ (за покој) који се певају после Непорочних у Суботу

Издање

Светог Архијерејског Синода

Српске Православне Цркве

Друго исправљено издање

Ово издање **ЧАСОСЛОВА** користиће се у богослужењу наше Цркве док се не појави текст званичног превода Комисије Светог Архијерејског Синода Српске Православне Цркве

+++

Превео

са грчког и словенског језика

умировљени Епископ захумско-херцеговачки *Атанасије* (Јевтић)

+++

Припремио за штампу

Градимир Станић

+++

Штампано 2007. године

у Штампарији Српске патријаршије,

Београд, Краља Петра 5

Тел. 011/2636 895; 32 82 527